
EXPUNERE DE MOTIVE

1.
CONTEXTUL PROPUNERII

1.1.
Contextul propunerii

În vederea asigurării unui nivel înalt de sănătate umană, animală și a plantelor în beneficiul cetățenilor Uniunii Europene (UE) și pentru a garanta buna funcționare a pieței interne, legislația Uniunii conține un set de norme armonizate menite să prevină, să elimine sau să reducă nivelul de risc pentru sănătatea umană, animală și a plantelor care poate apărea de-a lungul „lanțului agroalimentar”, acest termen fiind folosit într-un sens foarte larg pentru a cuprinde toate procesele, produsele și activitățile asociate alimentelor, producerii și manipulării acestora, precum și norme care (în mod direct sau indirect, de exemplu prin cerințe de siguranță privind furajele) garantează că ele sunt sigure și proprii consumului uman. De asemenea, setul include norme cunoscute drept legislația sanitar-veterinară și fitosanitară, care vizează riscurile pentru sănătatea animală și a plantelor în general, precum și norme privind identitatea, sănătatea și calitatea materialului de reproducere a plantelor. Astfel, prin acest acquis vast se reglementează riscurile pentru sănătate în sens strict (riscurile la adresa integrității oamenilor, a animalelor și a plantelor pe care le reprezintă dăunătorii, bolile, contaminanții microbieni și chimici și alte pericole) și, de asemenea, păstrarea calităților inerente necesare în vederea asigurării unui start sigur al producției de plante și a unor metode de producție reglementate (de exemplu, bunăstarea animalelor, agricultura ecologică, indicațiile geografice, materialul de reproducere a plantelor). De asemenea, setul cuprinde normele stabilite cu scopul de a asigura furnizarea de informații consumatorilor și de a garanta existența unor practici comerciale corecte în cadrul comerțului cu produse din lanțul agroalimentar.

Pentru a asigura aplicarea acestui set extins de norme de către statele membre (SM) în întreaga UE în mod armonizat, prin Regulamentul (CE) nr. 882/2004 („regulamentul”)
 s-a instituit un cadru legislativ pentru organizarea controalelor oficiale.

Propunerea revizuiește legislația privind controalele oficiale pentru a remedia deficiențele identificate în formulările de text și în aplicarea ei. Ea vizează instituirea unui cadru de reglementare solid, transparent și sustenabil, care să fie mai „adecvat scopurilor urmărite”. Propunerea înlocuiește și abrogă regulamentul, precum și o serie de acte și de dispoziții sectoriale care vor deveni redundante prin adoptarea sa.

Întrucât propunerea face parte dintr-un pachet cuprinzător, care include și trei revizuiri majore menite să modernizeze aquis-ul privind sănătatea animalelor, sănătatea plantelor și materialul de reproducere a plantelor, ea vizează, de asemenea, modernizarea și integrarea sistemului de controale oficiale într-un mod care să completeze în mod coerent modernizarea politicilor UE în aceste sectoare. 
Pentru a raționaliza și a simplifica cadrul legislativ general, urmărind în același timp obiectivul unei mai bune reglementări, propunerea integrează în cadrul regulamentului normele aplicabile în prezent controalelor oficiale în domenii specifice reglementate în prezent prin seturi separate de norme (de exemplu, controalele privind reziduurile de medicamente veterinare în animalele vii și în produsele de origine animală, precum și controalele privind sănătatea plantelor).

Fiind bazată pe o revizuire de amploare a dispozițiilor regulamentului, care a evidențiat o serie de cazuri în care sarcina organizării și efectuării controalelor oficiale ar putea fi redusă prin eliminarea cerințelor redundante (de exemplu, raportare separată a controalelor oficiale privind reziduurile de medicamente veterinare) sau prin permiterea unei abordări proporționale și flexibile a unor situații specifice (de exemplu, neimpunerea necesității unei acreditări complete a laboratoarelor oficiale în caz de urgențe), propunerea introduce astfel de modificări.

În ceea ce privește controalele oficiale efectuate asupra mărfurilor care provin din țări terțe, dispozițiile regulamentului se aplică în prezent împreună cu dispozițiile sectoriale care reglementează respectiv importurile de animale și de produse de origine animală, cele de plante și de produse vegetale, precum și controalele asupra alimentelor și furajelor care, din cauza unui risc specific, necesită o atenție sporită la frontiere.

Raportul privind eficiența și coerența controalelor sanitare și fitosanitare asupra importurile de alimente, furaje, animale și plante, adoptat de Comisie în decembrie 2010
, deși concluzionează că ansamblul legislativ actualmente în vigoare permite UE să abordeze riscurile emergente sau situațiile de urgență fără a provoca denaturarea schimburilor comerciale, constată, de asemenea, că sistemul de controale la import al Uniunii ar putea deveni mai coerent prin revizuirea și consolidarea actelor sectoriale existente referitoare la controalele oficiale. Raportul indică faptul că această recomandare ar aduce beneficii pentru SM și pentru operatorii care manipulează mărfuri provenite din țări terțe, permițând o prioritizare mai eficientă a controalelor și o alocare mai bună a resurselor publice folosite pentru efectuarea controalelor la import. S-a apreciat că revizuirea regulamentului reprezintă un bun prilej de a lua în considerare concluziile raportului și de a consolida controalele acolo unde este posibil. Prin urmare, propunerea include un set de norme comune și cuprinzătoare aplicabile controalelor efectuate asupra animalelor și mărfurilor care provin din țări terțe.

În ceea ce privește finanțarea controalelor oficiale, regulamentul confirmă principiul general potrivit căruia SM ar trebui să aloce resurse financiare adecvate pentru controalele oficiale, precum și obligația SM de a percepe, în anumite domenii, așa-numitele „taxe de control” pentru a recupera de la operatorii economici costurile suportate pentru efectuarea controalelor oficiale. Normele actuale impun perceperea unor taxe de inspecție obligatorii numai pentru activitățile de control oficial efectuate la întreprinderi care manipulează carne, produse pescărești și lapte, pentru autorizarea fabricilor de furaje și pentru (cele mai multe dintre) controalele efectuate la frontiere. Din punct de vedere istoric, acestea au fost domeniile în care metodele de control aplicate de către autoritățile competente (AC) din SM au fost armonizate pentru prima dată la nivelul UE; legiuitorul a considerat că, în domeniile respective, operatorii care beneficiază de valoarea adăugată reprezentată de garanțiile oferite de controalele oficiale ar trebui să compenseze costurile suportate de state pentru efectuarea acestora.
Propunerea menține sistemul de taxe obligatorii și, în același timp introduce modificările necesare pentru a remedia deficiențele sistemului actual. Un studiu extern
 efectuat în 2009 pentru a evalua aplicarea mecanismului de finanțare instituit prin regulament a indicat, într-adevăr, existența unor probleme în ceea ce privește aplicarea normelor relevante (articolele 26 – 29) și a concluzionat că obiectivul general de asigurare a unor resurse financiare adecvate pentru autoritățile competente în vederea efectuării controalelor oficiale nu este îndeplinit în întreaga UE, acest fapt având un impact subsecvent asupra efectuării controalelor. De asemenea, el a evidențiat caracterul inechitabil al unui sistem de taxe obligatorii prin care doar anumite sectoare ar contribui la finanțarea controalelor oficiale și care nu ar face distincție între un comportament conform și unul neconform. Raportul din 2009 a recomandat revizuirea articolelor 26 – 29 din regulament.

Pe parcursul perioadei de consultare, părțile interesate au contribuit pe deplin atât la realizarea studiilor de evaluare, cât și la pregătirea evaluării impactului (EI).

1.2.
Obiectivele propunerii

Obiectivele generale ale revizuirii coincid cu obiectivele tratatului de a proteja piața unică, asigurând totodată un nivel înalt de protecție a sănătății. Ele reflectă, de asemenea, obiectivul prioritar al Comisiei de asigurare a aplicării corecte a legislației UE, care reprezintă și obiectivul inițial al Regulamentului privind controalele oficiale.

Mai specific, propunerea vizează modernizarea și eficientizarea instrumentelor de asigurare a aplicării legislației prevăzute în regulamentul existent, în special eficientizarea controalelor oficiale, în vederea simplificării cadrului legislativ și a asigurării unei utilizări mai ușoare și mai eficiente a acestuia (de exemplu, în privința cooperării administrative). În ceea ce privește finanțarea controalelor oficiale, propunerea vizează asigurarea disponibilității unor resurse stabile și adecvate, asigurarea echității și a corectitudinii în finanțarea controalelor oficiale și sporirea transparenței.

Pentru a asigura o aplicare corectă a legislației care reglementează „lanțul agroalimentar”, asigurând astfel îndeplinirea obiectivelor de mai sus, sunt necesare controale oficiale eficiente.

Funcționarea eficientă a sistemului UE de controale oficiale este importantă atât pentru exporturile, cât și pentru importurile UE. Capacitatea UE de a exporta către țări terțe se bazează pe reputația standardelor înalte de producție și pe valoarea adăugată pe care bunurile din UE le au în comparație cu cele produse în afara Europei. Acest fapt poate fi realizat doar prin controale oficiale fiabile și demne de încredere, care să asigure faptul că aplicarea standardelor de siguranță și de calitate ale lanțului agroalimentar din UE este asigurată în mod consecvent, iar așteptările corespunzătoare ale partenerilor comerciali sunt satisfăcute.

În ceea ce privește importurile, este esențial ca toate alimentele existente pe piața UE să fie sigure. Controalele efectuate de către AC ale SM asupra mărfurilor care provin din țări terțe oferă garanții adecvate că ele îndeplinesc cerințe de siguranță echivalente. Normele relevante privind controlul la import trebuie să respecte Acordul OMC privind aplicarea măsurilor sanitare și fitosanitare (SPS), în special dispozițiile prevăzute în anexa C la Acordul SPS.

1.3.
Cadrul de reglementare

Responsabilitatea de a asigura aplicarea legislației UE privind lanțul agroalimentar revine SM, ale căror autorități monitorizează și verifică dacă cerințele relevante sunt aplicate, respectate și impuse în mod eficient în întreaga Uniune. Astfel, ele se asigură că activitățile operatorilor și mărfurile introduse pe piața UE (fie produse în UE, fie importate din țări terțe) respectă standardele și cerințele UE relevante privind lanțul alimentar.

În regulament sunt stabilite norme UE armonizate care reglementează activitățile de control oficial efectuate de către SM, cu scopul de a crea o abordare integrată și uniformă a controalelor oficiale de-a lungul lanțului alimentar. Regulamentul prevede un cadru general pentru controalele oficiale efectuate în sectoarele vizate de legislația privind furajele și alimentele și de normele privind sănătatea și bunăstarea animalelor, stabilind norme care reglementează atât organizarea, cât și finanțarea unor astfel de controale.

În pofida abordării integrate de mai sus, din motive istorice, controalele oficiale efectuate în domeniul sănătății animalelor (atât asupra mărfurilor autohtone, cât și a celor din import) și controalele oficiale privind reziduurile de medicamente veterinare au rămas reglementate separat. În plus, anumite sectoare aparținând lanțului alimentar – și anume sănătatea plantelor, materialul de reproducere a plantelor (MRP), subprodusele de origine animală (SOA) – nu au fost incluse în domeniul de aplicare al regulamentului, pentru acestea fiind elaborate regimuri sectoriale specifice.

Prezenta propunere urmărește să stabilească un set unic de norme aplicabile controalelor oficiale în toate aceste sectoare.

1.4.
Coerența cu alte politici și obiective ale Uniunii

Prezenta inițiativă urmărește obiectivele Comunicării privind reglementarea inteligentă în Uniunea Europeană. Unul dintre obiectivele revizuirii este acela de a simplifica sarcinile legislative prin prisma observațiilor făcute de SM și de operatorii din sectorul alimentar cu privire la regimul existent.

Propunerea este în concordanță cu revizuirile legislației privind sănătatea animalelor, a legislației privind măsurile împotriva dăunătorilor plantelor, precum și a legislației privind MRP, care sunt adoptate de către Comisie în același timp. De asemenea, propunerea are scopul să asigure că dispozițiile regulamentului le completează în mod coerent pe cele aplicabile medicamentelor veterinare, aflate, de asemenea, în curs de revizuire. S-a realizat o analiză minuțioasă privind alinierea acestei legislații sectoriale a Uniunii la dispozițiile esențiale ale regulamentului, în vederea integrării sistemului de controale oficiale într-un mod care să completeze în mod coerent modernizarea politicilor UE în aceste sectoare.

Propunerea urmărește, de asemenea, alinierea cadrului controalelor oficiale, în special a terminologiei utilizate, la codul vamal modernizat.

Având în vedere Strategia Europa 2020, efectuarea unor controale eficiente de-a lungul lanțului alimentar va asigura disponibilitatea unor alimente și furaje sigure, stimulând în același timp competitivitatea operatorilor economici, recompensând operatorii care respectă legislația și asigurând aplicarea principiului „utilizatorul plătește” în toate sectoarele. În acest scop, scutirea microîntreprinderilor de la plata taxelor obligatorii pentru controale respectă angajamentul Comisiei de a reduce sarcinile care revin întreprinderilor foarte mici, în conformitate cu noua ei politică privind „Reducerea la minimum a sarcinii normative impuse IMM-urilor – Adaptarea reglementărilor UE la necesitățile microîntreprinderilor”
.

2.
REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

2.1.
Procedura de consultare

2.1.1.
Metodele de consultare, principalele sectoare vizate și profilul general al respondenților

Grupul de lucru creat în cadrul Comitetului permanent pentru lanțul alimentar și sănătatea animală în vederea analizării unor chestiuni legate de aplicarea regulamentului s-a reunit în mai multe rânduri pentru a discuta despre revizuirea în curs de desfășurare. Statele membre au fost consultate, de asemenea, în contextul a două studii comandate de către Comisie referitoare la finanțarea controalelor oficiale (studiul din 2009 menționat mai sus și un al doilea studiu, din 2011, care a analizat suplimentar deficiențele identificate
). De asemenea, statele membre au fost consultate în cadrul altor foruri și medii cu privire la următoarele aspecte specifice legate de controalele oficiale: acreditarea laboratoarelor oficiale, controalele oficiale privind reziduurile de medicamente veterinare din animalele vii și produsele de origine animală, controalele sanitar-veterinare la frontiere, sănătatea animalelor, sănătatea plantelor și materialul de reproducere a plantelor. Principalele probleme identificate și opțiunile provizorii au fost prezentate și discutate în cadrul reuniunilor șefilor de agenții și de servicii privind siguranța alimentelor în perioada 29 iunie – 1 iulie 2011 și la 8 decembrie 2011.

Părțile interesate (reprezentanți ai asociațiilor din industrie și ONG-uri) au fost consultate în timpul studiilor de evaluare și al pregătirii EI. Două grupuri de lucru ad hoc, constituite pentru revizuirea sistemului de controale oficiale și revizuirea normelor privind finanțarea unor astfel de controale, s-au reunit în cadrul grupului consultativ pentru lanțul alimentar, sănătatea animală și sănătatea plantelor. De asemenea, progresul înregistrat a fost prezentat și discutat în cadrul ședințelor plenare ale grupului consultativ menționat anterior și în cadrul reuniunilor mai multor organisme reprezentative din industrie, atunci când au existat invitații în acest sens. Pe lângă discuțiile cu SM, consultarea cu părțile interesate a fost un element la fel de important al celor două studii contractate în extern privind finanțarea controalelor oficiale.

2.1.2.
Colectarea datelor

Pentru documentarea revizuirii s-au utilizat în mare măsură rapoartele de audit întocmite de către Oficiul Alimentar și Veterinar (OAV), serviciul Comisiei însărcinat cu evaluarea controalelor Uniunii în statele membre. Acestea oferă informații și date cu privire la organizarea și funcționarea sistemelor de control în statele membre și cu privire la aplicarea legislației agroalimentare. Constatările fiecărui audit efectuat de către OAV sunt prezentate într-un raport de audit, care este pus la dispoziția publicului.

În ceea ce privește finanțarea controalelor oficiale, studiul din 2011 a subliniat dificultatea obținerii unor cifre exacte de la statele membre pentru a cuantifica costurile globale ale controalelor și problema corespunzătoare a alocării de resurse. Cu toate acestea, raportul a evidențiat existența unor diferențe în recuperarea costurilor în SM, precum și anumite probleme în aplicarea normelor UE.

2.1.3.
Sinteza răspunsurilor și modul în care acestea au fost luate în considerare

Toate părțile interesate și statele membre au salutat propunerea de revizuire a regulamentului și obiectivul de stabilire a unui cadru legislativ mai clar, mai simplu și mai eficient pentru organizarea controalelor oficiale și a altor activități oficiale de-a lungul întregului lanț agroalimentar, luând în considerare în același timp caracteristicile specifice fiecărui sector. Într-adevăr, a existat un consens aproape unanim cu privire la faptul că revizuirea ar trebui să țină seama de normele relevante referitoare la controalele oficiale din legislația sectorială, de experiența acumulată și de lecțiile învățate de la intrarea în vigoare a regulamentului. 

În ceea ce privește normele referitoare la finanțarea controalelor oficiale, opiniile au variat în funcție de practicile actuale din fiecare stat membru și, din perspectiva întreprinderilor, în funcție de faptul că în prezent fac sau nu obiectul taxelor obligatorii.

Pe fondul unei îngrijorări generale legată de propunerea de extindere a listei de taxe obligatorii, majoritatea respondenților ar fi de acord cu privire la caracterul neechitabil al perceperii unor astfel de taxe numai de la anumiți operatori și toți ar accepta importanța finanțării corespunzătoare a sistemelor naționale de control. Propunerea a fost întocmită cu scopul de găsi un echilibru just al politicilor, asigurând faptul că noile norme nu vor adăuga o povară insuportabilă sau disproporționată pentru fiecare operator și, în același timp, garantând venituri stabile adecvate pentru autoritățile competente și sistemele lor de control.

Atât părțile interesate, cât și statele membre sunt de acord că principiul „controalelor bazate pe riscuri” prevăzut în regulament ar trebui păstrat și consolidat (și anume, în cazul în care resursele sunt limitate, acestea trebuie să fie utilizate selectiv, iar selecția trebuie să se bazeze pe pericolele și riscurile asociate domeniului de activitate sau produsului specific, pe antecedentele operatorului în ceea ce privește conformitatea și fiabilitatea și pe indiciile unor eventuale neconformități cu legislația), în special în acele domenii în care normele actuale creează obstacole în calea alocării eficiente a resurselor de control, și anume controalele la frontiere și controalele privind reziduurile de medicamente veterinare. Propunerea realizează acest deziderat prin abrogarea normelor speciale care le reglementează pe acestea din urmă și prin înlocuirea cadrului actual fragmentat aplicabil controalelor oficiale în funcție de diferitele categorii de produse din țări terțe cu un set comun de norme.

Statele membre și operatorii au salutat în aceeași măsură îmbunătățirile avute în vedere în privința cerințelor de transparență prevăzute în regulament. Astfel, unul dintre obiectivele specifice ale revizuirii este acela ca sistemul de controale să ofere SM orientări clare cu privire la modul în care acestea vor respecta obligația de asigurare a unui „nivel înalt de transparență” a activităților lor, astfel încât cetățenii să poată avea acces la informații și date de bază cu privire la acțiunile de asigurare a respectării normelor de-a lungul lanțului agroalimentar. Transparența a fost semnalată ca fiind un motiv de îngrijorare și în ceea ce privește finanțarea controalelor oficiale (sistemul de taxe), care ar trebui să fie transparentă și să permită publicului, și mai ales operatorilor, să înțeleagă modul în care se calculează taxele și modul în care sunt folosite veniturile generate din acestea. În mod clar, operatorii văd transparența ca fiind un factor determinant al răspunderii și al eficacității sistemului de controale oficiale în întregul său.

În rândul reprezentanților industriei și ai statelor membre a existat un consens general cu privire la faptul că ar trebui luate măsuri pentru a îmbunătăți funcționalitatea asistenței administrative între statele membre în vederea îmbunătățirii principalului instrument prin care se pot investiga și urmări încălcările transfrontaliere ale normelor referitoare la lanțul alimentar și prin care aplicarea normelor Uniunii poate deveni mai eficientă. Drept răspuns, propunerea clarifică responsabilitatea statelor membre atunci când apare nevoia de asistență administrativă.

2.2.
Evaluarea impactului

Opțiunile dezvoltate și evaluate au analizat atât concepția cadrului legislativ, cât și normele privind finanțarea sistemelor naționale de control.

O analiză preliminară s-a concentrat asupra a două modificări posibile ale normelor actuale privind taxele de control, care vizează în special:

· abrogarea normelor Uniunii privind taxele de control (lăsând astfel la latitudinea SM să decidă modul în care se asigură finanțarea adecvată a activităților de control și dacă taxele de inspecție se percep sau nu) [opțiunea 1A] sau 

· menținerea normelor actuale ale UE privind taxele, inclusiv taxele obligatorii, și scutirea microîntreprinderilor
 de la plata acestora [opțiunea 1B].

Ambele opțiuni menționate anterior ar modifica în mod considerabil cadrul actual în ceea ce privește finanțarea sistemelor naționale de control și s-a constatat că nu sunt viabile.

Următoarele opțiuni au fost evaluate suplimentar prin comparație cu status quo:

Opțiunea 2 – Eficientizare. Cadrul legislativ este îmbunătățit prin clarificarea, simplificarea și eficientizarea dispozițiilor existente privind controalele în sectoarele reglementate în prezent prin regulament și prin asigurarea recuperării integrale a costurilor acolo unde sunt prevăzute deja taxe obligatorii, cu posibilitatea ca statele membre să restituie taxele plătite de microîntreprinderi.

Opțiunea 3 – Eficientizare + integrare. Cadrul legislativ este îmbunătățit și eficientizat conform descrierii de la opțiunea 2, iar domeniul de aplicare al regulamentului este extins astfel încât să includă sănătatea plantelor și MRP, precum și subprodusele de origine animală (SOA) (finalizând astfel „integrarea” controalelor oficiale de-a lungul lanțului alimentar). Recuperarea integrală a costurilor este asigurată din taxele obligatorii pentru cazurile deja prevăzute în regulamentul actual, precum și din domeniul sănătății plantelor, unde taxele obligatorii sunt introduse pentru controalele oficiale legate de obligațiile în materie de pașaport fitosanitar și din cel al MRP, unde taxele obligatorii sunt introduse pentru certificare. Statele membre vor avea posibilitatea de a restitui taxele plătite de către microîntreprinderi.

Opțiunea 4 – Eficientizare + integrare + recuperare a costurilor pe scară mai mare. Cadrul legislativ este îmbunătățit și eficientizat, iar sănătatea plantelor, MRP și SOA sunt incluse în domeniul său de aplicare conform descrierii de la opțiunea 3. Taxele obligatorii sunt extinse pentru a cuprinde toate controalele efectuate la întreprinderile din domeniul furajelor și alimentelor care sunt înregistrate sau autorizate în conformitate cu regulamentele privind igiena alimentelor și furajelor, precum și la operatorii definiți de legislația privind sănătatea plantelor și MRP. SM vor avea posibilitatea de a restitui taxele plătite de către microîntreprinderi.

Opțiunea 4 a fost reținută și în mare măsură reprezintă baza prezentei propuneri. Totuși, scutirea microîntreprinderilor de la plata taxelor obligatorii pentru controalele este necesară pentru a îndeplini angajamentul Comisiei de a reduce sarcinile care revin întreprinderilor foarte mici, în conformitate cu noua ei politică privind „Reducerea la minimum a sarcinii normative impuse IMM-urilor – Adaptarea reglementărilor UE la necesitățile microîntreprinderilor”
.

Prin urmare, mecanismul de restituire (opțional) folosit pentru a reduce sarcinile financiare ale microîntreprinderilor reprezentate de aceste taxe a fost înlocuit cu o scutire obligatorie a acestor întreprinderi de la plata taxelor taxe.

3.
ELEMENTELE JURIDICE ALE PROPUNERII

3.1.
Temeiul juridic

Regulamentul s-a întemeiat pe articolele 37, 95 și articolul 152 alineatul (4) litera (b) din Tratatul CE, în prezent articolele 43 , 114 și articolul 168 alineatul (4) litera (b) din TFUE. De asemenea, propunerea se întemeiază pe aceste ultime articole.

Politica agricolă comună (PAC), care se bazează pe articolul 43 din TFUE, este desemnată prin Tratatul de la Lisabona ca fiind o competență partajată între UE și SM. Cu toate acestea, cea mai mare parte a activității agricole, precum și activitățile auxiliare în amonte și în aval, au fost reglementate la nivelul UE. Acesta înseamnă că activitatea legislativă reprezintă în principal un rol al instituțiilor Uniunii Europene. Articolul 114 conține temeiul juridic pentru instituirea și funcționarea pieței interne a produselor alimentare, asigurând în același timp un nivel înalt de protecție a consumatorilor și apropierea dispozițiilor prevăzute în legislație, reglementări sau în acțiunile administrative întreprinse în acest sens. Articolul 168 alineatul (4) litera (b) prevede că, pentru a răspunde îngrijorărilor comune în materie de securitate, UE ar trebuie să adopte „măsuri în domeniile veterinar și fitosanitar, având în mod direct ca obiectiv protecția sănătății publice”.

3.2.
Principiul subsidiarității

Pentru a asigura aplicarea uniformă a normelor lanțului agroalimentar în întreaga UE și buna funcționare a pieței interne este necesară existența unui cadru legislativ armonizat al UE care să reglementeze organizarea și efectuarea controalelor oficiale de-a lungul lanțului alimentar. Acest argument, care este încă valabil, stă la baza normelor existente privind controalele oficiale. Întrucât problemele identificate în prezenta revizuire sunt legate de concepția actuală a cadrului legislativ al UE, reformarea acestuia nu poate fi realizată prin acțiunea individuală a SM. Este necesară intervenția instituțiilor europene cu rol legislativ.

Testul valorii adăugate europene - Valoarea adăugată a unui set unic și uniform de norme ale UE care să reglementeze controalele oficiale constă în faptul că oferă autorităților naționale de asigurare a respectării legislației (și operatorilor acestora) un cadru pe care AC se pot baza atunci când desfășoară activități de asigurare a aplicării legislației într-un alt SM și care conferă reproductibilitate și soliditate științifică și tehnică rezultatelor controalelor. De asemenea, el asigură faptul că standardele UE privind lanțul agroalimentar, necesare pentru funcționarea pieței unice, se aplică în mod uniform și consecvent în state membre și în sectoare diferite.

În ceea ce privește finanțarea controalelor, normele comune ale UE asigură faptul că AC pot conta pe un flux fiabil de resurse pentru a menține eforturile de control la un nivel justificat prin prisma riscurilor și a necesităților de asigurare a aplicării legislației (inclusiv nivelul de neconformare). Dispozițiile privind taxele asigură în special faptul că activitățile comerciale monitorizate prin intermediul sistemelor naționale de control dedicate, care beneficiază în mod direct de pe urma controalelor efectuate eficient, participă la finanțarea acestora din urmă, astfel încât să se reducă la minimum dependența finanțării controalelor de fondurile publice. Normele comune ale UE sunt necesare, de asemenea, pentru a preveni apariția unui tratament discriminatoriu între operatorii aflați într-un stat membru în care se aplică principiul „utilizatorul plătește” (și, prin urmare, fac obiectul taxării) și cei aflați într-un stat membru în care acest principiu nu este aplicat. Numai un set de norme comune la nivelul UE poate asigura o abordare uniformă în vederea îndeplinirii acestui obiectiv.

3.3.
Principiul proporționalității

Acțiunea UE nu ar trebui să depășească ceea ce este necesar pentru a atinge obiectivele stabilite. Prezenta analiză a examinat o gamă largă de opțiuni, inclusiv pe aceea a armonizării nivelului taxelor pentru statele membre, precum și pe aceea a dereglementării domeniului. Analiza a avut ca scop conceperea celei mai echilibrate soluții pentru a asigura un flux suficient și constant de resurse dedicate controalelor oficiale, acordând în același timp SM timpul și flexibilitatea necesare pentru a realiza ajustări ale sistemelor lor interne, precum și pentru a ține cont de specificitățile mediului lor de afaceri.

3.4.
Alegerea instrumentelor

Instrumentul propus: regulament.

Alte tipuri de măsuri nu ar fi adecvate din următorul (următoarele) motiv(e).

Deși s-a demonstrat că dispozițiile existente oferă un cadru adecvat pentru SM, a apărut o lipsă de consecvență în interpretare, care a fost discutată anterior. O directivă ar fi condus la o inconsecvență chiar mai mare, care ar fi creat o stare de incertitudine în rândul AV și al operatorilor din statele membre. Un regulament oferă o abordare consecventă pe care statele membre trebuie să o urmeze și care reduce sarcina administrativă, deoarece operatorii nu sunt nevoiți să se familiarizeze cu legislația națională din fiecare stat membru.

Instrumentele juridice neobligatorii, precum orientările, sunt considerate a fi insuficiente pentru a rezolva diferențele de interpretare și de aplicare a legislației.

4.
IMPLICAȚII BUGETARE

Propunerea nu implică nicio cheltuială care nu este deja prevăzută în fișa financiară a cadrului financiar comun. De asemenea, nu sunt necesare nici resurse umane suplimentare.

5.
ELEMENTE OPȚIONALE 

TITLUL I: OBIECT, DOMENIU DE APLICARE ȘI DEFINIȚII
Domeniul de aplicare al regulamentului va fi extins pentru a cuprinde controalele efectuate cu scopul de a verifica respectarea legislației privind măsurile adoptate împotriva dăunătorilor plantelor, a normelor care reglementează producția de material de reproducere a plantelor în vederea introducerii pe piață, precum și a normelor privind subprodusele de origine animală.

În plus, se va clarifica faptul că anumite articole din regulament se aplică și altor activități oficiale decât controalele oficiale. Acestea sunt activitățile de interes public încredințate autorităților competente ale SM în vederea eliminării, limitării sau reducerii riscurilor care pot apărea pentru sănătatea umană, animală sau a plantelor sau pentru bunăstarea animalelor. Aceste activități, care includ în special diverse modalități de investigare, supraveghere și monitorizare (inclusiv epidemiologice), precum și eradicarea, limitarea și alte sarcini de control al bolilor, sunt reglementate prin aceleași norme sectoriale a căror aplicare este asigurată prin intermediul controalelor oficiale.

Definițiile existente vor fi ajustate pentru a reda domeniul mai larg de aplicare al regulamentului în ceea ce privește sectoarele și activitățile vizate de acesta. Vor fi introduse definiții noi, unele prin trimiteri la normele sectoriale.

În cele din urmă, va fi clarificat faptul că regulamentul se aplică și controalelor oficiale efectuate pentru verificarea cerințelor aplicabile animalelor și mărfurilor care provin din țări terțe, precum și animalelor și mărfurilor care urmează să fie exportate către țări terțe.

Comisia va fi abilitată să adopte acte delegate în vederea stabilirii de norme sectoriale specifice pentru astfel de mărfuri, pentru a ține seama de nevoile specifice ale controalelor oficiale din anumite segmente ale lanțului agroalimentar și de riscurile pentru sănătate.

TITLUL II: CONTROALE OFICIALE ȘI ALTE ACTIVITĂȚI OFICIALE ÎN STATELE MEMBRE
Capitolul I: Autoritățile competente

Structura acestui capitol va rămâne în mare parte neschimbată. Terminologia va fi ajustată pentru a reda domeniul mai larg de aplicare al regulamentului (atât în ceea ce privește sectoarele, cât și activitățile vizate). Cu toate acestea, vor fi necesare unele modificări pentru a remedia anumite deficiențe și pentru a furniza autorităților competente cele mai eficiente instrumente de efectuare a controalelor oficiale și a altor activități oficiale.

Capitolul II: Eșantionarea, analizarea, testarea și diagnosticarea

Vor fi clarificate dispozițiile existente privind o a doua expertiză, astfel încât acest drept să fie aplicabil numai în cazul controalelor oficiale și să includă întotdeauna o analiză a documentelor referitoare la eșantionare, efectuarea de analize, testarea sau diagnosticarea de către un alt expert și, atunci când acest lucru este relevant și fezabil din punct de vedere tehnic, un număr suficient de alte eșantioane oferite operatorului în vederea efectuării unei alte expertize sau, în cazul în care acest lucru nu este posibil, o altă analiză, testare sau diagnosticare efectuate pe eșantionul existent. Comisia va fi abilitată să adopte norme de punere în aplicare pentru a asigura o aplicare uniformă.

Cerințele privind metodele de eșantionare, de analizare, testare și diagnosticare de laborator vor deveni aplicabile controalelor oficiale și altor activități oficiale în toate sectoarele vizate prin regulament (de exemplu, activitățile de supraveghere, monitorizare și investigare în sectoarele sănătatea plantelor și a animalelor). Astfel, se va prevedea o perioadă de tranziție de 5 ani pentru sectorul sănătății plantelor și cel al materialului de reproducere a plantelor.

Normele privind alegerea metodei care urmează să fie utilizată de către laboratorul oficial vor fi clarificate și extinse astfel încât să existe obligația ca metodele să respecte standardele științifice actuale, să satisfacă necesitățile de analizare, testare și diagnosticare ale laboratorului în cauză și să includă metode validate de către laboratoarele europene sau naționale de referință. În plus, în contextul screening-ului, al screening-ului țintit și al altor activități oficiale și în absența unor norme ale Uniunii privind metodele sau a unor criterii de performanță privind metodele, va fi posibil să se utilizeze oricare dintre metodele indicate de cascadă.

Acreditarea în conformitate cu EN ISO/IEC 17025 privind „Cerințele generale referitoare la competența laboratoarelor de testare și etalonare” va rămâne o condiție obligatorie pentru desemnarea laboratoarelor oficiale. În această privință, se va clarifica faptul că domeniul acreditării include toate metodele utilizate de laborator pentru analizare, testare sau diagnosticare atunci când funcționează ca un laborator oficial (cu excepția cazurilor care urmează să fie identificate în mod specific prin legislație secundară – de exemplu, în sectorul sănătății plantelor – în care domeniul de aplicare al acreditării ar putea fi limitat la metodele de analizare, testare sau diagnosticare care sunt cele mai semnificative și mai reprezentative). Includerea sănătății plantelor în domeniul de aplicare al regulamentului va însemna că laboratoarele oficiale care efectuează analize, teste sau diagnosticări în acest sector vor trebui să fie acreditate în conformitate cu EN ISO/IEC 17025. Astfel, pentru aceste laboratoare se va prevedea o perioadă de tranziție de cinci ani.

Va fi posibilă desemnarea temporară a unui laborator oficial în vederea utilizării unei metode necesare pentru analizare, testarea sau diagnosticarea de laborator care nu este inclusă în domeniul său de acreditare (pentru o perioadă de un an, care poate fi reînnoită o singură dată) atunci când utilizarea metodei este impusă de novo prin legislația Uniunii, în cazul în care modificările metodei în uz impun o nouă acreditare sau o extindere a domeniului acreditării obținute deja de către laborator, precum și în situații de urgență sau în cazuri de riscuri emergente, în care creșterea bruscă a cererii de analize, testări sau diagnosticări impune utilizarea urgentă de către laboratoarele oficiale a unei metode neincluse în domeniul lor de acreditare.

Vor fi introduse derogări de la obligația de acreditare pentru laboratoarele care efectuează exclusiv teste de depistare a prezenței Trichinella în carne și care folosesc exclusiv metodele prevăzute în normele Uniunii, pentru laboratoarele care efectuează analize sau teste pe material de reproducere a plantelor, altele decât analizarea, testarea sau diagnosticarea stării de sănătate a plantelor, precum și pentru anumite laboratoare care efectuează exclusiv analize, teste sau diagnosticări în contextul altor activități oficiale.

Capitolul III: Controalele oficiale privind animalele și mărfurile care intră în Uniune

Capitolul V din Regulamentul (CE) nr. 882/2004 va fi reformulat în vederea creării unui set comun de norme aplicabile tuturor controalelor efectuate asupra animalelor și mărfurilor care intră în Uniune. O abordare integrată va spori economiile generate de eficiența metodelor și ar trebui să ajute la prioritizarea controalelor pe baza riscurilor. După cum se menționează mai jos, este posibil ca acest capitol să fie modificat în mod substanțial.

În primul rând, vor fi inserate dispoziții care să reflecte în mare măsură actualele articole 15 și 16 din Regulamentul (CE) nr. 882/2004 (care urmează să fie eliminat). În vederea alinierii acestor dispoziții la codul vamal modernizat și a garantării includerii particularităților sectoriale, vor fi făcute unele modificări.

În al doilea rând, o secțiune specifică va consolida legislația actuală și va stabili categoriile de animale și mărfuri provenite din țări terțe pentru care există obligația efectuării de controale la intrarea în Uniune. Comisia va fi abilitată să modifice categoriile menționate mai sus și să stabilească o listă detaliată a animalelor și a mărfurilor specifice care ar trebui supuse controalelor (inclusiv codurile NC respective). De asemenea, Comisia va avea competența de a defini cazurile și condițiile în care animalele și mărfurile pot fi exceptate de la aceste controale.

Diferitele entități însărcinate în prezent cu atribuții de control la frontieră vor fi înlocuite cu punctele de inspecție la frontieră (PIF). Se vor stabili cerințe comune pentru PIF-uri, Comisia având posibilitatea de a perfecționa în continuare aceste cerințe astfel încât să țină seama de caracteristicile specifice ale diferitelor categorii de animale și mărfuri care fac obiectul controalelor. De asemenea, se vor stabili norme armonizate privind desemnarea, listarea, retragerea și suspendarea PIF-urilor.

Se va institui un document sanitar comun de intrare (DSCI), care va fi reglementat prin norme bazate pe practicile actuale. DSCI va fi utilizat de către operatori pentru notificarea prealabilă obligatorie privind sosirea transporturilor de animale și mărfuri, precum și de către autoritățile competente pentru a înregistra controalele asupra transporturilor respective și toate deciziile luate. Comisia este împuternicită să stabilească formatul DSCI, modalitățile de utilizare a acestuia, precum și cerințele minime de timp privind notificarea prealabilă a transporturilor la punctele de inspecție la frontieră.

De asemenea, se va stabili un set comun de norme pentru efectuarea controalelor asupra transporturilor de animale și mărfuri (inclusiv cele de natură necomercială) supuse controalelor la frontiere. În principiu, controalele vor fi efectuate de către primele autorități PIF unde apare transportul, deși Comisia va avea dreptul de a stabili excepții de la această regulă în anumite cazuri. Toate transporturile vor fi supuse unor controale ale documentelor și de identitate, în timp ce controalele fizice vor fi efectuate cu o frecvență ce va depinde de riscul prezentat de fiecare animal/marfă sau categorie de animale/mărfuri în parte. Printre altele, Comisia va fi abilitată să detalieze modul în care ar trebui să se desfășoare controalele documentelor, controalele de identitate și cele fizice și să stabilească frecvențe reduse pentru controalele fizice și de identitate.

În al treilea rând, se vor modifica dispozițiile care detaliază măsurile ce trebuie aplicate în caz de suspiciune și în cazul transporturilor neconforme cu legislația. Modificările vor avea ca scop sporirea eficienței prin simplificarea procesului decizional al PIF-urilor, prin clarificarea măsurilor pe care ar trebui să le adopte autoritățile competente ale acestor PIF-uri și prin asigurarea faptului că se iau în considerare pe deplin particularitățile sectoarelor vizate prin regulament. Aceste norme vor fi aplicabile și controalelor oficiale efectuate asupra animalelor și mărfurilor provenite din țări terțe și care nu sunt supuse unor controale specifice la frontiere.

În cele din urmă, se va introduce o nouă dispoziție care va impune o cooperare strânsă între autoritățile competente, autoritățile vamale și alte autorități implicate în manipularea animalelor și a mărfurilor care provin din țări terțe. În plus, Comisia va fi abilitată să stabilească modalitățile de cooperare între autoritățile menționate anterior cu scopul de a asigura accesul adecvat și în timp util la informații, sincronizarea seturilor de date relevante, precum și comunicarea rapidă a deciziilor luate.

Capitolul IV: Finanțarea controalelor oficiale

Principiul general al regulamentului existent va fi păstrat. SM vor avea în continuare obligația de a asigura disponibilitatea unor resurse financiare adecvate pentru a furniza personalul și celelalte resurse necesare autorităților competente în vederea efectuării controalelor oficiale și a celorlalte activități prevăzute în regulament.

În conformitate cu normele în vigoare, statele membre vor decide nivelul (local, regional, național) la care se stabilesc și se percep taxele, în funcție de organizarea autorităților lor competente.

Conform noilor dispoziții, se vor percepe taxe obligatorii pentru a acoperi costurile ocazionate de:

· activitățile de control oficial efectuate la întreprinderile care activează în domeniul alimentelor și al furajelor care sunt înregistrate și/sau autorizate în temeiul Regulamentului (CE) nr. 852/2004 (igiena alimentelor), al Regulamentului (CE) nr. 183/2005 (igiena furajelor) sau al ambelor regulamente, la operatorii definiți în viitorul regulament privind sănătatea plantelor și la cei definiți în viitorul regulament privind materialul de reproducere a plantelor, cu scopul de a verifica respectarea normelor Uniunii privind „lanțul agroalimentar” (legislația privind furajele și alimentele, normele privind sănătatea și bunăstarea animalelor, sănătatea plantelor și materialul de reproducere a plantelor);

· controalele efectuate în vederea emiterii unui certificat oficial sau în vederea supravegherii emiterii unui atestat oficial de conformitate;

· activitățile de control oficial efectuate pentru a verifica respectarea condițiilor de obținere sau de păstrare a autorizațiilor;

· activitățile de control oficial efectuate cu privire la controalele la frontieră (inclusiv costul controalelor care vizează cerințele privind sănătatea plantelor, care vor fi transferate în noul regulament privind controalele oficiale);

· activitățile de control oficial efectuate pentru a verifica respectarea măsurilor de urgență adoptate de către Comisie, în conformitate cu așa-numitele dispoziții de „salvgardare”, în cazul în care decizia de instituire a măsurilor prevede astfel.

Nivelurile taxelor obligatorii se vor calcula astfel încât să permită autorităților competente care efectuează activitățile de control oficial să recupereze în totalitate costurile controalelor oficiale (în cazul în care autoritatea competentă pentru care se percep taxele efectuează și alte activități, la calcularea taxelor se va lua în considerare numai fracțiunea elementelor de cost relevante determinată de activitățile de control oficial).

O nouă dispoziție va asigura faptul că operatorii care plătesc o taxă forfetară vor beneficia de recunoașterea bunei performanțe prin impunerea obligației de ajustare a taxei aplicate fiecărui operator astfel încât să ia în considerare antecedentele acestuia în ceea ce privește conformarea, stabilite în urma controalelor oficiale. Ca regulă generală, taxele aplicate operatorilor care respectă cerințele legale în mod constant ar trebui să fie mai mici decât cele aplicate operatorilor care nu le respectă.

Se vor păstra dispozițiile în vigoare care interzic restituirea – directă sau indirectă – a taxelor obligatorii (desigur, cu excepția cazului în care taxele au fost percepute în mod nejustificat). 

Întreprinderile cu mai puțin de 10 angajați și a căror cifră anuală de afaceri sau al căror bilanț anual nu depășește 2 milioane EUR (microîntreprinderile) vor fi scutite de la plata taxelor obligatorii.

La baza dispozițiilor privind finanțarea controalelor oficiale se va afla cerința ca autoritățile competente să asigure cel mai înalt nivel de transparență a metodei și a datelor utilizate pentru stabilirea taxelor, precum și a utilizării resurselor colectate prin aceste taxe.

Dispozițiile actuale cu privire la cheltuielile generate de controalele oficiale suplimentare cauzate de nerespectarea măsurilor de asigurare a respectării legislației (articolul 28 din regulament) vor fi clarificate pentru a asigura o utilizare eficientă de către statele membre.

Capitolul V: Certificarea oficială

Definiția „certificării oficiale” și dispozițiile relevante vor fi modificate pentru a asigura faptul că regulamentul este cadrul general pentru certificarea oficială în ceea ce privește toate sectoarele vizate prin regulament.

TITLUL III: LABORATOARE ȘI CENTRE DE REFERINȚĂ
Ca o consecință a extinderii domeniului de aplicare al regulamentului la noi sectoare (măsuri împotriva dăunătorilor plantelor; norme de reglementare a producției, în vederea comercializării, pentru materialul de reproducere a plantelor; norme privind subprodusele de origine animală), Comisia va avea posibilitatea să stabilească laboratoarele de referință ale Uniunii Europene (LRUE) pentru sectoarele respective. Obligațiile statelor membre de a desemna laboratoarele naționale de referință (LNR) pentru fiecare LRUE desemnat de către Comisie vor urma în mod consecință.

De asemenea, Comisia va putea desemna centre de referință ale Uniunii Europene pentru producția și comercializarea materialului de reproducere a plantelor și pentru bunăstarea animalelor. Aceste centre vor oferi, în particular, expertiză tehnică, vor organiza cursuri de formare profesională și vor contribui la difuzarea rezultatelor cercetărilor și a inovațiilor tehnice.

TITLUL IV: ASISTENȚĂ ȘI COOPERARE ADMINISTRATIVĂ
Dispozițiile din regulament privind asistența și cooperarea administrativă vor fi consolidate și clarificate, astfel încât utilizarea și eficacitatea acestora să sporească și să servească drept instrument pentru rezolvarea neconformărilor transfrontaliere. În acest sens se preconizează mai multe modificări.

În primul rând, autoritățile competente vor avea obligația de a-și acorda reciproc asistență administrativă la nevoie pentru a asigura aplicarea corectă a normelor Uniunii. De asemenea, se va introduce cerința de efectuare a tuturor comunicărilor în scris. În plus, Comisia va fi abilitată să stabilească un format standard pentru cererile de asistență și pentru schimburile de comunicări.

În al doilea rând, se va clarifica rolul organismelor de legătură și se va explicita necesitatea de „canalizare” a asistenței/cooperării administrative prin aceste organisme. Comisia va avea obligația de a publica și a actualiza lista organismelor de legătură pe site-ul ei internet. De asemenea, ea va fi abilitată să stabilească cerințele minime pentru organismele de legătură.

În al treilea rând, se vor simplifica modalitățile de solicitare a asistenței administrative și de activare a procedurilor de cooperare (după caz) și vor fi definite acțiunile pe care autoritățile competente trebuie să le întreprindă în urma cererilor de asistență.

În cele din urmă, vor fi clarificate cazurile în care Comisia are obligația de a coordona asistența și cooperarea administrativă, precum și acțiunile pe care ea le poate întreprinde în astfel de circumstanțe.

TITLUL V: PLANIFICARE ȘI RAPORTARE
Planul de control național multianual (MANCP) va rămâne un document produs și deținut de către SM, pe care acestea îl vor folosi pentru a sprijini autorităților competente să asigure efectuarea unor controale oficiale în conformitate cu legislația Uniunii.

Va fi creată o nouă dispoziție care va prevedea obligația statelor membre de a desemna o singură autoritate competentă responsabilă de coordonarea întocmirii MANCP și de asigurarea coerenței acestui plan.

În ceea ce privește rapoartele anuale, articolul 44 revizuit va abilita Comisia să adopte progresiv modele standardizate, ținând seama în mod corespunzător, după caz, de cerințele de raportare existente.

TITLUL VI: ACTIVITĂȚILE UNIUNII
Acest titlu va reglementa în continuare o serie de activități la nivelul Uniunii:

· controalele efectuate de către Oficiul Alimentar și Veterinar (OAV) al Comisiei în statele membre și în țări terțe;

· procedurile (clarificate și eficientizate) de stabilire a cerințelor privind introducerea în Uniune a anumitor categorii de mărfuri care provin din țări terțe, precum și a măsurilor privind anumite mărfuri care provin din anumite țări terțe în cazurile în care există dovezi că intrarea în Uniune a respectivelor mărfuri poate prezenta un risc pentru sănătatea umană, animală sau a plantelor sau, în cazul OMG-urilor și al produselor de protecție a plantelor, pentru mediu, sau în cazul în care există dovezi că ar putea exista o neconformitate gravă, de amploare, în raport cu normele Uniunii;

· organizarea de către Comisie a unor cursuri de formare profesională pentru personalul din cadrul autorităților competente din statele membre și țările terțe (programul actual „O formare mai bună pentru o hrană mai sigură”), precum și a unor programe de schimb de personal între statele membre (activități noi, de organizat în colaborare cu statele membre).

Acest titlu va include, de asemenea, crearea unui sistem integrat de gestionare a informațiilor pentru controalele oficiale, care va permite operarea integrată și actualizarea tuturor sistemelor informatizate existente și viitoare, prin intermediul cărora între autoritățile competente și Comisie (și operatori, după caz) se vor putea realiza schimburi de informații, date și documente referitoare la controalele oficiale.

TITLUL VII: MĂSURI DE ASIGURARE A RESPECTĂRII LEGISLAȚIEI

Dispozițiile care reglementează măsurile naționale de asigurare a respectării legislației vor fi aplicabile tuturor sectoarelor din domeniul de aplicare al regulamentului.

Se va include o nouă dispoziție care vizează în mod specific acțiunile care trebuie întreprinse în cazul în care există suspiciunea unei neconformități cu legislația, prin care se va prevedea obligația autorității competente de a efectua investigații cu scopul de a confirma sau de a elimina această suspiciune sau îndoială.

Lista de măsuri posibile care trebuie aplicate în cazul unei neconformități constatate va fi completată: de exemplu, în listă se vor adăuga restricționarea sau interzicerea circulației animalelor, impunerea unor perioade de carantină, sacrificarea sau uciderea animalelor, amânarea sacrificării animalelor, izolarea sau închiderea de unități, închiderea de site-uri internet.

O nouă dispoziție din fostul articol 55 (privind sancțiunile în caz de neconformitate) va prevedea obligația SM de a se asigura că sancțiunile financiare aplicabile în cazul încălcărilor săvârșite cu intenție depășesc avantajul economic urmărit de autorul încălcării. De asemenea, statele membre vor avea obligația să asigure aplicarea de sancțiuni penale și/sau administrative adecvate operatorilor care nu cooperează în cursul unui control oficial.

2013/0140 (COD)

Propunere de
REGULAMENT AL PARLAMENTULUI EUROPEAN ŞI AL CONSILIULUI
privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor, materialul de reproducere a plantelor, produsele de protecție a plantelor, precum și de modificare a Regulamentelor (CE) nr. 999/2001, 1829/2003, 1831/2003, 1/2005, 396/2005, 834/2007, 1099/2009, 1069/2009, 1107/2009, a Regulamentelor (UE) nr. 1151/2012, [….]/2013 [Oficiul pentru Publicații, vă rugăm să inserați numărul Regulamentului de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, sănătatea plantelor și materialul de reproducere a plantelor] și a Directivelor 98/58/CE, 1999/74/CE, 2007/43/CE, 2008/119/CE, 2008/120/CE și 2009/128/CE (Regulamentul privind controalele oficiale)

(Text cu relevanță pentru SEE)
PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 43 alineatul (2), articolul 114 și articolul 168 alineatul (4) litera (b),

având în vedere propunerea Comisiei Europene,

după transmiterea proiectului de act legislativ către parlamentele naționale,

având în vedere avizul Comitetului Economic și Social European
,

având în vedere avizul Comitetului Regiunilor
,

hotărând în conformitate cu procedura legislativă ordinară,

întrucât:

(1)
Tratatul impune asigurarea unui nivel înalt de protecție a sănătății umane la definirea și punerea în aplicare a tuturor politicilor și activităților Uniunii. Îndeplinirea acestui obiectiv ar trebui urmărită, printre altele, prin intermediul unor măsuri în domeniile veterinar și fitosanitar, care să aibă ca obiectiv direct protejarea sănătății umane.

(2)
Tratatul prevede, de asemenea, obligația Uniunii de a contribui la atingerea unui nivel înalt de protecție a consumatorilor prin măsurile pe care le adoptă în contextul definitivării realizării pieței interne.

(3)
Legislația Uniunii prevede un set de norme armonizate pentru asigurarea faptului că alimentele și furajele sunt sigure și sănătoase și că activitățile care ar putea avea un impact asupra siguranței lanțului alimentar sau a protecției intereselor consumatorilor în ceea ce privește alimentele și informațiile referitoare la alimente se desfășoară cu respectarea unor cerințe specifice. De asemenea, există norme ale Uniunii menite să asigure un nivel înalt de sănătate umană, animală și a plantelor și de bunăstare a animalelor de-a lungul lanțului alimentar și în toate acele domenii de activitate în care unul dintre obiectivele-cheie este acela de a lupta împotriva posibilei răspândiri a bolilor animalelor, în unele cazuri transmisibile la oameni, sau împotriva dăunătorilor plantelor sau produselor vegetale, precum și să asigure protecția mediului împotriva riscurilor care ar putea fi reprezentate de OMG-uri și de produsele de protecție a plantelor. Normele Uniunii garantează, de asemenea, identitatea și calitatea materialului de reproducere a plantelor. Aplicarea corectă a acestor norme, denumite în continuare în mod colectiv „legislația Uniunii privind lanțul agroalimentar”, contribuie la funcționarea pieței interne.

(4)
Normele de bază ale Uniunii din legislația privind alimentele și furajele sunt prevăzute în Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare
. În plus față de aceste norme, există o legislație mai specifică privind alimentele și furajele, care vizează domenii diferite precum alimentația animalelor, inclusiv furajele medicamentate, igiena alimentelor și a furajelor, zoonozele, subprodusele de origine animală, reziduurile de medicamente veterinare, contaminanții, combaterea și eradicarea bolilor animalelor cu impact asupra sănătății umane, etichetarea alimentelor și a furajelor, produsele de protecție a plantelor, aditivii folosiți în alimente și în furaje, vitaminele, sărurile minerale, oligoelementele și alți aditivi, materialele care vin în contact cu alimentele, cerințele privind calitatea și compoziția, apa potabilă, ionizarea, alimentele noi și organismele modificate genetic (OMG).

(5)
Legislația Uniunii privind sănătatea animalelor are ca scop asigurarea unor standarde înalte de sănătate umană și animală în Uniune, dezvoltarea rațională a sectoarelor agriculturii și acvaculturii și creșterea productivității. Această legislație este necesară pentru a contribui la definitivarea pieței interne a animalelor și a produselor de origine animală și pentru a evita răspândirea bolilor infecțioase care prezintă motive de îngrijorare la nivelul Uniunii. Ea vizează domenii precum comerțul intra-Uniune, intrarea în Uniune, eradicarea bolilor, controalele sanitar-veterinare și notificarea bolilor și, de asemenea, contribuie la siguranța alimentelor și a furajelor.

(6)
Articolul 13 din tratat recunoaște că animalele sunt ființe sensibile. Legislația Uniunii referitoare la bunăstarea animalelor prevede obligația proprietarilor de animale, a crescătorilor de animale și a autorităților competente de a respecta cerințele privind bunăstarea animalelor, care garantează un tratament uman și evitarea durerii sau a suferinței inutile a animalelor. Normele de acest tip se bazează pe dovezi științifice și pot îmbunătăți în mod indirect calitatea și siguranța alimentelor și a furajelor.

(7)
Legislația Uniunii privind sănătatea plantelor reglementează intrarea, stabilirea și răspândirea dăunătorilor plantelor care nu există sau care nu sunt prezenți pe scară largă în Uniune. Obiectivul ei este acela de a proteja sănătatea culturilor din Uniune, a spațiului verde și a pădurilor publice și private, protejând în același timp mediul și biodiversitatea Uniunii și garantând calitatea și siguranța alimentelor și a furajelor obținute din plante.

(8)
Legislația Uniunii privind materialul de reproducere a plantelor reglementează producția în vederea introducerii pe piață, precum și introducerea pe piață, a materialului de reproducere a plantelor care provine de la specii agricole, vegetale, forestiere, fructifere și ornamentale, precum și de la vița de vie. Obiectivul acestor norme este de a asigura identitatea, sănătatea și calitatea materialului de reproducere a plantelor în beneficiul utilizatorilor, de a asigura productivitatea, diversitatea, sănătatea și calitatea lanțului agroalimentar, precum și de a contribui la protejarea biodiversității și a mediului.

(9)
Legislația Uniunii privind producția ecologică și etichetarea produselor ecologice oferă o bază pentru dezvoltarea sustenabilă a producției ecologice și își propune să contribuie la protejarea resurselor naturale, a biodiversității și bunăstării animalelor, și la dezvoltarea zonelor rurale.

(10)
Legislația Uniunii privind sistemele agricole de calitate pentru produsele agricole și alimentare identifică produsele și alimentele cultivate și produse în conformitate cu specificații exacte, încurajând în același timp producția agricolă diversificată, protejând denumirile produselor și informând consumatorii cu privire la caracterul specific al produselor agricole și alimentare.

(11)
Legislația Uniunii privind lanțul agroalimentar se bazează pe principiul că operatorii, în toate etapele de producție, prelucrare și distribuție din cadrul întreprinderilor controlate de ei, trebuie să asigure respectarea cerințelor relevante pentru activitățile lor, stabilite în legislația Uniunii privind lanțul agroalimentar.

(12)
Responsabilitatea asigurării aplicării legislației Uniunii privind lanțul agroalimentar revine statelor membre, ale căror autorități competente monitorizează și verifică, prin organizarea de controale oficiale, respectarea și asigurarea aplicării eficiente a cerințelor relevante ale Uniunii.

(13)
Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor
 a stabilit un singur cadru legislativ privind organizarea controalelor oficiale. Acest cadru a îmbunătățit în mod semnificativ eficiența controalelor oficiale, asigurarea aplicării legislației Uniunii privind lanțul agroalimentar și nivelul de protecție împotriva riscurilor pentru sănătatea umană, animală și a plantelor și pentru bunăstarea animalelor în Uniune, precum și nivelul de protecție a mediului împotriva riscurilor care ar putea fi reprezentate de OMG-uri și de produsele de protecție a plantelor. De asemenea, el a oferit un cadru juridic consolidat de sprijinire a unei abordări integrate a efectuării controalelor oficiale de-a lungul lanțului agroalimentar.

(14)
În legislația Uniunii privind lanțul agroalimentar există o serie de dispoziții a căror aplicare nu a fost reglementată sau a fost reglementată doar parțial prin Regulamentul (CE) nr. 882/2004. În particular, normele specifice privind controalele oficiale au fost menținute în legislația Uniunii privind materialul de reproducere a plantelor și în Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002
. De asemenea, sănătatea plantelor se află în mare măsură în afara domeniului de aplicare al Regulamentului (CE) nr. 882/2004, anumite norme privind controalele oficiale fiind prevăzute în Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate
.

(15)
Directiva 96/23/CE a Consiliului din 29 aprilie 1996 privind măsurile de control care se aplică anumitor substanțe și reziduurilor acestora existente în animalele vii și în produsele obținute de la acestea și de abrogarea a Directivelor 85/358/CEE și 86/469/CEE și a Deciziilor 89/187/CEE și 91/664/CEE
 prevede, de asemenea, un set foarte detaliat de norme care stabilesc, printre altele, frecvențele minime de efectuare a controalelor oficiale și măsurile specifice de asigurare a aplicării a normelor, care trebuie adoptate în cazurile de neconformare.

(16)
Pentru a raționaliza și a simplifica cadrul legislativ general, urmărind în același timp obiectivul unei mai bune reglementări, normele aplicabile controalelor oficiale în domenii specifice ar trebui să fie integrate într-un singur cadru legislativ pentru controalele oficiale. În acest scop, Regulamentul (CE) nr. 882/2004 și alte acte prin care se reglementează în prezent controalele oficiale în domenii specifice ar trebui să fie abrogate și înlocuite cu prezentul regulament.

(17)
Prezentul regulament ar trebui să vizeze stabilirea unui cadru armonizat la nivelul Uniunii pentru organizarea controalelor oficiale și a altor activități oficiale de-a lungul întregului lanț agroalimentar, ținând seama de normele privind controalele oficiale prevăzute în Regulamentul (CE) nr. 882/2004 și în legislația sectorială relevantă, precum și de experiența dobândită în aplicarea acestora.

(18)
Pentru verificarea conformității cu normele privind organizarea comună a piețelor de produse agricole (culturi arabile, vin, ulei de măsline, fructe și legume, hamei, lapte și produse lactate, carne de vită și mânzat, carne de oaie și de capră și miere de albine) există deja în funcțiune un sistem de control bine stabilit și specific . Prin urmare, prezentul regulament ar trebui să nu se aplice la verificarea conformității cu dispozițiile Regulamentului (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”)
.

(19)
Ar trebui ca anumite definiții prevăzute în prezent în Regulamentul (CE) nr. 882/2004 să fie adaptate astfel încât să țină seama de domeniul mai larg de aplicare al prezentului regulament, să fie aliniate la cele prevăzute în alte acte ale Uniunii și să clarifice sau, după caz, să înlocuiască terminologia care are sensuri diferite în sectoare diferite.

(20)
Legislația Uniunii privind lanțul agroalimentar conferă autorităților competente ale statelor membre sarcini specializate care trebuie îndeplinite pentru a asigura protecția sănătății animale, a sănătății plantelor și a bunăstării animalelor, protecția mediului în relație cu OMG-urile și cu produsele de protecție a plantelor, precum și pentru a asigura identitatea și o înaltă calitate a materialului de reproducere a plantelor. Aceste sarcini reprezintă activități de interes public pe care autoritățile competente ale statelor membre trebuie să le efectueze în vederea eliminării, a limitării sau a reducerii riscurilor care pot apărea pentru sănătatea umană, animală sau a plantelor, pentru bunăstarea animalelor sau pentru mediu. Aceste activități, care includ autorizarea, investigarea, supravegherea și monitorizarea produselor inclusiv din motive epidemiologice, eradicarea și limitarea bolilor, precum și alte sarcini de control al bolilor, sunt reglementate prin aceleași norme sectoriale a căror aplicare este asigurată prin intermediul controalelor oficiale.

(21)
Statele membre ar trebui să desemneze autorități competente în toate domeniile care intră sub incidența prezentului regulament. Deși statele membre sunt cele mai bine poziționate pentru a decide care autoritate sau autorități competente să fie desemnate pentru fiecare domeniu și la ce nivel administrativ, ele ar trebui să aibă și obligația de a desemna o singură autoritate având rolul de a asigura, în fiecare domeniu, coordonarea corespunzătoare a comunicării cu autoritățile competente din alte state membre și cu Comisia.

(22)
Statele membre ar trebui să aibă posibilitatea să confere autorităților competente desemnate responsabilitatea efectuării controalelor oficiale în conformitate cu normele Uniunii, inclusiv cu normele privind speciile străine care ar putea dăuna producției agricole sau mediului prin caracterul lor invaziv, altele decât cele care intră sub incidența prezentului regulament.

(23)
Pentru efectuarea controalelor oficiale care vizează verificarea aplicării corecte a legislației Uniunii privind lanțul agroalimentar, precum și a altor activități oficiale atribuite autorităților statelor membre prin legislația Uniunii privind lanțul agroalimentar, statele membre ar trebui să desemneze autorități competente care să acționeze în interesul publicului, să dispună de resurse și dotări corespunzătoare, precum și să ofere garanții de imparțialitate și profesionalism. Autoritățile competente ar trebui să asigure calitatea, coerența și eficacitatea controalelor oficiale.

(24)
Aplicarea și asigurarea respectării într-o manieră corectă a normelor care intră în domeniul de aplicare al prezentului regulament necesită o cunoaștere adecvată atât a acestor norme, cât și a normelor din prezentul regulament. Prin urmare, este important ca personalul care efectuează controale oficiale și alte activități oficiale să fie instruit periodic cu privire la legislația aplicabilă, în funcție de domeniul lor de competență, precum și cu privire la obligațiile care decurg din prezentul regulament.

(25)
Operatorii ar trebui să aibă dreptul de a recurge la căi de atac împotriva deciziilor luate de autoritățile competente și să fie informați cu privire la acest drept.

(26)
Autoritățile competente ar trebui să se asigure că personalul responsabil cu controalele oficiale nu divulgă informațiile obținute în timpul efectuării unor astfel de controale și care intră sub incidența secretului profesional. Cu excepția cazului în care există un interes superior care să justifice divulgarea, secretul profesional ar trebui să includă informațiile care ar putea să submineze scopul inspecțiilor, al investigațiilor și al auditurilor, precum și protecția intereselor comerciale și protecția procedurilor judiciare și a consultanței juridice. Totuși, secretul profesional nu ar trebui să împiedice divulgarea de către autoritățile competente a informațiilor factuale cu privire la rezultatul controalelor oficiale efectuate asupra operatorilor individuali, atunci când operatorului în cauză i s-a permis să formuleze observații cu privire la acestea înainte de divulgare, iar observațiile respective au fost luate în considerare sau au fost date publicității simultan cu divulgarea informațiilor de către autoritățile competente. De asemenea, necesitatea respectării secretului profesional nu trebuie să aducă atingere obligației de informare a publicului larg în cazul în care există motive rezonabile să se suspecteze că anumite alimente sau furaje pot prezenta un risc pentru sănătate în conformitate cu articolul 10 din Regulamentul (CE) nr. 178/2002. Obligația autorităților competente de a informa publicul larg în cazurile în care există motive rezonabile de a suspecta că un aliment sau furaj poate să prezinte un risc pentru sănătatea umană sau animală, în conformitate cu articolul 10 din Regulamentul (CE) nr. 178/2002, precum și dreptul persoanelor la protecția datelor cu caracter personal, prevăzut în Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date
, nu ar trebui să fie afectate de prezentul regulament.

(27)
Autoritățile competente ar trebui să efectueze periodic controale oficiale cu privire la toate sectoarele și asupra tuturor operatorilor, activităților, animalelor și mărfurilor reglementate prin legislația Uniunii privind lanțul agroalimentar. Frecvența controalelor oficiale ar trebui stabilită de către autoritățile competente având în vedere necesitatea de ajustare a efortului de control în funcție de riscul existent și de nivelul de conformitate preconizat în diferite situații. Cu toate acestea, în unele cazuri, legislația Uniunii privind lanțul agroalimentar prevede obligația de efectuare a controalelor oficiale indiferent de nivelul de risc sau de neconformitatea preconizată, în vederea emiterii unui certificat sau a unui atestat oficial, reprezentând o condiție prealabilă pentru introducerea pe piață sau pentru circulația animalelor sau mărfurilor. În astfel de cazuri, frecvența controalelor oficiale este dictată de nevoile de certificare sau de atestare.

(28)
Pentru a menține eficacitatea controalelor oficiale în ceea ce privește verificarea conformității, înainte de efectuarea controalelor nu ar trebui să se emită niciun avertisment, cu excepția cazului în care natura activităților de control oficial impune altfel (cum este, în special, cazul activităților de audit).

(29)
Controalele oficiale ar trebui să fie minuțioase și eficiente și să asigure aplicarea corectă a legislației Uniunii. Întrucât controalele oficiale pot reprezenta o povară pentru operatori, autoritățile competente ar trebui să organizeze și să conducă activitățile de control oficial luând în considerare interesele operatorilor și limitând această povară la ceea ce este necesar pentru efectuarea unor controale oficiale eficiente și eficace.

(30)
Controalele oficiale ar trebui să fie efectuate cu aceeași atenție de către autoritățile competente ale statului membru indiferent dacă normele a căror aplicare se urmărește a fi asigurată vizează activități care sunt relevante numai pe teritoriul acelui stat membru sau activități care vor avea un impact asupra conformității cu legislația Uniunii privind animalele și mărfurile care urmează a fi deplasate sau introduse pe piață într-un alt stat membru sau exportate în afara Uniunii. În cazul din urmă, în conformitate cu legislația Uniunii, autoritățile competente pot avea, de asemenea, obligația de a verifica și conformitatea animalelor și a mărfurilor cu cerințele stabilite de către țara terță de destinație a animalelor sau mărfurilor respective.

(31)
În vederea asigurării unei aplicări corecte a normelor Uniunii privind lanțul agroalimentar, autoritățile competente ar trebui să fie abilitate să efectueze controale oficiale în toate etapele de producție, prelucrare și distribuție a animalelor și a mărfurilor vizate de aceste norme. Pentru a asigura o realizare minuțioasă și eficientă a controalelor oficiale, autoritățile competente ar trebui să aibă, de asemenea, competența de a efectua controale oficiale în toate etapele de producție și de distribuție a mărfurilor, a substanțelor, a materialelor sau a obiectelor care nu sunt reglementate prin normele privind lanțul agroalimentar (de exemplu, medicamentele de uz veterinar), în măsura în care acest lucru este necesar pentru a investiga pe deplin posibilele încălcări ale acestor norme și pentru a stabili cauza oricărei astfel de încălcări.

(32)
Autoritățile competente acționează în interesul operatorilor și al publicului larg asigurând în mod constant menținerea și protejarea standardelor înalte de protecție instituite prin legislația Uniunii privind lanțul agroalimentar, prin intermediul unor măsuri de asigurare a respectării legislației adecvate, precum și respectarea acestor norme la nivelul întregului lanț agroalimentar prin intermediul controalelor oficiale. Prin urmare, autoritățile competente ar trebui să fie răspunzătoare în fața operatorilor și a publicului larg pentru eficiența și eficacitatea controalelor oficiale pe care le efectuează. Ele ar trebui să ofere acces la informațiile privind organizarea și desfășurarea controalelor oficiale și a altor activități oficiale și să publice periodic informații privind controalele oficiale și rezultatele acestora. De asemenea, sub rezerva anumitor condiții, autoritățile competente ar trebui să aibă dreptul de a publica sau de a pune la dispoziția publicului informații cu privire la rating-ul operatorilor individuali pe baza rezultatelor controalelor oficiale.

(33)
Este extrem de important ca autoritățile competente să asigure și să verifice eficacitatea și consecvența controalelor oficiale pe care le efectuează. În acest scop, autoritățile ar trebui să acționeze pe baza unor proceduri documentate scrise și să furnizeze informații și instrucțiuni detaliate personalului care efectuează controale oficiale. De asemenea, autoritățile ar trebui să dispună de proceduri și mecanisme adecvate pentru a verifica permanent dacă acțiunea lor este eficace și consecventă și să adopte măsuri corective atunci când se identifică deficiențe.

(34)
Pentru a facilita identificarea neconformităților și a eficientiza procesul de aplicare a măsurilor corective de către operatorul în cauză, rezultatele controalelor oficiale ar trebui să fie înregistrate într-un raport, iar o copie a acestuia să fie înmânată operatorului. În cazul în care controalele oficiale necesită prezența permanentă sau periodică a personalului autorităților competente pentru a monitoriza activitățile operatorului, întocmirea unui raport pentru fiecare inspecție sau vizită individuală la operator ar fi o măsură disproporționată. În astfel de cazuri, rapoartele ar trebui să fie întocmite cu o frecvență care să permită autorităților competente și operatorului să fie informați periodic cu privire la nivelul de conformitate și să fie notificați imediat cu privire la orice deficiențe identificate.

(35)
Operatorii ar trebui să coopereze pe deplin cu autoritățile competente și cu organismele delegate pentru a asigura buna desfășurare a controalelor oficiale și pentru a permite autorităților competente să efectueze alte activități oficiale.

(36)
Prezentul regulament stabilește un singur cadru legislativ pentru organizarea controalelor oficiale în vederea verificării conformității cu normele privind lanțul agroalimentar în toate domeniile vizate de aceste norme. În unele dintre aceste domenii, legislația Uniunii prevede cerințe detaliate care trebuie respectate și care impun competențe speciale și mijloace specifice pentru efectuarea controalelor oficiale. În vederea evitării practicilor divergente de asigurare a aplicării normelor, care ar putea genera o protecție neuniformă a sănătății umane, animale și a plantelor, a bunăstării animalelor și, în relație cu OMG-urile și produsele de protecție a plantelor, a mediului, ar putea să perturbe funcționarea pieței interne de animale și mărfuri care intră sub incidența prezentului regulament și ar putea să denatureze concurența, Comisia ar trebui să fie în măsură să suplimenteze normele prevăzute în prezentul regulament prin adoptarea unor norme specifice privind controalele oficiale, capabile să satisfacă nevoile de control din respectivele domenii. În particular, astfel de norme ar trebui să stabilească cerințe specifice pentru efectuarea controalelor oficiale și frecvențe minime pentru astfel de controale, măsuri specifice sau suplimentare față de cele prevăzute în prezentul regulament pe care autoritățile competente ar trebui să le adopte în cazuri de neconformitate, responsabilități și sarcini specifice ale autorităților competente în plus față de cele prevăzute în prezentul regulament și criterii specifice pentru declanșarea mecanismele de asistență administrativă prevăzute în prezentul regulament. În alte cazuri, astfel de norme suplimentare ar putea deveni necesare pentru a oferi un cadru mai detaliat pentru efectuarea controalelor oficiale asupra alimentelor și furajelor, pentru situațiile în care apar informații noi cu privire la riscurile pentru sănătatea umană sau animală sau, în relație cu OMG-urile și produsele de protecție a plantelor, pentru mediu, indicându-se faptul că, în absența unor specificații comune pentru efectuarea controalelor oficiale la nivelul tuturor statelor membre, controalele nu ar reuși să ofere nivelul preconizat de protecție împotriva acestor riscuri, astfel cum este prevăzut în legislația Uniunii privind lanțul agroalimentar.

(37)
Autoritățile competente ar trebui să fie în măsură să delege altor organisme o parte din sarcinile lor. Este necesar să se prevadă condiții corespunzătoare pentru a garanta menținerea imparțialității, calității și coerenței controalelor oficiale și a altor activități oficiale. În particular, organismul delegat ar trebui să fie acreditat în conformitate cu standardul ISO pentru efectuarea inspecțiilor.

(38)
Pentru a asigura fiabilitatea și coerența controalelor oficiale și a altor activități oficiale în întreaga Uniune, metodele utilizate pentru eșantionare, pentru analizarea, testarea și diagnosticarea de laborator ar trebui să respecte standardele științifice actuale, să satisfacă nevoile de analizare, testare și diagnosticare specifice laboratorului în cauză și să ofere rezultate solide și fiabile ale analizelor, testelor și diagnosticărilor. Ar trebui să se prevadă norme clare care să ofere posibilitatea de a alege metoda care va fi utilizată atunci când există mai multe opțiuni disponibile din surse diferite, precum Organizația Internațională de Standardizare (ISO), Organizația Europeană și Mediteraneană pentru Protecția Plantelor (OEPP), Convenția internațională pentru protecția plantelor (CIPP), Organizația Mondială pentru Sănătatea Animalelor (OIE), Uniunea Europeană și laboratoarele naționale de referință sau normele naționale.

(39)
Operatorii ale căror animale sau mărfuri sunt supuse eșantionării, analizării, testării sau diagnosticării în contextul controalelor oficiale ar trebui să aibă dreptul de a solicita o a doua expertiză, care să includă prelevarea unui al doilea eșantion în vederea efectuării unei contraanalize, a unui contratest sau în vederea stabilirii unui contradiagnostic, cu excepția cazului în care prelevarea unui al doilea eșantion este imposibilă din punct de vedere tehnic sau lipsită de relevanță. Acesta ar fi cazul în special atunci când prevalența pericolului este deosebit de mică pentru animale sau mărfuri sau distribuția sa este deosebit de dispersată sau neregulată. Din acest motiv, CIPP respinge utilizarea contraeșantioanelor pentru evaluarea prezenței organismelor carantinabile în plante sau în produsele vegetale.

(40)
În vederea efectuării de controale oficiale în cazul schimburilor comerciale care au loc prin intermediul internetului sau prin alte mijloace la distanță, autoritățile competente ar trebui să fie în măsură să obțină eșantioane prin comenzi realizate anonim (tehnică cunoscută și sub denumirea de tehnica „clientului misterios”), care ulterior să poată fi analizate, testate sau supuse unei verificări a conformității. Autoritățile competente ar trebui să ia toate măsurile necesare pentru a proteja drepturile operatorilor la o a doua expertiză.

(41)
Laboratoarele desemnate de către autoritățile competente să efectueze analize, teste și diagnosticări pe baza eșantioanelor prelevate în contextul controalelor oficiale și al altor activități oficiale ar trebui să dețină competența profesională, echipamentele, infrastructura și personalul necesare pentru efectuarea acestor activități la cele mai înalte standarde. Pentru a asigura rezultate solide și fiabile, aceste laboratoare ar trebui să fie acreditate pentru utilizarea acestor metode în conformitate cu standardul EN ISO/IEC 17025 privind „Cerințe generale pentru competența laboratoarelor de testare și calibrare”. Acreditarea ar trebui să fie acordată de către un organism național de acreditare care funcționează în conformitate cu Regulamentul (CE) nr. 765/2008 al Parlamentului European și al Consiliului din 9 iulie 2008 de stabilire a cerințelor de acreditare și de supraveghere a pieței în ceea ce privește comercializarea produselor și de abrogare a Regulamentului (CEE) nr. 339/93
.

(42)
În timp ce acreditarea este cel mai bun instrument de asigurare a unei performanțe la nivelul standardelor actuale în cazul laboratoarelor oficiale, ea este, totuși, un proces complex și costisitor, care ar crea o povară disproporționată pentru laboratoare în cazurile în care metoda de analizare, testare sau diagnosticare de laborator este deosebit de simplu de realizat și nu necesită proceduri sau echipamente speciale, cum este cazul depistării prezenței Trichinella în contextul inspecției, în cazurile în care analizele sau testele efectuate vizează exclusiv aspectele calitative ale materialului de reproducere a plantelor și, în anumite condiții, în cazurile în care laboratorul efectuează analize, teste sau diagnosticări exclusiv în contextul altor activități oficiale decât controalele oficiale.

(43)
Pentru a asigura flexibilitatea și proporționalitatea abordării, în special în ceea ce privește laboratoarele active în domeniul sănătății animale sau a plantelor, ar trebui să se prevadă posibilitatea de adoptare a unor derogări menite să permită ca anumite laboratoare să nu fie acreditate pentru toate metodele pe care le folosesc. În plus, acreditarea unui laborator pentru toate metodele pe care ar trebui să le utilizeze în calitate de laborator oficial ar putea să nu fie disponibilă imediat în anumite cazuri în care ar trebui să se utilizeze metode noi sau modificate recent, precum și în cazuri de riscuri emergente sau în situații de urgență. Prin urmare, în anumite condiții, ar trebui să se permită laboratoarelor oficiale să efectueze analize, teste și diagnosticări pentru autoritățile competente înainte de obținerea acreditării relevante.

(44)
Controalele oficiale efectuate asupra animalelor și mărfurilor care intră în Uniune provenind din țări terțe sunt de o importanță esențială pentru a asigura respectarea legislației aplicabile în cadrul Uniunii și, în particular, a normelor stabilite pentru a proteja, în întreaga Uniune, sănătatea umană, animală și a plantelor, bunăstarea animalelor și, în cazul OMG-urilor și al produselor de protecție a plantelor, mediul. Aceste controale oficiale ar trebui să fie realizate, după caz, înainte sau după ce animalele sau mărfurile sunt puse în liberă circulație în cadrul Uniunii. Frecvența controalelor oficiale ar trebui să țină seama în mod adecvat de riscurile pe care animalele și mărfurile introduse în Uniune le-ar putea prezenta pentru sănătate, pentru bunăstarea animalelor și pentru mediu, având în vedere antecedentele în ceea ce privește conformitatea cu cerințele prevăzute în legislația Uniunii privind lanțul agroalimentar, controalele deja efectuate asupra animalelor și mărfurilor în țara terță în cauză, precum și garanțiile oferite de țara terță conform cărora animalele și mărfurile exportate către Uniune îndeplinesc cerințele prevăzute în legislația Uniunii.

(45)
Având în vedere riscurile pe care anumite animale sau mărfuri le pot reprezenta pentru sănătatea umană, animală sau a plantelor, bunăstarea animalelor sau pentru mediu, ele ar trebui să fie supuse unor controale oficiale specifice care să fie efectuate la intrarea lor în Uniune. Normele actuale ale Uniunii prevăd obligația de efectuare a controalelor oficiale la frontierele Uniunii pentru a se verifica dacă standardele privind sănătatea umană, sănătatea animală și bunăstarea animalelor aplicabile animalelor, produselor de origine animală, materialelor germinative și subproduselor de origine animală sunt îndeplinite și dacă plantele și produsele vegetale respectă cerințele fitosanitare. De asemenea, anumite alte mărfuri pot face obiectul unor controale intensificate la intrarea în Uniune în cazul în care riscurile emergente sau cunoscute le justifică. În prezentul regulament ar trebui să fie prevăzute specificitățile unor astfel de controale, în prezent reglementate prin dispozițiile Directivei 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate
, ale Directivei 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE
, ale Directivei 2000/29/CE a Consiliului și ale Regulamentului (CE) nr. 669/2009 al Comisiei de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală și de modificare a Deciziei 2006/504/CE
.

(46)
Pentru a consolida eficiența sistemului de control oficial al Uniunii, pentru a asigura alocarea optimă a resurselor de control oficial pentru controalele la frontieră și pentru a facilita asigurarea respectării legislației Uniunii privind lanțul alimentar, ar trebui să se instituie un sistem comun integrat de controale oficiale la punctele de inspecție la frontieră, care să înlocuiască actualul cadru de control fragmentat, pentru a aborda toate transporturile care, având în vedere riscul pe care îl pot prezenta, trebuie să fie supuse controalelor la intrarea în Uniune.

(47)
Controalele oficiale efectuate la punctele de inspecția la frontieră ar trebui să includă controale ale documentelor și controale de identitate pentru toate transporturile, precum și controale fizice efectuate cu o frecvență care depinde de riscul prezentat de fiecare transport de animale sau mărfuri.

(48)
Frecvența controalelor fizice ar trebui să fie stabilită și modificată pe baza riscurilor pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu. Această abordare ar trebui să permită autorităților competente să aloce resurse de control în cazurile în care riscul este cel mai mare. De asemenea, ar trebui ca frecvența efectuării controalelor de identitate să fie redusă sau ca acestea să se limiteze la verificarea sigiliului oficial al transportului în cazul în care acest lucru se justifică prin faptul că transporturile care intră în Uniune prezintă un risc redus. Abordarea bazată pe riscuri pentru efectuarea controalelor de identitate și fizice ar trebui realizată prin utilizarea deplină a seturilor de date și a informațiilor disponibile, precum și a sistemelor computerizate de colectare și gestionare a datelor.

(49)
În anumite cazuri și atâta timp cât se garantează un nivel înalt de sănătate umană, animală și a plantelor, de bunăstare a animalelor și de protecție a mediului în relație cu OMG-urile și produsele de protecție a plantelor, controalele oficiale efectuate în mod obișnuit de către autoritățile competente la punctele de inspecția la frontieră ar putea fi efectuate și la alte puncte de inspecție sau de către alte autorități.

(50)
În vederea organizării unui sistem eficient de controale oficiale, transporturile care sosesc din țări terțe și care necesită controale la intrarea în Uniune ar trebui să fie însoțite de un document sanitar comun de intrare (DSCI), care va fi utilizat pentru notificarea prealabilă a sosirii transporturilor la punctul de inspecția la frontieră și în care se va înregistra rezultatul controalelor oficiale efectuate și al deciziilor luate de către autoritățile competente în legătură cu transportul respectiv. Același document ar trebui să fie utilizat de către operator pentru a obține liberul de vamă de la autoritățile vamale după efectuarea tuturor controalelor oficiale.
(51)
Controalele oficiale asupra animalelor și mărfurilor care intră în Uniune din țări terțe ar trebui să fie efectuate la punctele de inspecție la frontieră desemnate de statele membre în conformitate cu un set de cerințe minime. Desemnarea acestor entități ar trebui retrasă sau suspendată atunci când nu mai sunt conforme cu cerințele respective sau atunci când activitățile lor pot prezenta un risc pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu.

(52)
În vederea garantării unei aplicări uniforme a normelor de control oficial pentru transporturile care sosesc din țări terțe, ar trebui să se stabilească norme comune care să reglementeze acțiunile pe care autoritățile competente și operatorii ar trebui să le întreprindă în cazul în care există suspiciunea unei neconformități, precum și în cazul transporturilor neconforme și al transporturilor care pot prezenta un risc pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu.

(53)
Pentru a se evita inconsecvența și redundanța a controalelor oficiale, în vederea identificării la timp a transporturilor care fac obiectul controalelor oficiale la punctele de inspecția la frontieră, precum și pentru a se putea garanta eficiența controalelor, ar trebui să se asigure cooperarea și schimbul de informații între autoritățile competente, autoritățile vamale și alte autorități relevante care se ocupă de transporturile ce sosesc din țări terțe.

(54)
Statelor membre ar trebui să li se solicite să asigure disponibilitatea permanentă a unor resurse financiare adecvate pentru ca autoritățile competente care efectuează controale oficiale și alte activități oficiale să dispună de personalul necesar și de dotarea corespunzătoare. Deși operatorii sunt cei cărora le revine, în primul rând, responsabilitatea de a se asigura că activitățile lor se desfășoară în conformitate cu normele Uniunii privind lanțul agroalimentar, sistemul de controale proprii pe care aceștia îl pun în aplicare în acest scop trebuie să fie completat de un sistem dedicat de controale oficiale instituit în fiecare stat membru în vederea asigurării unei supravegheri eficiente a pieței de-a lungul lanțului agroalimentar. Un astfel de sistem este, prin însăși natura sa, complex și consumator de resurse și necesită un aflux stabil de resurse pentru controalele oficiale, la un nivel adecvat nevoilor de asigurare a respectării legislației din orice moment. Pentru a reduce dependența sistemului de control oficial de finanțarea din fonduri publice, autoritățile competente ar trebui să perceapă taxe care să acopere costurile pe care le suportă atunci când efectuează controale oficiale asupra anumitor operatori, precum și asupra anumitor activități pentru care legislația Uniunii privind lanțul agroalimentar prevede obligația de înregistrare sau autorizare în conformitate cu normele Uniunii privind igiena alimentelor și furajelor sau cu normele care reglementează sănătatea plantelor și a materialului de reproducere a plantelor. De asemenea, ar trebui să se perceapă taxe de la operatori pentru a compensa costurile controalelor oficiale efectuate în vederea emiterii unui certificat sau atestat oficial și costurile controalelor oficiale efectuate de către autoritățile competente la punctele de inspecție la frontieră.

(55)
Taxele ar trebui să acopere, fără să depășească, costurile suportate de către autoritățile competente pentru efectuarea controalelor oficiale. Aceste costuri ar trebui să fie calculate pe baza fiecărui control oficial individual sau pe baza tuturor controalelor oficiale efectuate într-o anumită perioadă de timp. În cazul în care taxele sunt aplicate pe baza costului efectiv al controalele oficiale individuale, operatorii cu antecedente bune de conformitate ar trebui să suporte taxe globale mai mici decât cei neconformi, întrucât primii ar trebui să facă obiectul unor controale oficiale mai rare. Pentru a promova respectarea legislației Uniunii de către toți operatorii, indiferent de metoda (bazată pe costurile efective sau pe o rată fixă) pe care statele membre o vor alege pentru calcularea taxelor, atunci când acestea sunt calculate pe baza costurilor totale suportate de autoritățile competente într-o anumită perioadă de timp și percepută de la toți operatorii indiferent dacă ei sunt supuși sau nu unui control oficial în timpul perioadei de referință, taxele respective ar trebui să fie calculate astfel încât să recompenseze operatorii cu antecedente constant bune de conformare la legislația Uniunii privind lanțul alimentar.

(56)
Ar trebui interzisă restituirea directă sau indirectă a taxelor percepute de către autoritățile competente, deoarece ea ar putea reprezenta un dezavantaj pentru operatorii care nu beneficiază de restituire și s-ar putea crea denaturări ale concurenței. Cu toate acestea, pentru a oferi sprijin microîntreprinderilor, acestea ar trebui să fie scutite de la plata taxelor colectate în conformitate cu prezentul regulament.

(57)
Finanțarea controalelor oficiale prin intermediul taxelor percepute de la operatori ar trebui să aibă loc în condiții de transparență deplină, astfel încât să permită persoanelor și întreprinderilor să înțeleagă metoda și datele utilizate la stabilirea taxelor și să fie informate cu privire la utilizarea veniturilor din taxe.

(58)
Normele Uniunii privind lanțul agroalimentar stabilesc cazurile în care introducerea pe piață sau circulația anumitor animale sau mărfuri ar trebui să fie însoțită de un certificat oficial semnat de inspectorul autorizat. Este adecvat să se stabilească un set comun de norme care să prevadă obligațiile autorităților competente și ale inspectorilor autorizați cu privire la emiterea de certificate oficiale, precum și caracteristicile pe care ar trebui să le aibă certificatele oficiale pentru a le asigura fiabilitatea.

(59)
În alte cazuri, normele care intră sub incidența prezentului regulament prevăd că anumite animale sau mărfuri introduse pe piață sau puse în circulație trebuie să fie însoțite de o etichetă oficială, de o marcă oficială sau de alte forme de atestare oficială emise fie de operatori sub supravegherea oficială a autorităților competente, fie chiar de către autoritățile competente. Este adecvat să se stabilească un set minim de norme care să asigure și emiterea atestatelor oficiale în conformitate cu garanții adecvate de fiabilitate.

(60)
Controalele și alte activități oficiale ar trebui să se bazeze pe metode de analizare, testare și diagnosticare care să îndeplinească standarde științifice actuale și să ofere rezultate solide, fiabile și comparabile în întreaga Uniune. Prin urmare, metodele utilizate de către laboratoarele oficiale, precum și calitatea și uniformitatea datelor generate de analize, teste și diagnosticări ar trebui să fie îmbunătățite în mod continuu. În acest scop, Comisia ar trebui să fie abilitată să desemneze laboratoare de referință ale Uniunii Europene și să se bazeze pe asistența experților din cadrul acestora în toate acele sectoare ale lanțului alimentar în care este nevoie de rezultate precise și fiabile ale analizelor, testelor și diagnosticărilor. În particular, laboratoarele de referință ale Uniunii Europene ar trebui să asigure faptul că laboratoarelor naționale de referință și laboratoarelor oficiale li se furnizează informații actualizate cu privire la metodele disponibile, să organizeze sau să participe activ la testările comparative între laboratoare și să ofere cursuri de formare pentru personalul laboratoarelor naționale de referință sau al laboratoarelor oficiale.

(61)
Pentru efectuarea controalelor oficiale și a altor activități oficiale privind producția și comercializarea materialului de reproducere a plantelor, precum și în domeniul bunăstării animalelor, autoritățile competente ar trebui să aibă acces la date tehnice actualizate, fiabile și coerente, la rezultatele cercetărilor, la tehnicile noi și la expertiza necesară pentru a aplica corect legislația Uniunii în aceste domenii. În acest scop, Comisia ar trebui să fie în măsură să desemneze și să se bazeze pe asistența experților din cadrul centrelor de referință din Uniunea Europeană pentru materialul de reproducere a plantelor și pentru bunăstarea animalelor.

(62)
În vederea realizării obiectivelor prezentului regulament și pentru a se contribui la buna funcționare a pieței interne, asigurându-se astfel încrederea consumatorilor, ar trebui să fie urmărite în mod consecvent și eficient neconformările la legislația Uniunii privind lanțul alimentar care necesită acțiuni de asigurare a aplicării legislației în mai multe state membre. Sistemul rapid de alertă pentru alimente și furaje (RASFF) instituit prin articolul 50 din Regulamentul (CE) nr. 178/2002 permite deja autorităților competente să facă schimb și să difuzeze rapid informații cu privire la riscurile grave directe sau indirecte pentru sănătatea umană determinate de alimente sau furaje sau cu privire la riscurile grave pentru sănătatea umană sau animală sau pentru mediu determinate de furaje, cu scopul de a permite luarea unor măsuri rapide de contracarare a riscurilor respective. Totuși, deși acest instrument permite luarea de măsuri prompte în toate statele membre în cauză pentru contracararea anumitor riscuri grave la nivelul lanțului alimentar, el nu poate servi scopului de facilita asistența și cooperarea transfrontalieră între autoritățile competente astfel încât neconformitățile față de legislația Uniunii privind lanțul agroalimentar care au o dimensiune transfrontalieră să fie urmărite eficient nu numai în statul membru în care neconformitatea este detectată pentru prima oară, ci și în statul membru din care este originară neconformitatea. În particular, asistența și cooperarea administrativă ar trebui să permită autorităților competente să facă schimb de informații, să detecteze, să investigheze și să ia măsuri eficiente și proporționale pentru urmărirea încălcărilor transfrontaliere ale normelor privind lanțul agroalimentar.

(63)
Cererile de asistență administrativă și toate notificările ar trebui să facă obiectul unei proceduri de monitorizare corespunzătoare. Pentru a facilita asistența și cooperarea administrativă, statele membre ar trebui să aibă obligația de a desemna unul sau mai multe organisme de legătură care să sprijine și să coordoneze fluxurile de comunicare între autoritățile competente din state membre diferite. În vederea eficientizării și simplificării cooperării între statele membre, Comisia ar trebui să adopte acte de punere în aplicare care să stabilească specificațiile instrumentelor tehnice ce urmează să fie utilizate, procedurile de comunicare între organismele de legătură și un format standard pentru cererile de asistență, notificări și răspunsuri.

(64)
Fiecare stat membru ar trebui să aibă obligația de a întocmi și actualiza periodic un plan de control național multianual (MANCP) care să vizeze toate domeniile reglementate prin legislația Uniunii privind lanțul agroalimentar și să cuprindă informații cu privire la structura și organizarea sistemului său de controale oficiale. Aceste MANCP-uri reprezintă instrumentul prin care fiecare stat membru ar trebui să se asigure că efectuarea controalelor oficiale se realizează eficient și în funcție de riscuri, pe teritoriul propriu și de-a lungul întregului lanț agroalimentar, în conformitate cu prezentul regulament.

(65)
Pentru a garanta coerența și integralitatea MANCP-urilor, statele membre ar trebui să desemneze o singură autoritate competentă, responsabilă cu pregătirea și punerea lor în aplicare în mod coordonat. În vederea promovării unei abordări coerente, uniforme și integrate a controalelor oficiale, Comisia ar trebui să dispună de competența de a adopta norme privind MANCP-urile, care ar trebui să identifice priorități pentru controalele oficiale, proceduri de control eficace, criterii pentru clasificarea riscurilor și indicatori de performanță pentru evaluarea MANCP-urilor.

(66)
Statele membre ar trebui să aibă obligația de a transmite un raport anual Comisiei, care să conțină informații privind activitățile de control și punerea în aplicare a MANCP-urilor. Pentru a facilita colectarea și transmiterea de date comparabile, compilarea subsecventă a acestor date în statistici la nivelul Uniunii și întocmirea de către Comisie a rapoartelor privind funcționarea controalelor oficiale în întreaga Uniune, Comisia ar trebui să poată adopta acte de punere în aplicare în ceea ce privește stabilirea unor modele de formulare pentru rapoartele anuale.

(67)
Experții Comisiei ar trebui să fie în măsură să efectueze controale în statele membre pentru a verifica aplicarea legislației Uniunii și modul de funcționare a sistemelor naționale de control și a autorităților competente. De asemenea, controalele Comisiei ar trebui să servească la investigarea și la colectarea de informații cu privire la practicile de asigurare a aplicării normelor sau la problemele, situațiile de urgență și noile evoluții din statele membre.

(68)
Animalele și mărfurile din țările terțe ar trebui să respecte aceleași cerințe care se aplică animalelor și mărfurilor din Uniune sau cerințele care sunt recunoscute ca fiind cel puțin echivalente în raport cu obiectivele urmărite prin normele Uniunii privind lanțul agroalimentar. Acest principiu este menționat la articolul 11 din Regulamentul (CE) nr. 178/2002, care prevede obligația ca alimentele și furajele importate în Uniune să îndeplinească cerințele relevante ale legislației Uniunii referitoare la alimente sau cerințele considerate a fi cel puțin echivalente cu acestea. Cerințe specifice de aplicare a acestui principiu sunt prevăzute în normele Uniunii privind măsurile de protecție împotriva dăunătorilor plantelor care interzic intrarea în Uniune a anumitor dăunători care nu sunt prezenți (sau sunt prezenți într-o măsură limitată) în Uniune, în normele Uniunii de stabilire a cerințelor de sănătate animală care permit intrarea animalelor și a anumitor produse de origine animală în Uniune numai din țările terțe care sunt incluse într-o listă stabilită în acest scop și în normele Uniunii de organizare a controalelor oficiale pentru produsele de origine animală destinate consumului uman care prevăd, de asemenea, stabilirea unei liste cu țări terțe din care aceste produse pot intra în Uniune. În ceea ce privește materialul de reproducere a plantelor, există în funcțiune un sistem de echivalență prin care țările terțe din care poate fi importat materialul de reproducere a plantelor sunt autorizate și incluse în listă.

(69)
Pentru a asigura respectarea de către animalele și mărfurile care intră în Uniune din țări terțe a tuturor cerințelor prevăzute în legislația Uniunii privind lanțul agroalimentar sau a unor cerințe considerate a fi echivalente, în plus față de cerințele stabilite în normele Uniunii privind măsurile de protecție împotriva dăunătorilor plantelor, normele Uniunii de stabilire a cerințelor de sănătate animală, precum și normele Uniunii de stabilire a normelor specifice de igienă care se aplică alimentelor de origine animală, pentru a asigura respectarea cerințelor stabilite în legislația Uniunii privind lanțul agroalimentar în legătură cu riscurile fitosanitare și veterinare, Comisia ar trebui să fie abilitată să stabilească condițiile de intrare a animalelor și a mărfurilor în Uniune, în măsura necesară pentru a se asigura că animalele și mărfurile respectă toate cerințele relevante ale legislației Uniunii privind lanțul agroalimentar sau cerințe echivalente. Aceste condiții ar trebui să se aplice animalelor sau mărfurilor sau categoriilor de animale sau de mărfuri din toate țările terțe sau din anumite țări terțe sau regiuni ale acestora.

(70)
În situația în care, în anumite cazuri, există dovezi că anumite animale sau mărfuri care provin dintr-o țară terță, dintr-un grup de țări terțe sau din regiuni ale acestora, prezintă anumite riscuri pentru sănătatea umană, animală sau a plantelor sau, în cazul OMG-urilor și al produselor de protecție a plantelor, pentru mediu, sau în cazul în care există dovezi că ar putea exista o neconformitate gravă și de amploare cu legislația Uniunii privind lanțul agroalimentar, Comisia ar trebui să fie abilitată să adopte măsuri pentru a limita aceste riscuri.

(71)
Efectuarea unor controale oficiale și a altor activități oficiale într-o manieră eficace și eficientă, și, în cele din urmă, siguranța și sănătatea umană, animală și a plantelor și protecția mediului, depind și de existența, în cadrul autorităților de control, a unui personal bine instruit, care să dețină cunoștințe adecvate despre toate aspectele relevante pentru aplicarea corectă a legislației Uniunii. Comisia ar trebui să ofere programe de formare dedicate și adecvate pentru a promova o abordare uniformă a controalelor oficiale și a altor activități oficiale de către autoritățile competente. Pentru a promova cunoașterea legislației Uniunii privind lanțul agroalimentar și cerințele din țările terțe, o astfel de formare ar trebui să se adreseze și personalului autorităților competente din țările terțe.

(72)
În vederea promovării schimbului de experiență și de cele mai bune practici între autoritățile competente, Comisia ar trebui să fie în măsură să organizeze, în colaborare cu statele membre, programe de schimb de personal însărcinat cu controalele oficiale sau cu alte activități oficiale.

(73)
Pentru ca efectuarea controalelor oficiale și a altor activități oficiale să fie eficiente este important ca autoritățile competente din statele membre, Comisia și, după caz, operatorii să poată face schimb în mod rapid și eficient de date și de informații referitoare la controalele oficiale sau la rezultatele acestora. Există mai multe sisteme de informații stabilite prin legislația Uniunii și gestionate de către Comisie care permit manipularea și gestionarea unor astfel de date și informații, la nivelul Uniunii, prin intermediul unor instrumente computerizate și bazate pe internet . Un sistem dedicat de înregistrare și trasare a rezultatelor controalelor oficiale este sistemul computerizat veterinar integrat (sistemul TRACES), instituit prin Decizia 2003/24/CE a Comisiei din 30 decembrie 2002 privind dezvoltarea unui sistem informatic veterinar integrat
 și care în prezent este utilizat pentru gestionarea datelor și a informațiilor privind animalele, produsele de origine animală și controalele oficiale asupra acestora. Acest sistem ar trebui să fie actualizat astfel încât să permită utilizarea sa pentru toate mărfurile pentru care legislația Uniunii privind lanțul agroalimentar stabilește cerințe specifice sau modalități de control oficial. De asemenea, există sisteme computerizate dedicate schimbului rapid de informații între statele membre și cu Comisia privind riscurile care pot apărea la nivelul lanțului alimentar sau sănătatea animală și a plantelor. Articolul 50 din Regulamentul (CE) nr. 178/2002 instituie RASFF, articolul 20 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul, data, titlul și, într-o notă de subsol, referința JO pentru Regulamentul privind sănătatea animalelor] instituie un sistem de notificare și raportare a măsurilor privind bolile incluse în liste, iar articolul 97 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul, data, titlul și, într-o notă de subsol, referința JO pentru Regulamentul privind măsurile de protecție împotriva organismelor dăunătoare plantelor] instituie un sistem de notificare și de raportare a prezenței dăunătorilor și de notificare a cazurilor de neconformitate. Toate aceste sisteme ar trebui să funcționeze într-un mod armonios și coerent, pe baza sinergiilor dintre diferitele sisteme existente, să evite suprapunerile, să simplifice operarea acestora și să le facă mai eficiente.

(74)
În vederea sprijinirii unei gestionări mai eficiente a controalelor oficiale, Comisia ar trebui să instituie un sistem computerizat de informații care să integreze și să actualizeze, după caz, toate sistemele de informații existente, permițând utilizarea unor modalități avansate de comunicare și a unor instrumente de certificare, precum și cea mai eficientă utilizare a datelor și a informațiilor referitoare la controalele oficiale. În vederea evitării redundanței cerințelor privind informațiile, concepția unui astfel de sistem informatizat ar trebui să ia în considerare necesitatea de a se asigura, dacă este cazul, compatibilitatea unui astfel de sistem informatizat cu alte sisteme de informații operate de autorități publice și prin care datele relevante să fie schimbate sau puse la dispoziție. În plus, ar trebui să se prevadă posibilitatea de a se utiliza semnăturile electronice în sensul Directivei 1999/93/CE a Parlamentului European și a Consiliului din 13 decembrie 1999 privind un cadru comunitar pentru semnăturile electronice
, în conformitate cu Agenda digitală pentru Europa.

(75)
Autoritățile competente ar trebui să investigheze cazurile în care există o suspiciune de neconformitate cu legislația Uniunii privind lanțul agroalimentar și, în situația în care se stabilește că există o neconformitate, să determine originea și amploarea acesteia, precum și responsabilitățile operatorilor. De asemenea, autoritățile ar trebui să ia măsuri adecvate pentru a se asigura că operatorii în cauză vor remedia situația și pentru a preveni apariția altor neconformități.

(76)
Verificarea conformității cu legislația privind lanțul agroalimentar prin controale oficiale este de o importanță fundamentală pentru asigurarea îndeplinirii efective, în întreaga Uniune, a obiectivelor legislației respective. Deficiențele din cadrul sistemelor de control ale unui stat membru pot împiedica atingerea acestor obiective, în anumite cazuri în mod substanțial, și pot conduce la apariția unor riscuri pentru sănătatea umană, animală și a plantelor, pentru bunăstarea animalelor și, în cazul OMG-urilor și al produselor de protecție a plantelor, pentru mediu, independent de implicarea sau de responsabilitatea operatorilor sau a altor actori, sau pot conduce la situații de neconformitate gravă și de amploare cu normele privind lanțul alimentar. Prin urmare, Comisia ar trebui să fie în măsură să reacționeze la deficiențele grave ale unui sistem de control al unui stat membru prin adoptarea unor măsuri care să aibă drept scop limitarea sau eliminarea din lanțul agroalimentar a riscurilor respective, până când statul membru în cauză ia măsurile necesare pentru remedierea deficiențelor sistemului de control.

(77)
Încălcările normelor ar trebui să facă obiectul unor sancțiuni eficiente, descurajatoare și proporționale, la nivel național, în întreaga Uniune. Pentru ca sancțiunile financiare aplicabile în cazul încălcării cu intenție să fie suficient de descurajatoare, ele ar trebui să fie stabilite la un nivel care să depășească avantajul economic urmărit de făptuitor prin încălcare. De asemenea, statele membre vor avea obligația de a aplica sancțiuni penale și/sau administrative adecvate operatorilor care nu cooperează în cursul unui control oficial.

(78)
Prezentul regulament vizează domenii care sunt deja cuprinse în anumite acte în vigoare în prezent. Pentru a evita suprapunerile și a stabili un cadru legislativ coerent, următoarele acte ar trebui să fie abrogate și înlocuite cu normele prezentului regulament: Directiva nr. 89/608/CEE a Consiliului din 21 noiembrie 1989 privind asistența reciprocă pe care autoritățile administrative ale statelor membre și-o acordă și colaborarea dintre acestea și Comisie pentru a asigura punerea în aplicare a legislației în sectorul veterinar și zootehnic
; Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne
; Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne
; Directiva 91/496/CEE a Consiliului; Decizia 92/438/CEE a Consiliului din 13 iulie 1992 privind informatizarea procedurilor veterinare de import (proiect Shift), de modificare a Directivelor 90/675/CEE, 91/496/CEE, 91/628/CEE și a Deciziei 90/424/CEE și de abrogare a Deciziei 88/192/CEE
; Directiva 96/23/CE a Consiliului; Directiva 96/93/CE a Consiliului din 17 decembrie 1996 privind certificarea animalelor și a produselor animaliere
; Directiva 97/78/CE a Consiliului; Regulamentul (CE) nr. 882/2004; și Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman
.

(79)
În vederea asigurării coerenței, este necesară și modificarea următoarelor acte: Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă
; Regulamentul (CE) nr. 1/2005 al Consiliului din 22 decembrie 2004 privind protecția animalelor în timpul transportului și al operațiunilor conexe și de modificare a Directivelor 64/432/CEE și 93/119/CE și a Regulamentului (CE) nr. 1255/97
; Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE
; Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91
; Regulamentul (CE) nr. 1069/2009; Regulamentul (CE) nr. 1099/2009 al Consiliului din 24 septembrie 2009 privind protecția animalelor în momentul uciderii
; Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului
; Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare
; Directiva 98/58/CE a Consiliului din 20 iulie 1998 privind protecția animalelor de fermă
; Directiva 1999/74/CE a Consiliului din 19 iulie 1999 de stabilire a standardelor minime pentru protecția găinilor ouătoare
; Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic
; Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor
; Directiva 2007/43/CE a Consiliului din 28 iunie 2007 de stabilire a normelor minime de protecție a puilor destinați producției de carne
; Directiva 2008/119/CE a Consiliului din 18 decembrie 2008 de stabilire a normelor minime privind protecția vițeilor
; Directiva 2008/120/CE a Consiliului din 18 decembrie 2008 de stabilire a normelor minime de protecție a porcilor
; Directiva 2009/128/CE a Parlamentului European și a Consiliului din 21 octombrie 2009 de stabilire a unui cadru de acțiune comunitară în vederea utilizării durabile a pesticidelor
.

(80)
Regulamentul (UE) nr [.…]/2013 [Oficiul pentru Publicații, vă rugăm să inserați numărul, data, titlul și, într-o notă de subsol, referința JO pentru Regulamentul de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, sănătatea plantelor și materialul de reproducere a plantelor] oferă un cadru pentru finanțarea de către Uniune a acțiunilor și măsurilor aplicabile de-a lungul lanțului agroalimentar în domeniile respective în temeiul cadrului financiar multianual 2014 – 2020. Unele dintre aceste acțiuni și măsuri vizează îmbunătățirea performanței controalelor oficiale și a altor activități oficiale în întreaga Uniune. Regulamentul (UE) nr [.…]/2013 [Oficiul pentru Publicații, vă rugăm să inserați numărul Regulamentului de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, sănătatea plantelor și materialul de reproducere a plantelor] ar trebui să fie modificat pentru a ține seama de modificările introduse prin prezentul regulament la Regulamentul (CE) nr. 882/2004.

(81)
În vederea modificării trimiterilor la standardele europene și pentru ca anexele II și III la prezentul regulament să țină seama de evoluțiile legislative, tehnice și științifice, precum și pentru completarea prezentului regulament cu norme specifice de reglementare a controalelor oficiale și a altor activități oficiale în domeniile vizate de acesta, inclusiv, inter alia, normele privind calificarea și formarea personalului, responsabilitățile și sarcinile suplimentare ale autorităților competente, cazurile în care acreditarea laboratoarelor nu este necesară, anumite scutiri de la controalele oficiale la frontiere, criteriile care urmează să fie utilizate pentru a stabili frecvența controalelor fizice și de identitate, stabilirea condițiilor care trebuie îndeplinite de anumite animale sau mărfuri care intră în Uniune din țări terțe, cerințele și sarcinile suplimentare ale laboratoarelor și centrelor de referință ale Uniunii Europene, cerințele suplimentare pentru laboratoarele naționale de referință, criteriile de clasificare a riscurilor și indicatorii de performanță pentru MANCP-uri și, respectiv, planurile pentru situații de urgență privind alimentele și furajele prevăzute la articolul 55 alineatul (1) din Regulamentul (CE) nr. 178/2002, Comisiei ar trebui să i se delege competența de a adopta acte în conformitate cu articolul 290 din Tratatul privind funcționarea Uniunii Europene. Este deosebit de important ca, în timpul lucrărilor sale pregătitoare, Comisia să organizeze consultări adecvate, inclusiv la nivel de experți. Atunci când pregătește și întocmește acte delegate, Comisia ar trebui să asigure transmiterea simultană către Parlamentul European și Consiliu a documentelor relevante, în timp util și în mod adecvat.

(82)
În vederea asigurării unor condiții uniforme pentru punerea în aplicare a prezentului regulament în ceea ce privește desemnarea laboratoarelor de referință ale Uniunii Europene și a centrelor de referință ale Uniunii europene pentru materialul de reproducere a plantelor și pentru bunăstarea animalelor, adoptarea programului de controalele efectuate de Comisie în statele membre și efectuarea de controale intensificate în caz de încălcări ale normelor privind lanțul agroalimentar care necesită asistență coordonată și acțiuni subsecvente din partea Comisiei, acesteia ar trebui să-i fie conferite competențe de executare.

(83)
În vederea asigurării unor condiții uniforme de aplicare a prezentului regulament, care includ, inter alia, normele și modalitățile privind auditurile, formatul certificatelor și al altor documente, instituirea unor sisteme computerizate de gestionare a informațiilor, cooperarea dintre operatori și autoritățile competente și dintre autoritățile competente, autoritățile vamale și alte autorități, metodele de prelevare de eșantioane, de analizare, testare și diagnosticare de laborator, precum și validarea și interpretarea, trasabilitatea, includerea în liste a produselor sau a mărfurilor care fac obiectul controalelor, precum și includerea în liste a țărilor sau regiunilor care pot exporta anumite animale și mărfuri în Uniune, notificarea prealabilă a transporturilor, schimburile de informații, punctele de inspecție la frontieră, izolarea și carantina, autorizarea controalelor anterioare exporturilor efectuate de către țările terțe, măsurile de limitare a unui risc sau de stopare a neconformităților grave și de amploare cu privire la anumite animale sau mărfuri care provin dintr-o țară terță sau o regiune a unei țări terțe, recunoașterea țărilor terțe sau a regiunilor care oferă garanții echivalente celor aplicate în Uniune și abrogarea acestei recunoașteri, activitățile de formare și programele de schimb de personal între statele membre, Comisiei ar trebui să îi fie conferite competențe de executare. Aceste competențe ar trebui să fie exercitate în conformitate cu Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie
.

(84)
Întrucât obiectivul prezentului regulament, și anume acela de a asigura o abordare armonizată a controalelor oficiale și a altor activități oficiale efectuate în vederea asigurării aplicării normelor Uniunii privind lanțul agroalimentar, nu poate fi îndeplinit în mod satisfăcător de către statele membre și, prin urmare, având în vedere efectele sale, complexitatea sa, natura sa transfrontalieră și internațională, el poate fi îndeplinit mai bine la nivelul Uniunii, aceasta este în măsură să adopte măsuri, în conformitate cu principiul subsidiarității prevăzut la articolul 5 din Tratatul privind Uniunea Europeană. În conformitate cu principiul proporționalității enunțat la articolul respectiv, prezentul regulament nu depășește ceea ce este necesar pentru atingerea acestui obiectiv,

ADOPTĂ PREZENTUL REGULAMENT:

Titlul I
Obiect, domeniu de aplicare și definiții

Articolul 1
Obiect și domeniu de aplicare

1.
Prezentul regulament stabilește norme privind:

(a) efectuarea controalelor oficiale și a altor activități oficiale de către autoritățile competente ale statelor membre;

(b) finanțarea controalelor oficiale;

(c) asistența și cooperarea administrativă între statele membre în vederea aplicării corecte a normelor menționate la alineatul (2);

(d) efectuarea controalelor de către Comisie în statele membre și în țări terțe;

(e) adoptarea condițiilor care trebuie îndeplinite de către animalele și mărfurile care sunt introduse în Uniune dintr-o țară terță;

(f) instituirea unui sistem de informații computerizat pentru gestionarea informațiilor și a datelor privind controalele oficiale.

2.
Prezentul regulament se aplică controalelor oficiale efectuate pentru verificarea conformității cu următoarele norme, instituite fie la nivelul Uniunii, fie de către statele membre în vederea aplicării legislației Uniunii în următoarele domenii:

(g) reglementarea alimentelor și a siguranței alimentelor, în orice etapă de producție, prelucrare și distribuție a alimentelor, inclusiv norme care vizează garantarea practicilor corecte în domeniul comerțului și protejarea intereselor și informațiilor consumatorilor, precum și fabricarea și utilizarea materialelor și a obiectelor destinate să vină în contact cu alimentele;

(h) reglementarea diseminării deliberate în mediu și utilizarea restricționată a OMG-urilor;

(i) reglementarea furajelor și a siguranței furajelor, în toate etapele de producție, prelucrare și distribuție a furajelor, inclusiv norme care să garanteze practici corecte în domeniul comerțului și să protejeze interesele și informațiile consumatorilor;

(j) stabilirea unor cerințe cu privire la sănătatea animală;

(k) prevenirea și minimizarea riscurilor pentru sănătatea umană și animală determinate de subprodusele de origine animală și produsele derivate;

(l) stabilirea unor cerințe cu privire la bunăstarea animalelor;

(m) măsurile de protecție împotriva organismelor dăunătoare plantelor;

(n) producția, în vederea introducerii pe piață, precum și introducerea pe piață a materialului de reproducere a plantelor;

(o) stabilirea unor cerințe privind introducerea pe piață și utilizarea produselor de protecție a plantelor și utilizarea sustenabilă a pesticidelor;

(p) reglementarea producției ecologice și etichetarea produselor ecologice;

(q) utilizarea și etichetarea denumirilor de origine protejate, a indicațiilor geografice protejate și a specialităților tradiționale garantate.

3.
Prezentul regulament se aplică, de asemenea, controalelor oficiale efectuate în vederea verificării conformității cu cerințele stabilite în normele menționate la alineatul (2) aplicabile animalelor și mărfurilor:

(r) care intră Uniune din țări terțe; 

(s) care urmează să fie exportate în țări terțe.

4.
Prezentul regulament nu se aplică controalelor oficiale efectuate în vederea verificării conformității cu:

(t) normele prevăzute în Regulamentul (CE) nr. 1234/2007;

(u) normele prevăzute în Directiva 2010/63/UE a Parlamentului European și a Consiliului din 22 septembrie 2010 privind protecția animalelor utilizate în scopuri științifice
.

5.
Articolele 3, 4, 5 și 7, articolul 11 alineatele (2) și (3), articolele 14, 30 – 33, 36 – 41 și 76, titlurile III și IV, precum și articolele 129 și 136 din prezentul regulament se aplică, de asemenea, și altor activități oficiale efectuate de către autoritățile competente în conformitate cu prezentul regulament sau cu normele menționate la alineatul (2) al prezentului articol.

Articolul 2
Definiții

În sensul prezentului regulament, se aplică următoarele definiții:

1.
„control oficial” înseamnă orice formă de control efectuat de autoritățile competente în vederea verificării conformității cu:

(v) prezentul regulament;

(w) normele menționate la articolul 1 alineatul (2);

2.
„alte activități oficiale” înseamnă orice altă activitate decât un control oficial, efectuată de autoritățile competente în conformitate cu:

(x) prezentul regulament;

(y) normele menționate la articolul 1 alineatul (2), pentru a asigura aplicarea respectivelor norme;

3.
„legislația privind alimentele” înseamnă legislația privind alimentele astfel cum este definită la articolul 3 punctul 1 din Regulamentul (CE) nr. 178/2002;

4.
„legislația privind furajele” înseamnă actele cu putere de lege și actele administrative care reglementează furajele în general și siguranța furajelor în special, fie la nivelul Uniunii, fie la nivel național; ea vizează toate etapele de producție, prelucrare și distribuție a furajelor și utilizarea lor;

5.
„autorități competente” înseamnă:

(z) autoritățile centrale ale unui stat membru responsabile de organizarea controalelor oficiale și a altor activități oficiale, în conformitate cu prezentul regulament și cu normele menționate la articolul 1 alineatul (2);

(aa) orice altă autoritate căreia i-a fost conferită respectiva responsabilitate;

(ab) după caz, autoritățile corespunzătoare dintr-o țară terță;

6.
„animale” înseamnă animale astfel cum sunt definite la articolul 4 alineatul (1) punctul 1 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind sănătatea animalelor];

7.
„mărfuri” înseamnă orice marfă care face obiectul uneia sau mai multor norme menționate la articolul 1 alineatul (2), cu excepția animalelor;

8.
„alimente” înseamnă alimente astfel cum sunt definite la articolul 2 din Regulamentul (CE) nr. 178/2002;

9.
„furaje” înseamnă furaje astfel cum sunt definite la articolul 3 punctul 4 din Regulamentul (CE) nr. 178/2002;

10.
„subproduse de origine animală” înseamnă subproduse de origine animală astfel cum sunt definite la articolul 3 punctul 1 din Regulamentul (CE) nr. 1069/2009;

11.
„produse derivate” înseamnă produse derivate astfel cum sunt definite la articolul 3 punctul 2 din Regulamentul (CE) nr. 1069/2009;

12.
„dăunători” înseamnă dăunători astfel cum sunt definiți la articolul 1 alineatul (1) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor];

13.
„plante” înseamnă plante astfel cum sunt definite la articolul 2 punctul 1 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor];

14.
„material de reproducere a plantelor” înseamnă materialul de reproducere a plantelor astfel cum este definit la articolul 3 punctul 2 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul, data, titlul și, într-o notă de subsol, referința JO pentru Regulamentul privind producerea și punerea la dispoziție pe piață a materialului de reproducere a plantelor];

15.
„produse de protecție a plantelor” înseamnă produse de protecție a plantelor astfel cum sunt menționate la articolul 2 alineatul (1) din Regulamentul (CE) nr. 1107/2009;

16.
„specii străine” înseamnă o specie, subspecie sau un taxon inferior, introduse în afara zonei sale naturale de distribuție trecută sau prezentă și include orice parte, gameți, semințe, ouă sau propagule ale acestor specii, precum și orice hibrizi, soiuri sau rase, care ar putea supraviețui și ulterior s-ar putea reproduce;.

17.
„produse de origine animală” înseamnă produse de origine animală astfel cum sunt definite la punctul 8.1 din anexa I la Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală
;

18.
„material germinativ” înseamnă material germinativ astfel cum sunt definite la articolul 4 alineatul (1) punctul 25 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind sănătatea animalelor];

19.
„produse vegetale” înseamnă produse vegetale astfel cum sunt definite la articolul 2 punctul (2) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor];

20.
„alte obiecte” înseamnă alte obiecte astfel cum sunt definite la articolul 2 punctul (4) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor];

21.
„evaluarea riscului” înseamnă o evaluare a riscului astfel cum este definită la articolul 3 punctul (11) din Regulamentul (CE) nr. 178/2002;

22.
„inspector autorizat” înseamnă:

(ac) orice funcționar al autorităților competente autorizat de către acestea să semneze certificate oficiale;

(ad) în cazurile prevăzute în normele menționate la articolul 1 alineatul (2) – orice altă persoană autorizată de către autoritățile competente să semneze certificate oficiale;

23.
„certificat oficial” înseamnă orice document scris sau electronic semnat de inspectorul autorizat și care asigură conformitatea cu una sau mai multe dintre cerințele prevăzute în normele menționate la articolul 1 alineatul (2);

24.
„neconformitate” înseamnă neconformitate cu:

(ae) prezentul regulament;

(af) normele menționate la articolul 1 alineatul (2);

25.
„atestat oficial” înseamnă orice etichetă, marcă sau altă formă de atestare emisă de operatori aflați sub supravegherea autorităților competente prin controale oficiale dedicate sau chiar de către autoritățile competente și care asigură conformitatea cu una sau mai multe dintre cerințele prevăzute de normele menționate la articolul 1 alineatul (2);

26.
„operator” înseamnă orice persoană fizică sau juridică care are una sau mai multe dintre obligațiile prevăzute în normele menționate la articolul 1 alineatul (2), cu excepția autorităților competente și a altor organisme responsabile de controale oficiale și de alte activități oficiale;

27.
„transport” înseamnă un număr de animale sau o cantitate de mărfuri de același tip, din aceeași clasă sau având aceeași descriere, incluse în același certificat oficial, atestat oficial sau orice alt document, transportate cu același mijloc de transport și având aceeași origine; un transport poate fi compus din unul sau mai multe loturi;

28.
„inspecție” înseamnă o formă de control oficial care implică examinarea:

(ag) animalelor sau mărfurilor;

(ah) activităților controlate de operatorii care intră în domeniul de aplicare al normelor menționate la articolul 1 alineatul (2), precum și a echipamentelor, a mijloacelor de transport, a substanțelor și a materialelor utilizate pentru efectuarea acestor activități;

(ai) locurilor în care operatorii își desfășoară activitatea;

29.
„punct de inspecție la frontieră” înseamnă un loc, inclusiv toate facilitățile existente în acest loc, desemnat de un stat membru în vederea efectuării controalelor oficiale prevăzute la articolul 45 alineatul (1);

30.
„audit” înseamnă o examinare sistematică și independentă menită să stabilească dacă activitățile și rezultatele lor respectă dispozițiile stabilite anterior și dacă aceste dispoziții sunt puse în aplicare cu eficiență și permit atingerea obiectivelor;

31.
„rating” înseamnă o clasificare a operatorilor pe baza unei evaluări a conformității acestora cu criteriile de rating;

32.
„medic veterinar oficial” înseamnă un medic veterinar desemnat de către autoritățile competente și care deține calificările corespunzătoare în vederea efectuării de controale oficiale și alte activități oficiale în conformitate cu:

(aj) prezentul regulament;

(ak) normele menționate la articolul 1 alineatul (2);

33.
„pericol” înseamnă orice agent sau condiție cu potențialul de a avea un efect negativ asupra sănătății umane, animale sau a plantelor, asupra bunăstării animalelor sau asupra mediului;

34.
„material cu risc specificat” înseamnă țesuturi astfel cum sunt definite la articolul 3 alineatul (1) litera (g) din Regulamentul (CE) nr. 999/2001;

35.
„călătorie de lungă durată” înseamnă o călătorie astfel cum este definită la articolul 2 litera (m) din Regulamentul (CE) nr. 1/2005;

36.
„punct de ieșire” înseamnă un punct de inspecție la frontieră sau orice alt loc desemnat de către un stat membru prin care animalele vizate de Regulamentul (CE) nr. 1/2005 părăsesc teritoriul vamal al Uniunii;

37.
„echipament de aplicare a pesticidelor” înseamnă orice aparat astfel cum este definit la articolul 3 punctul (4) din Directiva 2009/128/CE;

38.
„organism delegat” înseamnă un terț căruia autoritățile competente i-au delegat sarcini specifice de control oficial;

39.
„autoritate de control pentru produsele ecologice” înseamnă o organizație administrativă publică a unui stat membru căreia autoritățile competente i-au conferit, integral sau parțial, competențele lor privind punerea în aplicare a Regulamentului (CE) nr. 834/2007, inclusiv, după caz, autoritatea corespondentă dintr-o țară terță sau care funcționează într-o țară terță;

40.
„proceduri de verificare a controalelor” înseamnă sistemele puse în aplicare și acțiunile întreprinse de către autoritățile competente în vederea asigurării coerenței și a eficacității controalelor oficiale și ale altor activități oficiale;

41.
„screening” înseamnă o formă de control oficial realizată prin efectuarea unei serii planificate de observații sau măsurători în vederea obținerii unei imagini de ansamblu a stării de conformitate cu prezentul regulament și cu normele menționate la articolul 1 alineatul (2);

42.
„screening țintit” înseamnă o formă de control oficial care implică observarea unuia sau mai multor operatori sau a activităților acestora;

43.
„sistem de control” înseamnă un sistem care cuprinde autoritățile competente, precum și resursele, structurile, sistemele și procedurile instituite într-un stat membru pentru a asigura efectuarea controalelor oficiale în conformitate cu prezentul regulament și cu normele prevăzute la articolele 15 – 24;

44.
„echivalență” sau „echivalent” înseamnă:

(al) capacitatea diferitor sisteme sau măsuri de a îndeplini aceleași obiective;

(am) diferite sisteme sau măsuri capabile să îndeplinească aceleași obiective;

45.
„intrare în Uniune” înseamnă acțiunea de a introduce animale și mărfuri într-unul dintre teritoriile din anexa I;

46.
„controlul documentelor” înseamnă examinarea certificatelor oficiale, a atestatelor oficiale și a altor documente, inclusiv a documentelor de natură comercială, care trebuie să însoțească transportul, astfel cum se prevede în normele menționate la articolul 1 alineatul (2), respectiv la articolul 54 alineatul (1) sau în actele de punere în aplicare adoptate în conformitate cu articolul 75 alineatul (3), cu articolul 125 alineatul (4), cu articolul 127 alineatul (1) și cu articolul 128 alineatul (1);

47.
„control de identitate” înseamnă o inspecție vizuală efectuată pentru a verifica dacă conținutul și etichetele unui transport, inclusiv marcajele de pe animale, sigiliile și mijloacele de transport, corespund informațiilor furnizate în certificatele oficiale, în atestatele oficiale și în alte documente de însoțire;

48.
„control fizic” înseamnă un control asupra animalelor sau a mărfurilor și, după caz, verificări ale ambalajelor, ale mijloacelor de transport, ale etichetelor și ale temperaturii, prelevarea de eșantioane în vederea analizării, testării sau diagnosticării și orice alt control necesar pentru verificarea conformității cu normele menționate la articolul 1 alineatul (2);

49.
„transbordare” înseamnă deplasarea mărfurilor supuse controalelor oficiale prevăzute la articolul 45 alineatul (1) care sosesc pe mare sau cu mijloace de transport aerian dintr-o țară terță, de pe o navă sau aeronavă, și transportarea acestora sub supraveghere vamală pe o altă navă sau aeronavă, în același port sau aeroport, în pregătirea continuării călătoriei;

50.
„tranzit” înseamnă deplasarea dintr-o țară terță în altă țară terță trecând, sub supraveghere vamală, printr-unul dintre teritoriile din anexa I sau dintr-unul dintre teritoriile enumerate în anexa I într-un alt teritoriu enumerat în anexa I, trecând prin teritoriul unei țări terțe;

51.
„supraveghere de către autoritățile vamale” înseamnă acțiunile definite la articolul 4 alineatul (13) din Regulamentul (CEE) nr. 2913/92
;
52.
„control efectuat de către autoritățile vamale” înseamnă un control vamal astfel cum este definit la articolul 4 alineatul (14) din Regulamentul (CEE) nr. 2913/92;

53.
„reținere oficială” înseamnă procedura prin care autoritățile competente se asigură că animalele și mărfurile care fac obiectul controalelor oficiale nu sunt deplasate sau alterate până la luarea unei decizii cu privire la destinația lor; această procedură include depozitarea de către operatori sub controlul autorităților competente;

54.
„controale oficiale suplimentare” înseamnă acele controale care nu au fost planificate inițial și care au fost decise pe baza concluziilor controalelor oficiale anterioare sau a altor activități oficiale;

55.
„certificare oficială” înseamnă procedura prin care autoritățile competente atestă conformitatea cu una sau mai multe dintre cerințele prevăzute în normele menționate la articolul 1 alineatul (2);

56.
„plan de control” înseamnă o descriere întocmită de autoritățile competente care conține informații privind structura și organizarea sistemului de control oficial și a modului său de funcționare și planificarea detaliată a controalelor oficiale care urmează să fie efectuate în fiecare dintre domeniile menționate la articolul 1 alineatul (2) într-o perioadă de timp;

57.
„jurnal de călătorie” înseamnă documentul menționat la punctele 1 – 5 din anexa II la Regulamentul (CE) nr. 1/2005 al Consiliului.

Titlul II
Controalele oficiale și alte activități oficiale 
în statele membre

Capitolul I
Autoritățile competente

Articolul 3
Desemnarea autorităților competente

1.
Pentru fiecare dintre domeniile reglementate prin normele menționate la articolul 1 alineatul (2), statele membre desemnează autoritatea sau autoritățile competente cărora le conferă responsabilitatea de a efectua controale oficiale și alte activități oficiale.

2.
În cazul în care, pentru aceeași zonă, un stat membru conferă responsabilitatea de a efectua controale oficiale sau alte activități oficiale mai multor autorități competente, la nivel național, regional sau local, sau în cazul în care autoritățile competente desemnate în conformitate cu alineatul (1) pot transfera, în această calitate, responsabilități specifice privind controalele oficiale sau alte activități oficiale altor autorități publice, statul membru respectiv:

(an) instituie proceduri în vederea asigurării unei coordonări eficiente și eficace între toate autoritățile implicate, precum și a coerenței și a eficienței controalelor oficiale sau a altor activități oficiale pe teritoriul său;

(ao) desemnează o singură autoritate responsabilă pentru coordonarea cooperării și a contactelor cu Comisia și cu alte state membre în ceea ce privește controalele oficiale și alte activități oficiale efectuate în domeniul respectiv.

3.
Autoritățile competente responsabile pentru verificarea conformității cu normele menționate la articolul 1 alineatul (2) litera (j) pot conferi sarcini specifice privind controlul oficial uneia sau multor autorități de control pentru produsele ecologice. În astfel de cazuri ele atribuie un număr de cod pentru fiecare dintre aceste autorități de control.

4.
Statele membre informează Comisia și celelalte state membre cu privire la datele de contact, și la orice modificări ale acestora, ale:

(ap) autorităților competente desemnate în conformitate cu alineatul (1);

(aq) autorităților unice desemnate în conformitate cu alineatul (2) litera (b);

(ar) autorităților de control pentru produsele ecologice menționate la alineatul (3);

(as) organismelor delegate menționate la articolul 25 alineatul (1);

Informațiile menționate la primul paragraf se pun și la dispoziția publicului.

5.
Statele membre pot conferi autorităților competente menționate la alineatul (1) responsabilitatea de a efectua controale în vederea verificării conformității sau a aplicării normelor, inclusiv a celor prin care se reglementează riscurile specifice care pot fi generate de prezența speciilor străine în Uniune, altele decât cele menționate la articolul 1 alineatul (2).

6.
Comisia poate stabili, prin acte de punere în aplicare, mijloacele prin care informațiile menționate la alineatul (4) sunt puse la dispoziția publicului. Aceste acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 4
Obligațiile generale ale autorităților competente

1.
Autoritățile competente:

(at) dispun de proceduri și sisteme în vederea asigurării eficacității și a adecvației controalelor oficiale și ale altor activități oficiale;

(au) dispun de sisteme în vederea asigurării imparțialității, a calității și a coerenței controalelor oficiale și ale altor activități oficiale la toate nivelurile;

(av) dispun de sisteme în vederea asigurării faptului că personalul care efectuează controale oficiale și alte activități oficiale nu este afectat de conflict de interese;

(aw) dețin sau au acces la o capacitate adecvată de laborator pentru analizare, testare și diagnosticare;

(ax) dețin sau au acces la un număr suficient de angajați cu calificări și experiență corespunzătoare, astfel încât controalele oficiale și alte activități oficiale să poată fi efectuate în mod eficient și eficace;

(ay) dispun de mijloace și echipamente adecvate și întreținute în mod corespunzător în vederea asigurării unei efectuări eficiente și eficace a controalelor oficiale și a altor activități oficiale de către personal;

(az) dețin competențele legale în vederea efectuării controalelor oficiale și a altor activități oficiale și a aplicării măsurilor prevăzute în prezentul regulament și în normele menționate la articolul 1 alineatul (2);

(ba) dispun de proceduri juridice în vigoare în vederea asigurării accesului personalului la sediile operatorilor și la documentele păstrate de operatori, astfel încât să fie în măsură să își îndeplinească sarcinile în mod corespunzător;

(bb) dispun de planuri pentru situații de urgență și sunt pregătite să aplice astfel de planuri în caz de urgență, după caz în conformitate cu normele menționate la articolul 1 alineatul (2).

2.
Personalul care efectuează controale oficiale și alte activități oficiale:

(bc) beneficiază, pentru domeniul său de competență, de programe adecvate de formare care să le permită exercitarea atribuțiilor în mod competent și efectuarea de controale oficiale și alte activități oficiale într-un mod coerent;

(bd) este permanent la curent cu evoluțiile din domeniul său de competență și beneficiază de programe periodice de formare suplimentară, după necesități;

(be) beneficiază de formare în domeniile prevăzute la capitolul I din anexa II și cu privire la obligațiile autorităților competente care decurg din prezentul regulament.

Autoritățile competente elaborează și implementează programe de formare pentru a se asigura că personalul care efectuează controale oficiale și activități oficiale beneficiază de programele de formare menționate la literele (a), (b) și (c).

3.
În vederea asigurării deținerii de către personalul din cadrul autorităților competente menționat la alineatul (1) litera (e) și la alineatul (2) a calificărilor, a competențelor și a cunoștințelor necesare, Comisia este abilitată să adopte acte delegate în conformitate cu articolul 139 cu privire la normele vizând calificarea specifică și cerințele de formare ale personalului, având în vedere cunoștințele științifice și tehnice necesare efectuării controalelor oficiale și altor activități oficiale în fiecare din domeniile menționate la articolul 1 alineatul (2).

4.
În cazul în care, în cadrul serviciilor unei autorități competente, mai multe unități sunt abilitate să efectueze controale oficiale sau alte activități oficiale, se asigură o coordonare și o cooperare eficiente și eficace între diferitele unități.

Articolul 5
Auditurile autorităților competente

1.
Autoritățile competente realizează audituri interne sau pot solicita efectuarea de audituri și iau măsurile necesare având în vedere rezultatele acestora, în vederea asigurării îndeplinirii prevederilor prezentului regulament. 

Aceste audituri:

(bf) fac obiectul unei analize independente;

(bg) se realizează într-un mod transparent.

2.
La cerere, autoritățile competente pun la dispoziția Comisiei rezultatele auditurilor menționate la alineatul (1).

3.
Comisia poate stabili, prin acte de punere în aplicare, norme privind efectuarea auditurilor prevăzute la alineatul (1). Aceste acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 6
Deciziile autorităților competente cu privire la persoanele fizice și juridice

Deciziile cu privire la persoanele fizice sau juridice luate de autoritățile competente în conformitate cu articolul 53, cu articolul 64 alineatele (3) și (5), cu articolul 65, cu articolul 134 alineatul (2) și cu articolul 135 alineatele (1) și (2) fac obiectul dreptului acestor persoane de a recurge la căi de atac împotriva lor, în conformitate cu legislația națională.

Articolul 7
Obligații de confidențialitate ce revin personalului autorităților competente

1.
Autoritățile competente solicită membrilor personalului propriu să nu divulge informațiile obținute în cadrul realizării sarcinilor lor în contextul controalelor oficiale și al altor activități oficiale care, prin natura lor, intră sub incidența secretului profesional, sub rezerva dispozițiilor de la alineatul (2).

2.
Cu excepția cazului în care există un interes public superior care justifică divulgarea, informațiile care intră sub incidența secretului profesional menționate la alineatul (1) includ informațiile a căror divulgare ar aduce atingere:

(bh) obiectivelor activităților de inspecție, de investigație și de audit;

(bi) protejării intereselor comerciale ale unei persoane fizice sau juridice;

(bj) protejării procedurilor judiciare și a consultanței juridice.

3.
Alineatele (1) și (2) nu împiedică autoritățile competente să publice sau să pună la dispoziția publicului în orice alt mod informații cu privire la rezultatul controalelor oficiale privind operatorii individuali, cu condiția îndeplinirii următoarelor condiții:

(bk) operatorul în cauză are posibilitatea de a prezenta observații cu privire la informațiile pe care autoritatea competentă intenționează să le publice sau să le pună la dispoziția publicului în alt mod, înainte de publicare sau difuzare;

(bl) informațiile care sunt publicate sau puse la dispoziția publicului în alt mod iau în considerare observațiile formulate de către operatorul în cauză sau sunt publicate sau difuzate împreună cu aceste observații.

Capitolul II
Controalele oficiale

Articolul 8
Norme generale privind controalele oficiale

1.
Autoritățile competente efectuează periodic controale oficiale asupra tuturor operatorilor, în funcție de riscuri și cu o frecvență corespunzătoare, luând în considerare:

(bm) riscurile identificate asociate cu:

(i)
animalele și mărfurile;

(ii)
activitățile controlate de operatori;

(iii)
locul de desfășurare a activităților sau a operațiunilor operatorilor;

(iv)
utilizarea de produse, procese, materiale sau substanțe care pot influența siguranța alimentelor sau a furajelor, sănătatea sau bunăstarea animalelor, sănătatea plantelor sau identitatea și calitatea materialul de reproducere a plantelor sau care, în cazul OMG-urilor și al produselor de protecție a plantelor, pot avea un impact negativ asupra mediului;

(bn) antecedentele operatorilor în ceea ce privește rezultatele controalelor oficiale efectuate asupra acestora și conformitatea lor cu normele menționate la articolul 1 alineatul (2);

(bo) fiabilitatea și rezultatele controalelor proprii care au fost efectuate de către operatori sau de către un terț la cererea lor, în vederea verificării conformității cu normele menționate la articolul 1 alineatul (2);

(bp) orice informații care ar putea indica neconformitatea cu normele menționate la articolul 1 alineatul (2).

2.
Autoritățile competente efectuează controale oficiale în mod periodic și cu o frecvență corespunzătoare în vederea identificării posibilelor încălcări cu intenție ale normelor menționate la articolul 1 alineatul (2), luând în considerare, în plus față de criteriile menționate la alineatul (1), informațiile privind astfel de posibile încălcări cu intenție furnizate prin mecanismele asistenței administrative prevăzute la titlul IV, precum și orice alte informații care indică posibilitatea unor astfel de încălcări.

3.
Controalele oficiale efectuate înainte de introducerea pe piață sau de punerea în circulație a anumitor animale și mărfuri în vederea eliberării certificatelor oficiale sau a atestatelor oficiale prevăzute în normele menționate la articolul 1 alineatul (2) drept condiție pentru introducerea pe piață sau circulația animalelor sau a mărfurilor se efectuează în conformitate cu:

(bq) normele menționate la articolul 1 alineatul (2)

(br) actele delegate adoptate de către Comisie în conformitate cu articolele 15 – 24.

4.
Controalele oficiale se efectuează fără avertisment prealabil, cu excepția cazului în care:

(bs) este necesară notificarea prealabilă a operatorului;

(bt) controalele oficiale au fost solicitate de către operator.

5.
Controalele oficiale se efectuează, pe cât posibil, într-o manieră care să asigure minimizarea sarcinii operatorilor.

6.
Autoritățile competente efectuează controale oficiale cu aceeași atenție, indiferent dacă animalele și mărfurile în cauză:

(bu) sunt disponibile pe piața Uniunii, indiferent dacă provin din statul membru în care se efectuează controalele oficiale sau dintr-un alt stat membru;

(bv) urmează să fie exportate din Uniune;

(bw) intră în Uniune din țări terțe.

7.
În măsura strict necesară pentru organizarea controalelor oficiale, statele membre de destinație pot impune operatorilor care dețin animale sau mărfuri livrate lor dintr-un alt stat membru obligația de a raporta sosirea acestor animale sau mărfuri .

Articolul 9
Persoanele, procesele și activitățile care fac obiectul controalelor oficiale

În măsura necesară în vederea asigurării conformității cu normele menționate la articolul 1 alineatul (2), autoritățile competente efectuează controale oficiale:

(b) asupra animalelor și mărfurilor în toate etapele de producție, prelucrare și distribuție;

(c) asupra substanțelor, a materialelor sau a obiectelor care pot influența caracteristicile animalelor și ale mărfurilor, în toate etapele de producție, prelucrare și distribuție;

(d) asupra operatorilor, precum și asupra activităților și a operațiunilor controlate de aceștia, asupra sediilor și proceselor acestora, a depozitării, transportului, precum și în ceea ce privește utilizarea mărfurilor și păstrarea animalelor.

Articolul 10
Transparența controalelor oficiale

1.
Autoritățile competente efectuează controale oficiale cu un nivel înalt de transparență și pun la dispoziția publicului informații relevante cu privire la organizarea și efectuarea controalelor oficiale.

De asemenea, autoritățile asigură publicarea periodică și în timp util a informațiilor cu privire la:

(a) tipul, numărul și rezultatele controalelor oficiale;

(b) tipul și numărul neconformităților constatate;

(c) cazurile în care autoritățile competente au luat măsuri în conformitate cu articolul 135;

(d) cazurile în care au fost impuse sancțiunile prevăzute la articolul 136.

2.
În vederea asigurării unei aplicări uniforme a normelor prevăzute la alineatul (1) din prezentul articol, Comisia stabilește și actualizează după caz, prin acte de punere în aplicare, formatul în care se publică informațiile menționate la respectivul alineat. Aceste acte de punere în aplicare se adoptă în conformitate cu procedura de examinare menționată la articolul 141 alineatul (2).

3.
Autoritățile competente sunt abilitate să publice sau să pună la dispoziția publicului în alt mod informații cu privire la rating-ul operatorilor individuali pe baza rezultatelor controalelor oficiale, cu condiția îndeplinirii următoarelor condiții:

(e) criteriile de rating sunt obiective, transparente și disponibile public;

(f) există măsuri corespunzătoare de asigurare a coerenței și a transparenței procesului de rating.

Articolul 11
Controalele documentate și procedurile de verificare a controalelor 

1.
Autoritățile competente efectuează controale oficiale în conformitate cu anumite proceduri documentate.

Aceste proceduri vizează domeniile tematice pentru procedurile de control prevăzute la capitolul II din anexa II și conțin instrucțiuni detaliate pentru personalul care efectuează controale oficiale.

2.
Autoritățile competente dispun de proceduri de verificare a coerenței și a eficacității controalelor oficiale și a altor activități oficiale pe care le efectuează.

3.
Autoritățile competente:

(g) aplică măsuri corective în toate cazurile în care procedurile prevăzute la alineatul (2) identifică deficiențe privind coerența și eficacitatea controalelor oficiale și ale altor activități oficiale;

(h) actualizează procedurile documentate prevăzute la alineatul (1), după caz.

Articolul 12
Raportarea controalelor oficiale

1.
Autoritățile competente întocmesc rapoarte pentru fiecare control oficial pe care îl efectuează.

Aceste rapoarte cuprind:

(i) o descriere a scopului controalelor oficiale;

(j) metodele de control aplicate;

(k) rezultatele controalelor oficiale;

(l) după caz, măsurile pe care autoritățile competente le impun operatorului în cauză, ca urmare a controalelor oficiale efectuate de către acestea.

2.
Autoritățile competente furnizează operatorului supus unui control oficial o copie a raportului prevăzut la alineatul (1).

3.
În cazul în care controalele oficiale impun prezența permanentă sau periodică a personalului sau reprezentanților autorităților competente la sediul operatorului, rapoartele prevăzute la alineatul (1) se întocmesc cu o frecvență care să permită autorităților competente și operatorului: 

(m) să fie informați periodic cu privire la nivelul de conformitate;

(n) să fie informați imediat cu privire la orice deficiență sau neconformitate identificată prin intermediul controalelor oficiale.

Articolul 13
Controalele oficiale, metode și tehnici 

1.
Autoritățile competente efectuează controale oficiale folosind metode și tehnici de control care, după caz, includ screening-ul, screening-ul țintit, verificări, inspecții, audituri, eșantionări, analize, teste și diagnosticări.

2.
Controalele oficiale includ, după caz, următoarele:

(o) o examinare a sistemelor de control pe care operatorii le dețin și a rezultatelor obținute;

(p) o inspecție a:

(i)
instalațiilor și a altor întreprinderi ale producătorilor primari, inclusiv a împrejurimilor, sediilor, birourilor, echipamentelor, instalațiilor și mașinilor, precum și transportului și a animalelor și a mărfurilor acestora;

(ii)
a materiilor prime, a ingredientelor, a adjuvanților tehnologici și a altor produse utilizate pentru prepararea și producerea de mărfuri sau pentru hrănirea sau tratarea animalelor;

(iii)
a mărfurilor semifabricate;

(iv)
a produselor și proceselor de curățare și de întreținere, precum a și produselor de protecție a plantelor;

(v)
a etichetării, prezentării și publicității;

(q) controale privind condițiile de igienă la sediile operatorilor;

(r) o evaluare a procedurilor privind bunele practici de fabricație (BPF), bunele practici de igienă (BPI), bunele practici agricole și analiza riscurilor și a punctele critice de control (HACCP);

(s) o examinare a documentelor și a altor înregistrări care pot fi relevante pentru evaluarea conformității cu normele menționate la articolul 1 alineatul (2);

(t) interviuri cu operatorii și cu personalul acestora;

(u) o citire a valorilor înregistrate de instrumentele de măsurare ale operatorilor;

(v) controale efectuate cu instrumentele proprii ale autorităților competente în vederea verificării măsurătorilor efectuate de către operatori;

(w) orice altă activitate necesară în vederea identificării neconformităților.

Articolul 14
Obligațiile operatorilor

1.
În măsura în care este necesar în vederea efectuării controalelor oficiale sau a altor activități oficiale, în cazul în care acest lucru este impus de către autoritățile competente, operatorii oferă personalului din cadrul autorităților competente acces:

(x) la sediile lor;

(y) la sistemele lor computerizate de gestionare a informațiilor;

(z) la animalele și mărfurile lor;

(aa) la documente și la orice alte informații relevante.

2.
În timpul desfășurării controalelor oficiale și a altor activități oficiale, operatorii asistă personalul din cadrul autorităților competente în îndeplinirea sarcinilor acestora.

3.
Operatorul responsabil de transport:

(ab) cooperează pe deplin cu autoritățile competente în vederea asigurării unei desfășurări eficiente a controalelor oficiale sau a altor activități oficiale;

(ac) pune la dispoziție toate informațiile privind transportul, pe suport de hârtie sau în format electronic.

4.
Comisia poate stabili, prin acte de punere în aplicare, norme:

(ad) de determinare a modalităților prin care autoritățile competente pot accesa sistemele computerizate de gestionare a informațiilor menționate la alineatul (1) litera (b);

(ae) privind cooperarea între operatori și autoritățile competente, astfel cum se menționează la alineatul (3).

Aceste acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 15
Norme specifice privind controalele oficiale și acțiunile care trebuie întreprinse de către autoritățile competente în legătură cu producția de produse de origine animală destinate consumului uman

1.
Controalele oficiale asupra producției de carne includ:

(af) verificarea, de către sau sub responsabilitatea unui medic veterinar oficial, a sănătății și a bunăstării animalelor înainte de sacrificare;

(ag) controale oficiale efectuate de către sau sub responsabilitatea unui medic veterinar oficial în abatoare, fabrici de tranșare și unități de prelucrare a vânatului, în vederea verificării conformității cu cerințele aplicabile privind:

(i)
igiena producției de carne;

(ii)
prezența reziduurilor de medicamente veterinare în produsele de origine animală destinate consumului uman;
(iii)
manipularea și eliminarea subproduselor de origine animală și a materialelor cu riscuri specificate;

(iv)
sănătatea și bunăstarea animalelor.
2.
Comisia este abilitată să adopte acte delegate în conformitate cu articolul 139 cu privire la normele specifice de efectuare a controalelor oficiale asupra produselor de origine animală destinate consumului uman și asupra animalelor destinate producției de astfel de produse în vederea verificării conformității cu normele prevăzute la articolul 1 alineatul (2) literele (a), (c), (d) și (e) care se aplică acestor produse și animale, precum și cu privire la acțiunile care trebuie întreprinse de către autoritățile competente ca urmare a controalelor oficiale. Aceste acte delegate instituie norme privind:

(ah) responsabilitățile și sarcinile specifice ale autorităților competente în plus față de cele prevăzute la alineatul (1) și la articolele 4, 8 și 9, la articolul 10 alineatul (1), la articolele 11, 12, și 13, la articolul 34 alineatele (1) și (2) și la articolul 36;

(ai) cerințele specifice uniforme pentru efectuarea controalelor oficiale și frecvența minimă uniformă a acestor controale oficiale, având în vedere, în plus față de criteriile menționate la articolul 8 alineatul (1), pericolele și riscurile specifice existente în legătură cu fiecare produs de origine animală și cu diferitele procese la care este supus acesta;

(aj) cazurile și condițiile în care personalul din abatoare poate fi implicat în controalele oficiale, precum și concepția și aplicarea testelor pentru evaluarea performanțelor lor;

(ak) cazurile în care autoritățile competente trebuie să aplice, în legătură cu anumite neconformități, una sau mai multe dintre măsurile menționate la articolul 135 alineatul (2) sau măsuri suplimentare față de cele prevăzute la alineatul respectiv;

(al) criteriile de stabilire, pe baza unei analize a riscurilor, a situațiilor în care medicul veterinar oficial nu are obligația de a fi prezent în abatoare și în unitățile de prelucrare a vânatului în timpul controalelor oficiale menționate la alineatul (1).

În situația în care, în cazul riscurilor care nu pot fi abordate în mod eficient în lipsa unor specificații comune pentru controalele oficiale sau pentru acțiunile care trebuie întreprinse de către autoritățile competente în urma acestor controale oficiale, există motive imperative de urgență care impun acest lucru, procedura prevăzută la articolul 140 se aplică actelor delegate adoptate în temeiul prezentului alineat.

3.
La adoptarea actelor delegate, astfel cum se prevede la alineatul (2), Comisia ține seama de:

(am) experiența acumulată de către operatorii din sectorul alimentar privind aplicarea procedurilor menționate la articolul 5 din Regulamentul (CE) nr. 852/2004 al Parlamentului European și al Consiliului
;

(an) evoluțiile științifice și tehnologice;

(ao) așteptările consumatorilor cu privire la compoziția alimentelor și modificările modelelor de consum alimentar;

(ap) riscurile pentru sănătatea umană și sănătatea animală asociate cu carnea și cu alte produse de origine animală destinate consumului uman.

4.
În măsura în care acest lucru nu împiedică realizarea obiectivelor privind sănătatea umană și animală urmărite prin normele menționate la articolul 1 alineatul (2) literele (a), (c), (d) și (e) aplicabile produselor de origine animală destinate consumului uman și animalelor destinate producției de astfel de produse, Comisia ține seama, la adoptarea actelor delegate în conformitate cu alineatul (2), și de următoarele elemente:

(aq) nevoia de a facilita aplicarea actelor delegate la întreprinderile mici;

(ar) nevoia de a facilita utilizarea continuă a metodelor tradiționale în orice stadiu al producției, al prelucrării sau al distribuției alimentelor;

(as) nevoile întreprinderilor din sectorul alimentar situate în regiuni supuse unor constrângeri geografice speciale.

Articolul 16
Norme specifice privind controalele oficiale și acțiunile care trebuie întreprinse de către autoritățile competente în legătură cu reziduurile de anumite substanțe din alimente și furaje 

Comisia este abilitată să adopte acte delegate în conformitate cu articolul 139 cu privire la normele de efectuare a controalelor oficiale în vederea verificării conformității cu normele menționate la articolul 1 alineatul (2) litera (a) în cazul anumitor substanțe a căror utilizare la culturi sau la animale, respectiv pentru a produce sau prelucra alimente sau furaje, poate avea ca rezultat apariția de reziduuri ale acestor substanțe în alimente sau furaje, precum și cu privire la acțiunile care trebuie întreprinse de către autoritățile competente ca urmare a controalelor oficiale. Aceste acte delegate țin seama de necesitatea asigurării unui nivel minim de controale oficiale pentru a preveni încălcarea normelor menționate la articolul 1 alineatul (2) litera (a) în cazul utilizării acestor substanțe și stabilesc norme privind:

(e) cerințele specifice uniforme privind efectuarea controalelor oficiale și frecvența minimă uniformă a acestor controale oficiale, având în vedere, în plus față de criteriile menționate la articolul 8 alineatul (1), pericolele și riscurile specifice asociate substanțelor neautorizate și utilizării neautorizate a substanțelor autorizate;

(f) criteriile specifice suplimentare și conținutul specific suplimentar celor prevăzute la articolul 108 privind întocmirea părților relevante ale planului de control național multianual menționat la articolul 107 alineatul (1);

(g) cazurile în care autoritățile competente trebuie să adopte, în legătură cu anumite neconformități, una sau mai multe dintre măsurile menționate la articolul 135 alineatul (2) sau măsuri suplimentare față de cele prevăzute la alineatul respectiv.

Articolul 17
Norme specifice privind controalele oficiale și acțiunile care trebuie întreprinse de către autoritățile competente în legătură cu animalele, produsele de origine animală, materialele germinative, subprodusele de origine animală și produsele derivate

Comisia este abilitată să adopte acte delegate în conformitate cu articolul 139 cu privire la normele de efectuare a controalelor oficiale asupra animalelor, produselor de origine animală, materialelor germinative, subproduselor de origine animală și a altor produse derivate în vederea verificării conformității cu normele Uniunii menționate la articolul 1 alineatul (2) literele (d) și (e) și la acțiunile care trebuie întreprinse de către autoritățile competente ca urmare a controalelor oficiale. Aceste acte delegate țin seama de riscurile pentru sănătatea animală pe care le prezintă animalele, produsele de origine animală și materialele germinative, precum și de riscurile pentru sănătatea umană și animală pe care le prezintă subprodusele de origine animală și produsele derivate și conțin norme privind:

(h) responsabilitățile și sarcinile specifice ale autorităților competente în plus față de cele prevăzute la articolele 4, 8 și 9, la articolul 10 alineatul (1), la articolele 11, 12 și 13, la articolul 34 alineatele (1) și (2) și la articolul 36;

(i) cerințele specifice uniforme pentru efectuarea controalelor oficiale și frecvența minimă uniformă a acestor controale oficiale, ținând seama, în plus față de criteriile menționate la articolul 8 alineatul (1), de necesitatea de abordare a pericolelor și a riscurilor specifice la adresa sănătății animale prin intermediul controalelor oficiale efectuate în vederea verificării conformității cu măsurile de prevenire și control al bolilor stabilite în conformitate cu normele menționate la articolul 1 alineatul (2) litera (d);

(j) cazurile în care autoritățile competente trebuie să adopte, în legătură cu anumite neconformități, una sau mai multe dintre măsurile menționate la articolul 135 alineatul (2) sau măsuri suplimentare față de cele prevăzute la alineatul respectiv.

Articolul 18
Norme specifice privind controalele oficiale și acțiunile care trebuie întreprinse de către autoritățile competente în legătură cu cerințele în materie de bunăstare a animalelor

1.
Controalele oficiale efectuate în vederea verificării conformității cu normele de stabilire a cerințelor în materie de bunăstare a animalelor în cazul transportului acestora includ:

(a) în cazul călătoriilor de lungă durată între statele membre și între acestea și țări terțe, controale oficiale efectuate înainte de încărcare pentru a verifica dacă animalele sunt apte de a călători;

(b) în cazul călătoriilor de lungă durată între statele membre și între acestea și țări terțe, ale ecvideelor domestice altele decât ecvideele înregistrate și ale animalelor domestice din speciile de bovine, ovine, caprine și porcine, înainte de călătorie: 

(i)
controale oficiale privind jurnalele de călătorie pentru a verifica dacă acestea sunt realiste și conforme cu Regulamentul (CE) nr. 1/2005;

(ii)
controale oficiale cu scopul de a verifica dacă transportatorul indicat în jurnalul de călătorie deține o autorizație de transport valabilă, un certificat de autorizare pentru mijloacele de transport pentru călătorii de lungă durată și certificate de competență pentru șoferi și însoțitori; 

(c) la punctele de inspecție la frontieră prevăzute la articolul 57 alineatul (1) și la punctele de ieșire:

(i)
controale oficiale pentru a verifica dacă animalele sunt apte pentru a fi transportate și mijloacele de transport;

(ii)
controale oficiale cu scopul de a verifica dacă transportatorii respectă acordurile internaționale aplicabile și dacă dețin autorizații valabile de transportator și certificate de competență pentru șoferi și însoțitori;

(iii)
controale oficiale cu scopul de a verifica dacă ecvideele domestice și animalele domestice din speciile bovine, ovine, caprine și porcine au fost sau urmează să fie transportate pe distanțe lungi.

2.
În cazul în care normele menționate la articolul 1 alineatul (2) litera (f) prevăd obligația îndeplinirii unor standarde necuantificabile de bunăstare a animalelor sau în cazul în care aceste norme prevăd obligația adoptării anumitor practici a căror respectare nu poate fi verificată în mod eficient prin utilizarea exclusivă a metodelor și a tehnicilor de control oficial menționate la articolul 13, controalele oficiale efectuate în vederea verificării conformității cu aceste norme pot include utilizarea unor indicatori specifici de bunăstare a animalelor, în cazurile și în condițiile care se adoptă în conformitate cu alineatul (3) litera (f).

3.
Comisia este abilitată să adopte acte delegate în conformitate cu articolul 139 cu privire la normele de efectuare a controalelor oficiale în vederea verificării respectării normelor Uniunii menționate la articolul 1 alineatul (2) litera (f). Aceste acte delegate țin seama de riscul pentru bunăstarea animalelor legat de activitățile agricole și de transportul, sacrificarea și uciderea animalelor, și stabilesc norme privind:

(d) responsabilitățile și sarcinile specifice ale autorităților competente în plus față de cele prevăzute la alineatul (1) și la articolele 4, 8 și 9, la articolul 10 alineatul (1), la articolele 11, 12 și 13, la articolul 34 alineatele (1) și (2) și la articolul 36;

(e) cerințele specifice uniforme pentru efectuarea controalelor oficiale și frecvența minimă uniformă a acestor controale oficiale, având în vedere, în plus față de criteriile menționate la articolul 8 alineatul (1), riscul asociat diferitor specii de animale și mijloace de transport, precum și necesitatea de prevenire a practicilor neconforme și de limitare a suferinței animalelor;

(f) cazurile în care autoritățile competente trebuie să aplice, în legătură cu anumite neconformități, una sau mai multe dintre măsurile menționate la articolul 135 alineatul (2) sau măsuri suplimentare față de cele prevăzute la alineatul respectiv;

(g) verificarea respectării cerințelor de bunăstare a animalelor la punctele de inspecție la frontieră și la punctele de ieșire, precum și a cerințelor minime aplicabile la punctele de ieșire;

(h) criterii și condiții specifice pentru activarea mecanismelor de asistență administrativă prevăzute la titlul IV;

(i) cazurile și condițiile în care controalele oficiale efectuate în vederea verificării respectării cerințelor în materie de bunăstare a animalelor pot include utilizarea unor indicatori specifici de bunăstare a animalelor, bazați pe criterii de performanță măsurabile, precum și concepția unor astfel de indicatori pe bază de dovezi științifice și tehnice.

Articolul 19
Norme specifice privind controalele oficiale și acțiunile care trebuie întreprinse de către autoritățile competente în legătură cu sănătatea plantelor

Comisia este abilitată să adopte acte delegate în conformitate cu articolul 139 cu privire la normele de efectuare a controalelor oficiale asupra plantelor, a produselor vegetale și a altor obiecte în vederea verificării conformității cu normele Uniunii menționate la articolul 1 alineatul (2) litera (g) aplicabile acestor mărfuri și cu privire la acțiunile care trebuie întreprinse de către autoritățile competente ca urmare a unor astfel de controale oficiale. Aceste acte delegate țin seama de riscurile pentru sănătatea plantelor asociate plantelor, produselor vegetale și altor obiecte în legătură cu dăunători ai plantelor sau cu operatori specifici și stabilesc norme privind:

(k) responsabilitățile și sarcinile specifice ale autorităților competente în plus față de cele prevăzute la articolele 4, 8 și 9, la articolul 10 alineatul (1), la articolele 11, 12 și 13, la articolul 34 alineatele (1) și (2) și la articolul 36;

(l) cerințe specifice uniforme pentru efectuarea controalelor oficiale privind introducerea și circulația în Uniune a anumitor plante, produse vegetale și a altor obiecte vizate prin normele menționate la articolul 1 alineatul (2) litera (g) și frecvențele uniforme minime ale acestor controale oficiale având în vedere, în plus față de criteriile menționate la articolul 8 alineatul (1), pericolele și riscurile specifice pentru sănătatea plantelor legate de anumite plante, produse vegetale și alte obiecte cu o anumită origine sau proveniență;

(m) frecvențele uniforme ale controalelor oficiale efectuate de către autoritățile competente cu privire la operatorii autorizați să emită pașapoarte fitosanitare în conformitate cu articolul 79 alineatul (1) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor] având în vedere, în plus față de criteriile menționate la articolul 8 alineatul (1), dacă acești operatori au pus sau nu în aplicare un plan de gestionare a riscului fitosanitar menționat la articolul 86 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor] pentru plante, produse din plante și alte obiecte pe care le produc;

(n) cazurile în care autoritățile competente trebuie să adopte, în legătură cu anumite neconformități, una sau mai multe dintre măsurile menționate la articolul 135 alineatul (2) sau măsuri suplimentare față de cele prevăzute la alineatul respectiv.

Articolul 20
Norme specifice privind controalele oficiale și acțiunile care trebuie întreprinse de către autoritățile competente în legătură cu materialul de reproducere a plantelor

Comisia este împuternicită să adopte acte delegate în conformitate cu articolul 139 cu privire la normele de efectuare a controalelor oficiale asupra materialului de reproducere a plantelor în vederea verificării conformității cu normele menționate la articolul 1 alineatul (2) litera (h) aplicabile acestor mărfuri și la acțiunile care trebuie întreprinse de către autoritățile competente ca urmare a unor astfel de controale oficiale. Aceste acte delegate instituie norme privind:

(o) responsabilitățile și sarcinile specifice ale autorităților competente în plus față de cele prevăzute la articolele 4, 8 și 9, la articolul 10 alineatul (1), la articolele 11, 12 și 13, la articolul 34 alineatele (1) și (2) și la articolul 36;

(p) cerințele specifice uniforme pentru efectuarea controalelor oficiale având în vedere, în plus față de criteriile menționate la articolul 8 alineatul (1), riscurile pentru sănătatea, identitatea, calitatea și trasabilitatea anumitor categorii de material de reproducere a plantelor sau a unor genuri sau specii specifice;

(q) criterii și condiții specifice pentru activarea mecanismelor de asistență administrativă prevăzute la titlul IV;

(r) cazurile în care autoritățile competente trebuie să adopte, în legătură cu anumite neconformități, una sau mai multe dintre măsurile menționate la articolul 135 alineatul (2) sau măsuri suplimentare față de cele prevăzute la alineatul respectiv.

Articolul 21
Norme specifice privind controalele oficiale și acțiunile care trebuie întreprinse de către autoritățile competente în legătură cu OMG-urile și cu alimentele și furajele modificate genetic

Comisia este abilitată să adopte acte delegate în conformitate cu articolul 139 cu privire la normele de efectuare a controalelor oficiale asupra OMG-urilor și a alimentelor și furajelor modificate genetic în vederea verificării conformității cu normele menționate la articolul 1 alineatul (2) literele (a), (b) și (c) și cu privire la acțiunile care trebuie întreprinse de către autoritățile competente ca urmare a unor astfel de controale oficiale. Aceste acte delegate țin seama de necesitatea asigurării unui nivel minim de controale oficiale în vederea prevenirii practicilor care încălcă aceste norme și stabilesc norme privind:

(s) responsabilitățile și sarcinile specifice ale autorităților competente în plus față de cele prevăzute la articolele 4, 8 și 9, la articolul 10 alineatul (1), la articolele 11, 12 și 13, la articolul 34 alineatele (1) și (2) și la articolul 36;

(t) cerințe specifice uniforme pentru efectuarea controalelor oficiale și frecvența minimă uniformă a controalelor oficiale privind:

(i)
prezența pe piață a OMG-urilor și a alimentelor și furajelor modificate genetic care nu au fost autorizate în conformitate cu Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organismelor modificate genetic și de abrogare a Directivei 90/220/CEE a Consiliului
 sau cu Regulamentul (CE) nr. 1829/2003;

(ii)
cultivarea OMG-urilor și aplicarea corectă a planului de monitorizare menționat la articolul 13 alineatul (2) litera (e) din Directiva 2001/18/CE și la articolul 5 alineatul (5) și articolul 17 alineatul (5) din Regulamentul (CE) nr. 1829/2003;

(iii)
utilizarea limitată a microorganismelor modificate genetic;

(u) cazurile în care autoritățile competente trebuie să adopte în legătură cu anumite neconformități una sau mai multe dintre măsurile menționate la articolul 135 alineatul (2) sau măsuri suplimentare față de cele prevăzute la alineatul respectiv.

Articolul 22
Norme specifice privind controalele oficiale și acțiunile care trebuie întreprinse de către autoritățile competente în legătură cu produsele de protecție a plantelor

Comisia este abilitată să adopte acte delegate în conformitate cu articolul 139 cu privire la normele de efectuare a controalelor oficiale în vederea verificării conformității cu normele menționate la articolul 1 alineatul (2) litera (i).

Aceste acte delegate țin seama de riscurile pe care produsele de protecție a plantelor le pot reprezenta pentru sănătatea umană, sănătatea animală sau pentru mediul înconjurător și stabilesc norme privind:

(v) responsabilitățile și sarcinile specifice ale autorităților competente în plus față de cele prevăzute la articolele 4, 8 și 9, la articolul 10 alineatul (1), la articolele 11, 12 și 13, la articolul 34 alineatele (1) și (2) și la articolul 36;

(w) cerințele specifice uniforme pentru efectuarea controalelor oficiale și frecvența minimă uniformă a acestor controale oficiale privind fabricarea, introducerea pe piață, intrarea în Uniune, etichetarea, ambalarea, transportul, depozitarea și utilizarea produselor de protecție a plantelor, având în vedere, în plus față de criteriile menționate la articolul 8 alineatul (1), necesitatea asigurării unei utilizări sigure și sustenabile a produselor de protecție a plantelor și a combaterii comerțului ilegal cu astfel de produse;

(x) cerințele specifice uniforme pentru inspecții asupra echipamentelor de aplicare a pesticidelor și frecvența minimă uniformă a unor astfel de controale;

(y) cazurile în care autoritățile competente trebuie să aplice, în legătură cu anumite neconformități, una sau mai multe dintre măsurile menționate la articolul 135 alineatul (2) sau măsuri suplimentare față de cele prevăzute la alineatul respectiv;

(z) concepția unor sisteme de certificare în vederea sprijinirii autorităților competente în cadrul inspecțiilor efectuate asupra echipamentelor de aplicare a pesticidelor;

(aa) colectarea de informații, monitorizarea și raportarea cu privire la suspiciunile de otrăvire cauzată de produsele de protecție a plantelor;

(ab) colectarea de informații, monitorizarea și raportarea cu privire la produsele contrafăcute de protecție a plantelor și la comerțul ilegal cu produse de protecție a plantelor.

Articolul 23
Norme specifice privind controalele oficiale și acțiunile care trebuie întreprinse de către autoritățile competente în legătură cu produsele ecologice și cu denumirile de origine protejată, indicațiile geografice protejată și specialitățile tradiționale garantate

1.
Comisia este abilitată să adopte acte delegate, în conformitate cu articolul 139, cu privire la normele de efectuare a controalelor oficiale în vederea verificării conformității cu normele menționate la articolul 1 alineatul (2) literele (j) și (k) și la acțiunile care trebuie întreprinse de către autoritățile competente ca urmare a unor astfel de controale oficiale.

2.
În ceea ce privește normele menționate la articolul 1 alineatul (2) litera (j), actele delegate menționate la alineatul (1) stabilesc norme privind:

(a) responsabilitățile și sarcinile specifice ale autorităților competente în plus față de cele prevăzute la articolele 4, 8 și 9, la articolul 10 alineatul (1), la articolele 11 – 13, la articolul 34 alineatele (1) și (2) și la articolul 36 și în plus față de articolele 25, 29, 30 și 32 pentru autorizarea și supravegherea organismelor delegate;

(b) cerințe suplimentare față de cele menționate la articolul 8 alineatul (1) pentru evaluarea riscului, precum și pentru stabilirea frecvenței controalelor oficiale și eșantionării, după caz, ținând seama de riscul apariției unei neconformități;

(c) frecvența minimă de efectuare a controalelor oficiale asupra operatorilor, conform definiției de la articolul 2 litera (d) din Regulamentul (CE) nr. 834/2007 al Consiliului, precum și cazurile și condițiile în care anumiți operatori sunt exceptați de la anumite controale oficiale;

(d) metode și tehnici suplimentare de efectuare a controalelor oficiale în plus față de cele menționate la articolul 13 și la articolul 33 alineatele (1) – (5) și cerințe specifice privind efectuarea controalelor oficiale menite să asigure trasabilitatea produselor ecologice în toate etapele de producție, prelucrare și distribuție, precum și să ofere garanții cu privire la respectarea normelor menționate la articolul 1 alineatul (2) litera (j);

(e) criterii suplimentare față de cele menționate la articolul 135 alineatul (1) al doilea paragraf și la articolul 30 alineatul (1) din Regulamentul (CE) nr. 834/2007 cu privire la măsurile care trebuie să fie adoptate în cazul apariției unei neconformități și măsuri suplimentare față de cele prevăzute la articolul 135 alineatul (2);

(f) cerințe suplimentare față de cele prevăzute la articolul 4 alineatul (1) litera (f) cu privire la facilitățile și echipamentele necesare în vederea efectuării controalelor oficiale, precum și condiții și obligații suplimentare față de cele menționate la articolele 25 – 30 și 32 privind delegarea sarcinilor de control oficial;

(g) obligații de raportare suplimentare față de cele menționate la articolele 12 și 31 pentru autoritățile competente, autoritățile de control pentru produsele ecologice, precum și pentru organismele delegate responsabile cu controalele oficiale;

(h) criterii și condiții specifice pentru activarea mecanismelor de asistență administrativă prevăzute la titlul IV;

3.
În ceea ce privește normele menționate la articolul 1 alineatul (2) litera (k), actele delegate menționate la alineatul (1) stabilesc norme privind:

(i) cerințe, metode și tehnici suplimentare față de cele menționate la articolele 11 și 13 pentru controalele oficiale efectuate în vederea verificării conformității cu specificațiile produsului și cu cerințele de etichetare;

(j) metode și tehnici suplimentare față de cele menționate la articolul 13 pentru efectuarea controalelor oficiale menite să asigure trasabilitatea produselor care intră sub incidența normelor menționate la articolul 1 alineatul (2) litera (k) în toate etapele de producție, prelucrare și distribuție, precum și să furnizeze asigurări cu privire la respectarea acestor norme;

(k) criterii suplimentare specifice și un conținut specific suplimentar față de cele prevăzute la articolul 108 privind pregătirea părților relevante ale planului de control național multianual prevăzut la articolul 107 alineatul (1) și conținut specific suplimentar al raportului prevăzut la articolul 112;

(l) criterii și condiții specifice pentru activarea mecanismelor de asistență administrativă prevăzute la titlul IV;

(m) măsuri specifice care trebuie să fie adoptate, în plus față de cele menționate la articolul 135 alineatul (2), în caz de neconformitate și de neconformitate gravă sau recurentă.

4.
Dacă este cazul, actele delegate menționate la alineatele (2) și (3) beneficiază de derogare de la dispozițiile prezentului regulament menționate la aceste alineate.

Articolul 24
Norme specifice privind controalele oficiale și acțiunile care trebuie întreprinse de către autoritățile competente în cazuri de riscuri nou identificate în ceea ce privește alimentele și furajele

1.
Comisia este abilitată să adopte acte delegate în conformitate cu articolul 139 cu privire la normele de efectuare a controalelor oficiale asupra anumitor categorii de alimente sau furaje în vederea verificării conformității cu normele prevăzute la articolul 1 alineatul (2) literele (a) – (e) și la acțiunile care trebuie întreprinse de către autoritățile competente ca urmare a unor astfel de controale oficiale. Aceste acte delegate abordează riscurile nou identificate care pot fi determinate de alimente sau furaje pentru sănătatea umană sau animală sau, în cazul OMG-urilor și al produselor de protecție a plantelor, pentru mediu, sau orice astfel de riscuri care pot fi generate de noile modele de producție sau de consum de alimente sau furaje, sau care nu pot fi abordate în mod eficient în lipsa unor specificații comune privind controalele oficiale și acțiunile care trebuie întreprinse de către autoritățile competente ca urmare a acestor controale oficiale, și stabilesc norme privind:

(n) responsabilitățile și sarcinile specifice ale autorităților competente în plus față de cele prevăzute la articolele 4, 8 și 9, la articolul 10 alineatul (1), la articolele 11, 12 și 13, la articolul 34 alineatele (1) și (2) și la articolul 36;

(o) cerințe specifice uniforme pentru efectuarea controalelor oficiale și frecvența minimă uniformă a acestor controale oficiale, având în vedere, în plus față de criteriile menționate la articolul 8 alineatul (1), pericolele și riscurile specifice care există în legătură cu fiecare categorie de alimente și furaje și diferitele procese la care sunt supuse;

(p) cazurile în care autoritățile competente trebuie să adopte în legătură cu anumite neconformități una sau mai multe dintre măsurile menționate la articolul 135 alineatul (2) sau măsuri suplimentare față de cele prevăzute la alineatul respectiv.

2.
Dacă, în cazul unor riscuri grave pentru sănătatea umană sau animală sau pentru mediu, există motive imperative de urgență, procedura prevăzută la articolul 140 se aplică actelor delegate adoptate în temeiul alineatului (1).

Capitolul III
Delegarea sarcinilor specifice ale autorităților competente

Articolul 25
Delegarea sarcinilor specifice de control oficial de către autoritățile competente

1.
Autoritățile competente pot delega sarcini specifice de control oficial unuia sau mai multor organisme sau persoane fizice delegate, în condițiile prevăzute la articolul 26, respectiv 27.

2.
Autoritățile competente nu deleagă competența de a lua decizii cu privire la măsurile prevăzute la articolul 135 alineatul (1) litera (b) și la articolul 135 alineatele (2) și (3).

Primul paragraf nu se aplică măsurilor care trebuie să fie luate în conformitate cu articolul 135 sau cu normele prevăzute la articolul 23 alineatul (2) litera (e) ca urmare a controalelor oficiale efectuate în vederea verificării conformității cu normele menționate la articolul 1 alineatul (2) litera ( j).

3.
Comisia este abilitată să adopte acte delegate în conformitate cu articolul 139 prin care stabilește sarcini specifice de control oficial care nu pot fi delegate, în vederea păstrării independenței sau a funcțiilor de bază ale autorităților competente.

4.
În cazul în care autoritățile competente deleagă sarcini specifice de control oficial în vederea verificării conformității cu normele menționate la articolul 1 alineatul (2) litera (j) către unul sau mai multe organisme delegate, ele atribuie un număr de cod fiecărui organism delegat și desemnează autoritățile responsabile cu autorizarea și supravegherea lor.

Articolul 26
Condiții de delegare a sarcinilor specifice de control oficial către organisme delegate

1.
Delegarea sarcinilor specifice de control către organisme delegate, menționată la articolul 25 alineatul (1), se face în scris și în condițiile următoare:

(q) delegarea conține o descriere exactă:

(i)
a sarcinilor specifice de control oficial pe care organismul delegat le poate efectua;

(ii)
a condițiilor în care acesta le poate fi efectua;

(r) organismul delegat:

(i)
are expertiza, echipamentele și infrastructura necesare pentru a îndeplini sarcinile de control oficial care i s-au delegat;

(ii)
are un număr suficient de angajați cu calificări și experiență corespunzătoare;

(iii)
este imparțial și neafectat de niciun conflict de interese în privința exercitării sarcinilor specifice de control oficial care i s-au delegat;

(iv)
activează și este acreditat în conformitate cu standardul EN ISO/IEC 17020 „Cerințe pentru funcționarea diferitelor tipuri de organisme care efectuează inspecții” sau cu un alt standard în cazul în care acesta se dovedește a avea o relevanță mai mare pentru sarcinile delegate în cauză;

(s) există în vigoare sisteme care asigură o coordonare eficientă și eficace între autoritățile competente de delegare și organismul delegat.

Articolul 27
Condiții de delegare a sarcinilor specifice de control oficial către persoane fizice

Autoritățile competente pot delega sarcini specifice de control oficial uneia sau mai multor persoane fizice în cazul în care normele prevăzute la articolele 15 – 24 o permit O astfel de delegare se face în scris. 

Articolul 26 alineatul (1) se aplică în cazul delegării sarcinilor specifice de control oficial către persoane fizice, cu excepția literei (b) punctul (ii) și a literei (b) punctul (iv).

Articolul 28
Obligațiile organismului delegat și ale persoanei fizice
 cărora le-au fost delegate sarcini specifice de control oficial 

Organismele delegate sau persoanele fizice cărora li s-au delegat sarcini specifice de control oficial în conformitate cu articolul 25 alineatul (1):

(ac) comunică rezultatele controalelor oficiale efectuate de ele către autoritățile competente care le-au delegat sarcini specifice de control oficial în mod periodic și ori de câte ori autoritățile competente respective o solicită;

(ad) informează imediat autoritățile competente care le-au delegat sarcinile specifice de control oficial în cazul în care rezultatele controalelor oficiale indică o neconformitate sau posibilitatea existenței unei neconformități.

Articolul 29
Obligațiile autorităților competente care deleagă sarcini specifice de control oficial

Autoritățile competente care au delegat sarcini specifice de control oficial organismelor delegate sau persoanelor fizice în conformitate cu articolul 25 alineatul (1):

(ae) organizează audituri sau inspecții ale acestor organisme sau persoane, în funcție de necesități;

(af) retrag integral sau parțial delegarea, fără întârziere, în cazul în care:

(i)
în urma unui audit sau a unei inspecții prevăzute la litera (a) există dovezi că aceste organisme delegate sau persoane fizice nu reușesc să își îndeplinească în mod corespunzător sarcinile de control oficial care le-au fost delegate;

(ii)
organismul delegat sau persoana fizică nu reușește să ia măsuri corespunzătoare și în timp util în vederea remedierii deficiențelor identificate în cursul auditurilor și al inspecțiilor prevăzute la litera (a).

Articolul 30
Condiții de delegare a sarcinilor specifice privind alte activități oficiale

1.
Autoritățile competente pot delega sarcini specifice privind alte activități oficiale unuia sau mai multor organisme delegate sub rezerva respectării următoarelor condiții:

(a) normele menționate la articolul 1 alineatul (2) nu interzic o asemenea delegare;

(b) condițiile menționate la articolul 26 alineatul (1) sunt îndeplinite, cu excepția literei (b) punctul (iv).

2.
Autoritățile competente pot delega sarcini specifice privind alte activități oficiale uneia sau mai multor persoane fizice sub rezerva respectării următoarelor condiții:

(c) normele menționate la articolul 1 alineatul (2) permit o astfel de delegare;

(d) condițiile menționate la articolul 26 alineatul (1) sunt îndeplinite, cu excepția literei (b) punctele (ii) și (iv).

Articolul 31
Obligațiile organismelor delegate și ale persoanelor fizice cărora le sunt delegate sarcini specifice privind alte activități oficiale

Organismele delegate sau persoanele fizice cărora li s-au delegat sarcini specifice privind alte activitățile oficiale în conformitate cu articolul 30:

(ag) comunică rezultatele acestor alte activități oficiale efectuate către autoritățile competente care le-au delegat sarcini specifice privind alte activități oficiale în mod periodic și ori de câte ori autoritățile competente o solicită;

(ah) informează imediat autoritățile competente care le-au delegat sarcinile specifice privind alte activități oficiale ori de câte ori rezultatele acestor alte activități oficiale indică o neconformitate sau posibilitatea existenței unei neconformități.

Articolul 32
Obligațiile autorităților competente care deleagă sarcini specifice privind alte activități oficiale
Autoritățile competente care au delegat sarcini specifice privind alte activități oficiale organismelor delegate sau persoanelor fizice în conformitate cu articolul 30:

(ai) organizează audituri sau inspecții ale acestor organisme sau persoane, în funcție de necesități;

(aj) retrag integral sau parțial delegarea, fără întârziere, în cazul în care:

(i)
în urma unui audit sau a unei inspecții prevăzute la litera (a) se constată că aceste organisme delegate sau persoane fizice nu reușesc să își îndeplinească corespunzător sarcinile privind alte activități oficiale care le-au fost delegate;

(ii)
organismele delegate sau persoanele fizice nu reușesc să ia măsuri corespunzătoare și în timp util pentru a remedia deficiențele identificate în cursul auditurilor și al inspecțiilor prevăzute la litera (a).

Capitolul IV
Eșantionare, analize, teste și diagnosticări

Articolul 33
Metodele utilizate pentru eșantionare, analize, teste și diagnosticări

1.
Metodele utilizate pentru eșantionare și efectuarea analizelor, testelor și diagnosticărilor de laborator în cursul controalelor oficiale și al altor activități oficiale respectă normele Uniunii de stabilire a acestor metode sau criteriile de performanță pentru aceste metode.

2.
În absența normelor Uniunii prevăzute la alineatul (1), laboratoarele oficiale folosesc de metode actuale pentru nevoile lor specifice de analizare, testare și diagnosticare, luând în considerare:

(a) cele mai recente metode disponibile care respectă norme sau protocoale recunoscute pe plan internațional, inclusiv cele acceptate de Comitetul European pentru Standardizare (CEN); sau

(b) în absența normelor sau a protocoalelor menționate la litera (a), metodele relevante elaborate sau recomandate de către laboratoarele de referință ale Uniunii Europene și validate în conformitate cu protocoalele științifice acceptate pe plan internațional; sau

(c) în absența normelor sau a protocoalelor menționate la litera (a) și a metodelor menționate la litera (b), metodele care respectă normele relevante stabilite la nivel național; sau

(d) în absența normelor sau a protocoalelor menționate la litera (a), a metodelor menționate la litera (b), precum și a normelor naționale menționate la litera (c), metodele relevante elaborate sau recomandate de către laboratoarele naționale de referință și validate în conformitate cu protocoalele științifice acceptate pe plan internațional; sau

(e) în absența normelor sau a protocoalelor menționate la litera (a), a metodelor menționate la litera (b), a normelor naționale menționate la litera (c) și a metodelor menționate la litera (d), metodele relevante validate în conformitate cu protocoalele științifice acceptate pe plan internațional.

3.
În contextul screening-ului, al screening-ului țintit și al altor activități oficiale, oricare dintre metodele menționate la alineatul (2) poate fi folosită în absența normelor Uniunii menționate la alineatul (1).

4.
În cazul în care este nevoie urgent de analize, teste sau diagnosticări de laborator și nu există niciuna dintre metodele prevăzute la alineatele (1) și (2), laboratorul național de referință sau, în cazul în care nu există niciun laborator național de referință, orice alt laborator desemnat în conformitate cu articolul 36 alineatul (1) poate utiliza alte metode decât cele menționate la alineatele (1) și (2) ale prezentului articol până la validarea unei metode adecvate în conformitate cu protocoalele științifice acceptate pe plan internațional.

5.
Ori de câte ori este posibil, metodele utilizate pentru efectuarea analizelor de laborator sunt caracterizate de criteriile corespunzătoare stabilite în anexa III.

6.
Eșantioanele se prelevează, se manipulează și se etichetează în așa fel încât să fie garantată validitatea lor juridică, științifică și tehnică.

7.
Comisia poate stabili, prin acte de punere în aplicare, norme referitoare la:

(f) metodele care trebuie utilizate pentru prelevarea de eșantioane și pentru efectuarea analizelor, testelor și a diagnosticărilor de laborator;

(g) criteriile de performanță, parametrii de analizare, testare sau diagnosticare, incertitudinea măsurării și procedurile pentru validarea acestor metode;

(h) interpretarea rezultatelor analizelor, ale testelor și ale diagnosticărilor.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 34
A doua expertiză 

1.
Autoritățile competente se asigură că operatorii ale căror animale sau mărfuri sunt supuse prelevării de eșantioane, analizării, testării sau diagnosticării în contextul controalelor oficiale au dreptul de a solicita o a doua expertiză.
Acest drept:
(i) dă întotdeauna dreptul operatorului de a solicita o examinare a documentelor privind prelevarea de eșantioane, analizarea, testarea sau diagnosticarea, de către un alt expert;
(j) în cazul în care este relevant și posibil din punct de vedere tehnic, având în vedere, în special, prevalența și distribuția pericolului la animale sau mărfuri, perisabilitatea eșantioanelor sau a mărfurilor și cantitatea substratului disponibil, acest drept îi oferă operatorului posibilitatea de a solicita:

(i)
prelevarea unui număr suficient de alte eșantioane în vederea efectuării unei a doua expertize; sau

(ii)
în cazul în care prelevarea unui număr suficient de eșantioane, menționată la litera (i), nu este posibilă, efectuarea unei a doua analizări, testări sau diagnosticări independente.

2.
Solicitarea de către operator a unei a doua expertize în conformitate cu alineatul (1) nu aduce atingere obligației autorităților competente de a lua măsuri prompte în vederea eliminării sau a limitării riscurilor pentru sănătatea umană, animală și a plantelor sau pentru bunăstarea animalelor sau, în cazul OMG-urilor și al produselor de protecție a plantelor, pentru mediu, în conformitate cu normele menționate la articolul 1 alineatul (2) și cu prezentul regulament.

3.
Comisia poate stabili, prin acte de punere în aplicare, proceduri de aplicare uniformă a normelor prevăzute la alineatul (1), de prezentare și tratare a cererilor de efectuare a unei a doua expertize. Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 35
Prelevarea de eșantioane de la animale și mărfuri oferite spre vânzare prin mijloace de comunicare la distanță

1.
În cazul animalelor și al mărfurilor oferite spre vânzare prin mijloace de comunicare la distanță, eșantioanele comandate de la operatori de către autoritățile competente, fără identificarea lor pot fi utilizate în vederea efectuării unui control oficial.
2.
Autoritățile competente iau toate măsurile pentru a se asigura că operatorii de la care se comandă eșantioanele în conformitate cu alineatul (1):
(k) sunt informați cu privire la faptul că aceste eșantioane sunt prelevate în contextul unui control oficial și, după caz, analizate sau testate în vederea efectuării unui astfel de control oficial; și

(l) în cazul în care eșantioanele menționate la alineatul (1) sunt analizate sau testate, au dreptul de a solicita o a doua expertiză, în conformitate cu articolul 34 alineatul (1).

Articolul 36
Desemnarea laboratoarelor oficiale 

1.
Autoritățile competente desemnează laboratoare oficiale în vederea efectuării de analize, teste și diagnosticări de laborator pe probele prelevate în cursul controalelor oficiale și al altor activități oficiale, în statul membru pe teritoriul căruia funcționează aceste autorități competente sau într-un alt stat membru.

2.
Autoritățile competente pot desemna ca laborator oficial un laborator situat într-un alt stat membru, sub rezerva respectării următoarelor condiții:

(m) există în vigoare sisteme corespunzătoare care le permit să efectueze auditurile și inspecțiile menționate la articolul 38 alineatul (1) sau să delege efectuarea acestor audituri și inspecții către autoritățile competente ale statului membru în care laboratorul este situat; 

(n) laboratorul este deja desemnat ca laborator oficial de către autoritățile competente ale statului membru pe al cărui teritoriu se află.

3.
Desemnarea se face în scris și include o descriere detaliată:

(o) a sarcinilor pe care laboratorul le îndeplinește în calitate de laborator oficial;

(p) a condițiilor în care laboratorul desfășoară activitățile respective;

(q) a sistemelor necesare în vederea asigurării unei coordonări și colaborări eficiente și eficace între laborator și autoritățile competente.

4.
Autoritățile competente pot desemna ca laborator oficial numai un laborator care:

(r) are expertiza, echipamentele și infrastructura necesare pentru a efectua analize, teste sau diagnosticări pe eșantioane;

(s) are un număr suficient de angajați calificați și cu experiență în domeniu;

(t) este imparțial și nu este afectat de niciun conflict de interese în privința exercitării sarcinilor pe care le are în calitate de laborator oficial;

(u) poate livra în timp util rezultatele analizelor, testelor sau diagnosticărilor efectuate pe eșantioanele prelevate în cursul controalelor oficiale și al altor activități oficiale;

(v) funcționează în conformitate cu standardul EN ISO/IEC 17025 privind „Cerințele generale referitoare la competența laboratoarelor de testare și etalonare” și este evaluat și acreditat în conformitate cu standardul respectiv de către un organism național de acreditare care funcționează în conformitate cu Regulamentul (CE) nr. 765/2008.

5.
Obiectul evaluării și acreditării unui laborator oficial, menționat la alineatul (4) litera (e):

(w) include toate metodele de analizare, testare sau diagnosticare de laborator ce trebuie să fie utilizate de către laborator pentru analize, teste sau diagnosticări atunci când funcționează în calitate de laborator oficial;

(x) poate cuprinde una sau mai multe metode de analizare, testare sau diagnosticare de laborator sau grupuri de metode;

(y) poate fi definit într-un mod flexibil, care să permită includerea în obiectul acreditării a unor versiuni modificate ale metodelor utilizate de către laboratorul oficial în cazul în care acreditarea a fost acordată sau metode noi, în plus față de metodele respective, pe baza validării proprii a laboratorului fără o evaluare specifică efectuată de către organismul național de acreditare înainte de utilizarea respectivelor metode modificate sau noi.

În cazul în care niciun laborator oficial desemnat în Uniune în conformitate cu alineatul (1) nu deține expertiza, echipamentele, infrastructura și personalul necesare în vederea efectuării de analize, teste sau diagnosticări de laborator noi sau neobișnuite, autoritățile competente pot solicita unui laborator sau unui centru de diagnosticare care nu îndeplinește una sau mai multe dintre cerințele prevăzute la alineatele (3) și (4) din prezentul articol să efectueze aceste analize, teste și diagnosticări.

Articolul 37
Obligațiile laboratoarelor oficiale

1.
Laboratoarele oficiale informează imediat autoritățile competente în cazul în care rezultatele unor analize, teste sau diagnosticări efectuate pe eșantioane indică o neconformitate sau posibilitatea existenței unei neconformități a unui operator.

2.
La cererea laboratorului de referință al Uniunii Europene sau a laboratorului național de referință, laboratoarele oficiale iau parte la efectuarea de teste comparative între laboratoare organizate pentru analizele, testele sau diagnosticările pe care le efectuează în calitate de laboratoare oficiale.

3.
Laboratoarele oficiale pun la dispoziția publicului lista metodelor utilizate pentru analizele, testele sau diagnosticările efectuate în contextul controalelor oficiale și al altor activități oficiale.

Articolul 38
Audituri și inspecții ale laboratoarelor oficiale

1.
Autoritățile competente organizează audituri și inspecții ale laboratoarelor oficiale pe care le-au desemnat în conformitate cu articolul 36 alineatul (1):

(z) periodic;

(aa) ori de câte ori consideră că este necesar un audit sau o inspecție.

2.
Autoritățile competente retrag imediat desemnarea unui laborator oficial, fie integral, fie doar pentru anumite sarcini, în cazul în care acesta nu reușește să ia măsuri de remediere adecvate și în timp util, ca urmare a rezultatelor unui audit sau unei inspecții menționate la alineatul (1) care relevă una dintre următoarele situații:

(ab) nu mai îndeplinește condițiile prevăzute la articolul 36 alineatele (4) și (5);

(ac) nu îndeplinește obligațiile prevăzute la articolul 37;

(ad) este neperformant în cadrul testelor comparative între laboratoare prevăzute la articolul 37 alineatul (2).

Articolul 39
Derogări de la condiția de evaluare și acreditare obligatorie pentru anumite laboratoare oficiale

1.
Prin derogare de la articolul 36 alineatul (4) litera (e), autoritățile competente pot desemna următoarele ca laboratoare oficiale, indiferent dacă îndeplinesc sau nu condiția prevăzută la respectiva literă:

(ae) laboratoarele:
(i)
a căror unică activitate constă în depistarea prezenței Trichinella în carne;
(ii)
care utilizează pentru depistarea prezenței Trichinella exclusiv metodele menționate la articolul 6 din Regulamentul (CE) nr. 2075/2005 al Comisiei de stabilire a normelor specifice aplicabile controalelor oficiale privind prezența de Trichinella în carne
;
(iii)
care efectuează testele pentru depistarea prezenței Trichinella sub supravegherea autorităților competente sau a unui laborator oficial desemnat în conformitate cu articolul 36 alineatul (1) și care este evaluat și acreditat în conformitate cu standardul EN ISO/IEC 17025 privind „Cerințele generale referitoare la competența laboratoarelor de testare și etalonare” pentru utilizarea metodelor menționate la litera (a) punctul (ii) din prezentul alineat;

(af) laboratoarele care efectuează analize sau teste în vederea verificării conformității cu normele privind materialul de reproducere a plantelor menționat la articolul 1 alineatul (2) litera (h);

(ag) laboratoarele care efectuează analize, teste și diagnosticări exclusiv în contextul altor activităților oficiale, cu condiția:

(i)
utilizării exclusive a metodele de analizare, testare și diagnosticare de laborator menționate la articolul 33 alineatul (1) și la articolul 33 alineatul (2) literele (a), (b) și (c);

(ii)
efectuării de analize, teste și diagnosticări sub supravegherea autorităților competente sau a laboratoarelor naționale de referință pentru metodele pe care le utilizează; 

(iii)
participării periodice la testele comparative între laboratoare organizate de laboratoarele naționale de referință pentru metodele pe care le utilizează;

(iv)
deținerii unui sistem de asigurare a calității în vederea asigurării unor rezultate solide și fiabile prin metodele de analizare, testare și diagnosticare de laborator utilizate.

2.
În cazul în care metodele utilizate de către laboratoarele menționate la alineatul (1) litera (c) necesită confirmarea rezultatului analizării, testării sau diagnosticării de laborator, analizarea, testarea sau diagnosticarea de laborator de confirmare este efectuată de către un laborator oficial care îndeplinește cerințele menționate la articolul 36 alineatul (4) litera (e).

3.
Laboratoarele oficiale desemnate în conformitate cu alineatul (1) literele (a) și (c) se află în statele membre pe al căror teritoriu se află autoritățile competente care le-au desemnat.

Articolul 40
Competențele de a adopta derogări de la condiția de evaluare și acreditare obligatorie a tuturor metodelor de analizare, testare și diagnosticare de laborator utilizate de laboratoarele oficiale

Comisia este abilitată să adopte acte delegate, în conformitate cu articolul 139 cu privire la cazurile și condițiile în care autoritățile competente pot desemna drept ca laboratoare oficiale în conformitate cu articolul 36 alineatul (1) laboratoarele care nu îndeplinesc condițiile menționate la articolul 36 alineatul (4) litera (e) privind toate metodele pe care ele le utilizează, cu condiția ca aceste laboratoare să respecte următoarele condiții:

(ak) să funcționeze, să fie evaluate și acreditate în conformitate cu standardul EN ISO/IEC 17025 pentru utilizarea uneia sau a mai multor metode care sunt similare și reprezentative pentru celelalte metode pe care le utilizează;

(al) să folosească în mod regulat și semnificativ metode pentru care au obținut acreditarea menționată la litera (a).

Articolul 41
Derogări temporare de la condiția de evaluare și acreditare obligatorie a laboratoarelor oficiale
1.
Prin derogare de la articolul 36 alineatul (5) litera (a), autoritățile competente pot desemna temporar ca laborator oficial un laborator oficial existent în conformitate cu articolul 36 alineatul (1) pentru utilizarea unei metode de analizare, testare sau diagnosticare de laborator pentru care el nu a obținut acreditarea menționată la articolul 36 alineatul (4) litera (e):
(a) atunci când utilizarea respectivei metode este nou impusă de normele Uniunii; sau

(b) atunci când modificările aduse unei metode utilizate necesită o nouă acreditare sau extinderea obiectului acreditării obținute de către laboratorul oficial; sau

(c) în situațiile în care nevoia de utilizare a metodei apare dintr-o situație de urgență sau dintr-un risc emergent pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu.

2.
Desemnarea temporară menționată la alineatul (1) este condiționată de îndeplinirea următoarelor condiții:

(d) laboratorul oficial este deja acreditat în conformitate cu standardul EN ISO/IEC 17025 pentru utilizarea unei metode similare celei care nu este inclusă în obiectul acreditării sale;

(e) în cadrul laboratorului oficial există un sistem de asigurare a calității în vederea asigurării unor rezultate solide și fiabile prin utilizarea metodei care nu este inclusă în obiectul acreditării existente;

(f) analizele, testele și diagnosticările sunt efectuate sub supravegherea autorităților competente sau a laboratoarelor naționale de referință pentru acea metodă;

3.
Desemnarea temporară prevăzută la alineatul (1) nu depășește o perioadă de un an și poate fi reînnoită o singură dată pentru o perioadă suplimentară de un an.

4.
Laboratoarele oficiale desemnate în conformitate cu alineatul (1) din prezentul articol se află în statele membre pe al căror teritoriu se află autoritățile competente care le-au desemnat.

Capitolul V
Controalele oficiale asupra animalelor și mărfurilor care intră în Uniune

Secțiunea I
Animalele și mărfurile care nu sunt supuse unor 
controale oficiale specifice la frontiere

Articolul 42
Controalele oficiale asupra animalelor și mărfurilor care nu sunt supuse unor controale oficiale specifice la frontiere

1.
Autoritățile competente efectuează controale oficiale în mod periodic asupra animalelor și a mărfurilor care intră în Uniune în vederea asigurării conformității cu normele menționate la articolul 1 alineatul (2).

În ceea ce privește animalele și mărfurile pentru care articolul 45 nu se aplică, aceste controale oficiale se efectuează cu o frecvență adecvată, ținând seama de:

(g) riscurile pentru sănătatea umană, animală sau a plantelor, bunăstarea animalelor sau, în cazul OMG-urilor și al produselor de protecție a plantelor, pentru mediu, asociate cu diferite tipuri de animale sau mărfuri;

(h) antecedentele în ceea ce privește conformitatea cu cerințele stabilite în normele menționate la articolul 1 alineatul (2) aplicabile animalelor sau mărfurilor în cauză:

(i)
ale țării terțe și ale unității de origine;

(ii)
ale exportatorului;

(iii)
ale operatorului responsabil de transport;

(i) controalele care au fost deja efectuate asupra animalelor și a mărfurilor în cauză;

(j) garanțiile pe care autoritățile competente din țara terță de origine le-au oferit cu privire la conformitatea animalelor și a mărfurilor cu cerințele stabilite în normele menționate la articolul 1 alineatul (2) sau cu cerințe recunoscute a fi cel puțin echivalente cu acestea.

2.
Controalele oficiale prevăzute la alineatul (1) se efectuează într-un loc adecvat, pe teritoriul vamal al Uniunii, care poate fi:

(k) punctul de intrare în Uniune;

(l) un punct de inspecție la frontieră;

(m) punctul de punere în liberă circulație în Uniune;

(n) depozitele și sediile operatorului responsabil de transport.

3.
Autoritățile competente de la punctele de inspecție la frontieră și din alte puncte de intrare în Uniune efectuează controale oficiale cu privire la următoarele elemente ori de câte ori au motive să creadă că intrarea acestora în Uniune poate prezenta un risc pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu:

(o) mijloacele de transport, inclusiv atunci când sunt goale;

(p) ambalaje.

4.
De asemenea, autoritățile competente pot efectua controale oficiale asupra mărfurilor care fac obiectul unuia dintre regimurile vamale definit la articolul 4 alineatul (16) literele (a) – (g) din Regulamentul (CEE) nr. 2913/92 al Consiliului.

Articolul 43
Tipuri de controale oficiale efectuate asupra animalelor și mărfurilor care nu sunt supuse 
unor controale oficiale specifice la frontiere

1.
Controalele oficiale menționate la articolul 42 alineatul (1):

(q) includ întotdeauna un control al documentelor;

(r) includ controale de identitate și fizice, în funcție de riscul pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu.

2.
Autoritățile competente efectuează controalele fizice menționate la alineatul (1) litera (b) în condiții adecvate, care permit o desfășurare corespunzătoare a investigațiilor.

3.
În cazul în care controalele documentelor, controalele de identitate și fizice menționate la alineatul (1) indică faptul că animalele și mărfurile nu sunt conforme cu normele menționate la articolul 1 alineatul (2), se aplică articolul 64 alineatele (1), (3), (4) și (5), articolele 65, 66 și 67, articolul 69 alineatele (1) și (2) și articolul 70 alineatele (1) și (2).

4.
Comisia este abilitată să adopte acte delegate, în conformitate cu articolul 139 cu privire la cazurile și condițiile în care autoritățile competente pot solicita operatorilor să notifice sosirea anumitor mărfuri care intră în Uniune.

Articolul 44
Eșantioanele prelevate de la animalele și mărfurile care nu sunt supuse unor controale oficiale specifice la frontiere

1.
În cazul prelevării de eșantioane de la animale și mărfuri, autoritățile competente:

(s) informează autoritățile vamale și pe operatorii în cauză;

(t) decid dacă animalele sau mărfurile pot fi eliberate sau nu înainte de aflarea rezultatelor analizelor, testelor sau diagnosticărilor efectuate pe eșantioane, cu condiția asigurării trasabilității animalelor sau a mărfurilor.

2.
Comisia, prin acte de punere în aplicare:

(u) stabilește mecanismele necesare în vederea asigurării trasabilității animalelor sau a mărfurilor menționate la alineatul (1) litera (b);

(v) identifică documentele care trebuie să însoțească animalele sau mărfurile menționate la alineatul (1) în cazurile în care au fost prelevate eșantioane de către autoritățile competente.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Secțiunea ii
controalele oficiale efectuate la punctele de inspecție la 
frontieră asupra animalelor și mărfurilor

Articolul 45
Animalele și mărfurile supuse controalelor oficiale la punctele de inspecție la frontieră 

1.
În vederea asigurării conformității cu normele menționate la articolul 1 alineatul (2), autoritățile competente efectuează controale oficiale la punctul de inspecție la frontieră al Uniunii unde sosește prima oară din țări terțe un transport cu următoarele categorii de animale și mărfuri:

(w) animale;

(x) produse de origine animală, materiale germinative și subproduse de origine animală;

(y) plante, produse vegetale și alte obiecte și materiale susceptibile de a purta sau răspândi dăunători ai plantelor, astfel cum sunt menționate în listele stabilite în temeiul articolului 68 alineatul (1) și al articolului 69 alineatul (1) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor];

(z) mărfuri provenite din anumite țări terțe pentru care Comisia a decis, prin actele de punere în aplicare menționate la alineatul (2) litera (b), că este necesară o măsură care să prevadă obligația de intensificare temporară a controalelor oficiale la intrarea lor în Uniune din cauza unui risc cunoscut sau emergent sau deoarece există dovezi că ar exista o neconformitate gravă de amploare față de normele menționate la articolul 1 alineatul (2);

(aa) animale și mărfuri care fac obiectul unei măsuri de urgență prevăzute în actele adoptate în conformitate cu articolul 53 din Regulamentul (CE) nr. 178/2002, cu articolul 249 din Regulamentul (UE) XXX/XXXX [Oficiul pentru Publicații, vă rugăm să inserați numărul Regulamentului privind sănătatea animalelor] sau cu articolul 27 alineatul (1), articolul 29 alineatul (1), articolul 40 alineatul (2), articolul 41 alineatul (2), articolul 47 alineatul (1), articolul 49 alineatul (2) și articolul 50 alineatul (2) din Regulamentul (UE) XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor] care prevăd obligația de a supune transporturile de astfel de animale sau mărfuri, identificate prin codurile acestora din Nomenclatura combinată, unor controale oficiale la intrarea lor în Uniune;

(ab) animale și mărfuri ale căror condiții sau măsuri de intrare în Uniune au fost stabilite prin actele adoptate în conformitate cu articolul 125 sau, respectiv, 127, sau cu normele menționate la articolul 1 alineatul (2), care prevăd obligația de constatare a respectării acestor condiții sau măsuri la intrarea animalelor sau a mărfurilor în Uniune.

2.
Comisia, prin acte de punere în aplicare:

(ac) întocmește liste detaliate cu animale și mărfuri din categoriile prevăzute la alineatul (1) literele (a) și (b), indicând codurile acestora din Nomenclatura combinată;

(ad) întocmește lista cu mărfurile din categoria menționată la alineatul (1) litera (d), indicând codurile acestora din Nomenclatura combinată, și o actualizează, după caz, cu privire la riscurile menționate la litera respectivă.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

3.
Comisia este abilitată să adopte acte delegate în conformitate cu articolul 139 cu privire la modificările categoriilor de transporturi menționate la alineatul (1), în vederea includerii altor produse care pot genera riscuri pentru sănătatea umană, animală sau a plantelor sau, în cazul OMG-urilor și al produselor de protecție a plantelor, pentru mediu.

4.
Cu excepția cazului în care actele de stabilire a măsurilor sau condițiilor menționate la alineatul (1) literele (d), (e) și (f) conțin alte prevederi, prezentul articol se aplică și transporturilor de animale și mărfuri din categoriile menționate la alineatul (1) literele (a), (b) și (c) atunci când acestea sunt de natură necomercială.

Articolul 46
Animalele și mărfurile exceptate de la efectuarea controalelor oficiale la punctele de inspecție la frontieră

Comisia este abilitată să adopte acte delegate în conformitate cu articolul 139 cu privire la normele de stabilire a cazurilor și a condițiilor în care următoarele categorii de animale și mărfuri sunt exceptate de la aplicarea dispozițiilor articolului 45:

(am) mărfurile trimise ca eșantioane comerciale sau ca articole de prezentare pentru expoziții, care nu sunt destinate introducerii pe piață;

(an) animalele și mărfurile destinate scopurilor științifice;

(ao) mărfurile aflate la bordul mijloacelor de transport care operează la nivel internațional, care nu sunt descărcate și care sunt destinate consumării de către echipaj și pasageri;

(ap) mărfurile care fac parte din bagajul personal al călătorilor și care sunt destinate consumului personal;

(aq) transporturile mici de mărfuri expediate către persoane fizice, care nu sunt destinate introducerii pe piață;

(ar) animale de companie astfel cum sunt definite la articolul 4 alineatul (1) punctul 10 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind sănătatea animalelor];

(as) mărfurile care au fost supuse unui tratament termic și care nu depășesc cantitățile care urmează să fie definite în respectivele acte delegate;

(at) orice altă categorie de animale sau mărfuri pentru care controalele la punctele de inspecție la frontieră nu sunt necesare, având în vedere riscurile pe care le prezintă.

Articolul 47
Controalele oficiale efectuate la punctele de inspecție la frontieră 

1.
Autoritățile competente efectuează controale oficiale asupra transporturilor de animale și bunuri din categoriile menționate la articolul 45 alineatul (1) la sosirea transportului în punctul de inspecția la frontieră. Aceste controale oficiale includ controale ale documentelor, controale de identitate și fizice.

2.
Toate transporturile de animale și bunuri din categoriile menționate la articolul 45 alineatul (1) sunt supuse controalelor documentelor și controalelor de identitate.

3.
Controalele fizice se efectuează asupra transporturilor de animale și mărfuri din categoriile menționate la articolul 45 alineatul (1) cu o frecvență care depinde de riscul prezentat de fiecare animal, marfă sau categorie de animale sau mărfuri pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu.

4.
Controalele fizice efectuate în vederea verificării conformității cu cerințele privind sănătatea și bunăstarea animalelor sau cu cerințele de sănătate a plantelor stabilite în normele menționate la articolul 1 alineatul (2) se efectuează de către sau sub supravegherea personalului care are calificările necesare în domeniul sanitar-veterinar și, respectiv, fitosanitar, desemnat de către autoritățile competente în acest scop.

În cazul controalelor efectuate asupra animalelor, ele vor fi efectuate de către sau sub supravegherea unui medic veterinar oficial.

5.
Autoritățile competente de la punctele de inspecție la frontieră efectuează controale oficiale în mod sistematic asupra transporturilor de animale transportate și asupra mijloacelor de transport, în vederea verificării conformității cu cerințele în materie de bunăstare a animalelor stabilite în normele menționate la articolul 1 alineatul (2). Autoritățile competente trebuie să pună în aplicare măsuri de acordare a priorității controalelor oficiale asupra animalelor transportate și de reducere a întârzierilor în efectuarea acestor controale.

6.
Comisia poate stabili, prin acte de punere în aplicare, modalitățile de prezentare a transporturilor de mărfuri din categoriile prevăzute la articolul 45 alineatul (1), subentitățile care pot constitui un transport individual și numărul maxim de astfel de subentități în cadrul fiecărui transport, luând în considerare necesitatea de a garanta o manipulare rapidă și eficientă a transporturilor și controalele oficiale care urmează să fie efectuate de către autoritățile competente.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 48
Certificatele și documentele de însoțire a transporturilor și a transporturilor divizate

1.
Certificatele sau documentele oficiale originale sau documentele electronice echivalente care, în conformitate cu normele menționate la articolul 1 alineatul (2), trebuie să însoțească transporturile de animale și mărfuri din categoriile menționate la articolul 45 alineatul (1) sunt prezentate către și păstrate de autoritățile competente de la punctul de inspecție la frontieră.

2.
Autoritățile competente de la punctul de inspecție la frontieră eliberează operatorului responsabil de transport un document legalizat sau copia electronică a certificatelor sau a documentelor oficiale menționate la alineatul (1) sau, în cazul unui transport divizat, documente autentificate individual sau copii electronice ale acestor certificate sau documente.

3.
Transporturile nu vor fi divizate până la finalizarea controalelor oficiale și întocmirea documentului sanitar comun de intrare (DSCI) menționat la articolul 54, în conformitate cu articolul 54 alineatul (4) și articolul 55 alineatul (1).

Articolul 49
Norme specifice privind controalele oficiale efectuate la punctele de inspecție la frontieră

Comisia este abilitată să adopte acte delegate în conformitate cu articolul 139 cu privire la normele de stabilire:

(au) a cazurilor și condițiilor în care autoritățile competente de la un punct de inspecție la frontieră pot autoriza continuarea transporturilor de animale și mărfuri din categoriile menționate la articolul 45 alineatul (1) până la locul de destinație finală, înainte de aflarea rezultatelor controalelor fizice, în cazul în care aceste controale sunt necesare;

(av) a termenelor și a modalităților de efectuare a controalelor documentelor, a controalelor de identitate și fizice asupra transporturilor transbordate de mărfuri din categoriile menționate la articolul 45 alineatul (1);

(aw) a cazurilor și a condițiilor în care pot fi efectuate controalele de identitate și fizice ale transporturilor transbordate și ale animalelor care sosesc pe calea aerului sau pe mare și care rămân la bordul acestor mijloace de transport în vederea continuării călătoriei, la un alt punct de inspecție la frontieră decât punctul în care au sosit prima dată la frontiera Uniunii;

(ax) a cazurilor și a condițiilor în care se poate autoriza tranzitul transporturilor de animale și mărfuri din categoriile menționate la articolul 45 alineatul (1), și a controalelor oficiale specifice care trebuie să fie efectuate la punctele de inspecție la frontieră cu privire la aceste transporturi, inclusiv a cazurilor și condițiilor de depozitare a lor în depozite special autorizate, gratuite sau vamale.

Articolul 50
Detalii privind efectuarea controalelor documentelor, a controalelor de identitate și fizice

În vederea asigurării unei aplicări uniforme a normelor prevăzute la articolele 47, 48 și 49, Comisia stabilește, prin acte de punere în aplicare, detaliile operațiunilor care urmează să fie efectuate în timpul și după efectuarea controalelor documentelor, a controalelor de identitate și fizice menționate în aceste norme, pentru a asigura o efectuare eficientă a acestor controale oficiale. Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 51
Controalele oficiale care nu se efectuează la primul punct de inspecție la frontieră de sosire

1.
Comisia este abilitată să adopte acte delegate în conformitate cu articolul 139 cu privire la normele de stabilire a cazurilor și a condițiilor:

(a) de efectuare a controalelor de identitate și fizice asupra transporturilor de animale și mărfuri din categoriile menționate la articolul 45 alineatul (1) de către autoritățile competente la puncte de inspecție altele decât punctele de inspecție la frontieră, cu condiția îndeplinirii de către respectivele puncte de control a cerințelor prevăzute la articolul 62 alineatul (3) și în actele de punere în aplicare adoptate în conformitate cu articolul 62 alineatul (4);

(b) de efectuare a controalelor fizice asupra transporturilor care au fost supuse controalelor documentelor și controalelor de identitate la primul punct de inspecție la frontieră de sosire, într-un alt punct de inspecție la frontieră dintr­un alt stat membru; 

(c) de atribuire de către autoritățile competente autorităților vamale sau altor autorități publice a sarcinilor specifice de control referitoare la următoarele elemente :

(i)
transporturile menționate la articolul 63 alineatul (2);

(ii)
bagajele personale ale pasagerilor;

(iii)
mărfurile comandate prin intermediul modalităților de vânzare la distanță.

2.
Pentru punctele de control menționate la alineatul (1) litera (a) se aplică articolul 54 alineatul (2) litera (b), articolul 55 alineatul (2) litera (a), articolele 57, 58, 60 și 61 și articolul 62 alineatele (3) și (4).

Articolul 52
Frecvența controalelor de identitate și fizice 

1.
Comisia este abilitată să adopte acte delegate în conformitate cu articolul 139 cu privire la normele de stabilire a categoriilor de animale și de mărfuri, precum și a condițiilor în care, prin derogare de la articolul 47 alineatul (2) și ținând cont de riscul redus, controalele de identitate asupra transporturilor de animalelor și mărfuri menționate la articolul 45 alineatul (1):

(d) se efectuează cu o frecvență redusă;

(e) se limitează la verificarea sigiliului oficial al transportului, în cazurile în care există un astfel de sigiliu.

2.
Comisia este abilitată să adopte acte delegate în conformitate cu articolul 139 cu privire la norme prin care se stabilesc:

(f) criteriile și procedurile de stabilire și de modificare a frecvenței efectuării controalelor fizice care trebuie să fie efectuate asupra transporturilor de animale și mărfuri din categoriile menționate la articolul 45 alineatul (1) literele (a), (b) și (c) și de adaptare a acestora la nivelul de risc asociat acestor categorii, având în vedere:

(i)
informațiile colectate de către Comisie în conformitate cu articolul 124 alineatul (1);

(ii)
rezultatele controalelor efectuate de către experții Comisiei în conformitate cu articolul 115 alineatul (1);

(iii)
antecedentele operatorilor în ceea ce privește respectarea normelor menționate la articolul 1 alineatul (2);

(iv)
datele și informațiile colectate prin intermediul sistemului de gestionare a informațiilor menționat la articolul 130;

(v)
evaluările științifice disponibile; și

(vi)
orice alte informații cu privire la riscurile asociate categoriilor de animale și mărfuri.

(g) condițiile în care statele membre pot crește frecvența de efectuare a controalelor fizice stabilită în conformitate cu litera (a), astfel încât să se țină seama de factorii de risc locali;

(h) procedurile de asigurare a unei aplicări uniforme și în timp util a frecvenței de efectuare a controalelor fizice stabilită în conformitate cu litera (a).

3.
Comisia stabilește, prin acte de punere în aplicare, norme referitoare la:

(i) frecvența de efectuare a controalelor fizice pentru categoriile de mărfuri menționate la articolul 45 alineatul (1) litera (d);

(j) frecvența de efectuare a controalelor fizice pentru categoriile de animale și mărfuri menționate la articolul 45 alineatul (1) literele (e) și (f) dacă ea nu este deja prevăzută în actele menționate.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 53
Decizii privind transporturile 

1.
Pentru fiecare transport de animale și mărfuri din categoriile menționate la articolul 45 alineatul (1), autoritățile competente iau o decizie în urma efectuării controalelor oficiale, indicând dacă transportul respectă sau nu normele menționate la articolul 1 alineatul (2) și, dacă este cazul, regimul vamal aplicabil.

2.
Deciziile care se impun în urma controalelor fizice efectuate în vederea verificării conformității cu cerințele privind sănătatea și bunăstarea animalelor sau cu cerințele de sănătate a plantelor se iau de către personalul care are calificările necesare în domeniul sanitar-veterinar și, respectiv, fitosanitar și care a fost desemnat de către autoritățile competente în acest scop.

Deciziile cu privire la transporturile de animale se iau de către sau sub supravegherea unui medic veterinar oficial.

Articolul 54
Utilizarea documentului sanitar comun de intrare de către operator și de către autoritățile competente

1.
Pentru fiecare transport de animale și mărfuri din categoriile menționate la articolul 45 alineatul (1), operatorul responsabil de transport completează un DSCI, furnizând informațiile necesare în vederea identificării imediate și complete a transportului și a destinației acestuia.

2.
DSCI se utilizează:

(k) de către operatorii responsabili de transporturi de animale și mărfuri din categoriile menționate la articolul 45 alineatul (1) în vederea notificării prealabile a autorităților competente de la punctul de inspecție la frontieră cu privire la sosirea acestor transporturi;

(l) de către autoritățile competente de la punctul de inspecție la frontieră, în vederea:

(i)
înregistrării rezultatelor controalelor oficiale efectuate și a oricăror decizii luate pe baza acestora, inclusiv decizia de respingere a unui transport;

(ii)
comunicării informațiilor menționate la litera (i) prin intermediul sistemului TRACES.

3.
Operatorii realizează notificarea prealabilă în conformitate cu alineatul (2) litera (a) prin completarea și transmiterea părții relevante din DSCI în sistemul TRACES în vederea transmiterii către autoritățile competente de la punctul de inspecție la frontieră înainte de sosirea fizică a transportului în Uniune.

4.
Autoritățile competente de la punctul de inspecție la frontieră finalizează DSCI imediat ce:

(m) s-au efectuat toate controalele oficiale menționate la articolul 47 alineatul (1);

(n) sunt disponibile rezultatele controalelor fizice, în cazul în care aceste controale sunt necesare;

(o) s-a luat o decizie cu privire la transport în conformitate cu articolul 53 și aceasta a fost înregistrată în DSCI.

Articolul 55
Utilizarea documentului sanitar comun de intrare de către autoritățile vamale

1.
Plasarea transporturilor de animale și mărfuri din categoriile menționate la articolul 45 alineatul (1) sub supravegherea sau controlul autorităților vamale, inclusiv intrarea sau manipularea în zonele libere sau în depozitele vamale, se face pe baza prezentării de către operator autorităților vamale a DSCI sau a documentului echivalent în format electronic, întocmit corespunzător în sistemul TRACES de către autoritățile competente de la punctul de inspecție la frontieră.

2.
Autoritățile vamale:

(p) nu permit supunerea transportului unui regim vamal diferit de cel indicat de către autoritățile competente de la punctul de inspecție la frontieră;

(q) permit punerea în liberă circulație a unui transport numai la prezentarea unui DSCI întocmit în mod corespunzător, care confirmă faptul că transportul respectă normele menționate la articolul 1 alineatul (2).

3.
În cazul în care se întocmește o declarație vamală pentru un transport de animale sau mărfuri din categoriile menționate la articolul 45 alineatul (1), iar DSCI nu este prezentat, autoritățile vamale rețin transportul și informează imediat autoritățile competente de la punctul de inspecție la frontieră. Autoritățile competente iau măsurile necesare în conformitate cu articolul 64 alineatul (5).

Articolul 56
Formatul, termenele și normele specifice de utilizare a documentului sanitar comun de intrare

1.
Comisia stabilește, prin acte de punere în aplicare, norme referitoare la:

(r) formatul DSCI și instrucțiunile pentru prezentarea și utilizarea acestuia;

(s) cerințe privind termenul minim de notificare prealabilă a transporturilor de către operatori, prevăzut la articolul 54 alineatul (2) litera (a), pentru a permite efectuarea de către autoritățile competente de la punctul de inspecție la frontieră a controalelor oficiale în timp util și în mod eficient.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

2.
Comisia este abilitată să adopte acte delegate în conformitate cu articolul 139 cu privire la normele de stabilire a cazurilor și a condițiilor în care DSCI trebuie să însoțească transporturile de animale și mărfuri din categoriile menționate la articolului 45 alineatul (1) către locul de destinație.

Articolul 57
Desemnarea punctelor de inspecție la frontieră

1.
Statele membre desemnează punctele de inspecție la frontieră în vederea efectuării de controale oficiale asupra uneia sau mai multora dintre categoriile de animale și mărfuri menționate la articolul 45 alineatul (1).

2.
Statele membre trimit o notificare Comisiei cu cel puțin trei luni înainte de desemnarea unui punct de inspecție la frontieră. Această notificare include toate informațiile necesare Comisiei în vederea verificării conformității punctului de inspecție la frontieră propus cu cerințele minime prevăzute la articolul 62.

3.
În termen de trei luni de la primirea notificării menționate la alineatul 2, Comisia informează statul membru:

(t) dacă desemnarea punctului de inspecție la frontieră propus depinde de rezultatul favorabil al unui control efectuat de către experții Comisiei în conformitate cu articolul 115 în vederea verificării conformității cu cerințele minime prevăzute la articolul 62;

(u) cu privire la data unui astfel de control.

4.
Statul membru întârzie desemnarea punctului de inspecție de frontieră până la comunicarea de către Comisie a rezultatului favorabil al controlului.

Articolul 58
Lista punctelor de inspecție la frontieră

1.
Fiecare stat membru publică pe internet liste actualizate cu punctele de inspecție la frontieră de pe teritoriul său, furnizând următoarele informații pentru fiecare punct de inspecție la frontieră:

(v) detaliile de contact și orele de program;

(w) locul exact și dacă acesta este port, aeroport, punct de intrare feroviar sau rutier;

(x) categoriile de animale și mărfuri menționate la articolul 45 alineatul (1) care sunt incluse în obiectul al desemnării sale;

(y) echipamentele și sediile disponibile în vederea efectuării controalelor oficiale pentru fiecare dintre categoriile de animale și mărfuri pentru care a fost desemnat;

(z) volumul de animale și mărfuri manipulate în fiecare an calendaristic pentru fiecare dintre categoriile de animale și mărfuri menționate la articolul 45 alineatul (1) pentru care este desemnat.

2.
Comisia stabilește, prin acte de punere în aplicare, formatul, categoriile, abrevierile denumirilor și alte informații care urmează să fie utilizate de către statele membre în listele conținând punctele de inspecție la frontieră.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 59
Retragerea autorizațiilor și redesemnarea entităților de inspecție la frontieră existente

1.
Se retrage autorizația punctelor de inspecție la frontieră acordată în conformitate cu articolul 6 din Directiva 97/78/CE a Consiliului și cu articolul 6 din Directiva 91/496/CEE a Consiliului, precum și desemnarea punctelor de intrare în conformitate cu articolul 5 din Regulamentul (CE) nr. 669/2009 și cu articolul 13 litera alineatul (4) litera (c) din Directiva 2000/29/CE a Consiliului.

2.
Statele membre pot redesemna punctele de inspecție la frontieră, punctele desemnate de intrare și punctele de intrare prevăzute la alineatul (1) drept puncte de inspecție la frontieră în conformitate cu articolul 57 alineatul (1), cu condiția respectării cerințelor minime prevăzute la articolul 62.

3.
Articolul 57 alineatele (2) și (3) nu se aplică redesemnării menționate la alineatul (2).

Articolul 60
Retragerea desemnării punctelor de inspecție la frontieră

1.
În cazul în care punctele de inspecție la frontieră încetează să mai îndeplinească cerințele prevăzute la articolul 62, statele membre:

(aa) retrag desemnarea prevăzută la articolul 57 alineatul (1) pentru toate sau pentru anumite categorii de animale și mărfuri pentru care a fost făcută desemnarea;

(ab) le elimină de pe listele menționate la articolul 58 alineatul (1), pentru categoriile de animale și mărfuri pentru care desemnarea este retrasă.

2.
Statele membre informează Comisia și celelalte state membre cu privire la retragerea desemnării unui punct de inspecție la frontieră, în conformitate cu alineatul (1) și cu privire la motivele acestei retrageri.

3.
Comisia este abilitată să adopte acte delegate în conformitate cu articolul 139 cu privire la cazurile în care și la procedurile prin care punctele de inspecție la frontieră a căror desemnare a fost retrasă doar parțial în conformitate cu alineatul (1) litera (a) pot fi redesemnate prin derogare de la dispozițiile articolului 57.

Articolul 61
Suspendarea desemnării punctelor de inspecție la frontieră

1.
Un stat membru suspendă imediat desemnarea unui punct de inspecție la frontieră și ordonă încetarea activităților acestuia, pentru toate sau doar pentru anumite categorii de animale și mărfuri pentru care desemnarea a fost acordată, în cazurile în care astfel de activități pot avea ca rezultat un risc pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu.

2.
Statele membre informează imediat Comisia și celelalte state membre cu privire la suspendarea unui punct de inspecție la frontieră și cu privire la motivele acestei suspendări.

3.
Statele membre indică suspendarea desemnării unui punct de inspecție la frontieră în listele menționate la articolul 58 alineatul (1).

4.
Statele membre retrag suspendarea prevăzută la alineatul 1 imediat ce:

(ac) autoritățile competente consideră că riscul menționat la alineatul 1 nu mai există;

(ad) ele informează Comisia și celelalte state membre cu privire la temeiul retragerii suspendării.

5.
Comisia poate stabili, prin acte de punere în aplicare, proceduri privind schimburile de informații și comunicări menționate la alineatul (2) și la alineatul (4) litera (b).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 62
Cerințe minime privind punctele de inspecție la frontieră

1.
Punctele de inspecție la frontieră trebuie să fie amplasate în imediata vecinătate a punctului de intrare în Uniune și într-un loc echipat corespunzător pentru a putea fi desemnat de către autoritățile vamale în conformitate cu articolul 38 alineatul (1) din Regulamentul (CEE) nr. 2913/92.

2.
Comisia este abilitată să adopte acte delegate în conformitate cu articolul 139 cu privire la cazurile și condițiile în care un punct de inspecție la frontieră poate fi situat la o anumită distanță de punctul de intrare în Uniune, având în vedere constrângerile geografice specifice.

3.
Punctele de inspecție la frontieră au:

(ae) un număr suficient de angajați cu calificări corespunzătoare;

(af) sedii adecvate pentru natura și volumul categoriilor de animale și mărfuri manipulate;

(ag) echipamente și sedii care permit efectuarea controalelor oficiale pentru fiecare dintre categoriile de animale și mărfuri pentru care au fost desemnate;

(ah) sisteme instituite de garantare, după caz, a accesului la orice alt echipament, sediu și servicii necesare în vederea aplicării măsurilor luate în conformitate cu articolele 63, 64 și 65 în caz de suspiciune, de transporturi neconforme sau de transporturi care prezintă un risc;

(ai) proceduri pentru situații de urgență în vederea asigurării unei bune funcționări a controalelor oficiale și a aplicării efective a măsurilor luate în conformitate cu articolele 63, 64 și 65 în cazul unor condiții sau evenimente neprevăzute și neașteptate;

(aj) tehnologiile și echipamentele necesare pentru o funcționare eficientă a sistemului TRACES și, după caz, a altor sisteme computerizate de gestionare a informațiilor necesare în vederea utilizării și schimbului de date și informații;

(ak) accesul la serviciile laboratoarelor oficiale capabile să furnizeze rezultate ale analizelor, testelor și diagnosticărilor în termenele corespunzătoare și dotate cu instrumentele informatice necesare pentru introducerea în sistemul TRACES a rezultatelor analizelor, testelor sau diagnosticărilor efectuate, după caz;

(al) sisteme adecvate de asigurare a unei manipulări corecte a diferitelor categorii de animale și mărfuri și de prevenire a riscurilor care ar putea rezulta din contaminarea încrucișată;

(am) sisteme de asigurare a conformității cu standardele relevante de biosecuritate în vederea prevenirii răspândirii bolilor în Uniune.

4.
Comisia poate detalia, prin acte de punere în aplicare, cerințele prevăzute la alineatul (3) astfel încât să țină seama de caracteristicile specifice și de nevoile logistice cu privire la efectuarea controalelor oficiale și la aplicarea măsurilor adoptate în conformitate cu articolul 64 alineatele (3) și (5) și cu articolul 65 în ceea ce privește diferitele categorii de animale și mărfuri menționate la articolul 45 alineatul (1).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

secțiunea iii
acțiuni în caz de suspiciune de neconformitate și în caz de neconformitate a animalelor și mărfurilor 
provenite din țări terțe

Articolul 63 
Suspiciunea de neconformitate și controalele oficiale intensificate

1.
În cazul în care există suspiciunea că transporturile de animale și mărfuri din categoriile menționate la articolul 45 alineatul (1) sunt neconforme cu normele menționate la articolul 1 alineatul (2), autoritățile competente efectuează controale oficiale în vederea confirmării sau a eliminării suspiciunii.

2.
Transporturile de animale și mărfuri despre care operatorii nu declară că ar conține animale și mărfuri din categoriile menționate la articolul 45 alineatul (1) sunt supuse controalelor oficiale ale autorităților competente în cazul în care există motive pentru a se crede că în transport sunt prezente animale sau mărfuri din categoriile respective.

3.
Autoritățile competente rețin oficial transporturile menționate la alineatele (1) și (2) până la obținerea rezultatelor controalelor oficiale menționate la alineatele respective.

Dacă este cazul, transporturile respective sunt izolate sau plasate în carantină, iar animalele primesc adăpost, hrană, apă și tratament până la comunicarea rezultatelor controalelor oficiale.

4.
În cazul în care autoritățile competente au motive de a suspecta că un operator se face vinovat de comportament fraudulos sau controalele oficiale oferă motive pentru a se crede că s-au încălcat în mod grav sau repetat normele menționate la articolul 1 alineatul (2), pe lângă aplicarea măsurilor prevăzute la articolul 64 alineatul (3), autoritățile intensifică controalele oficiale în cazul transporturilor cu aceeași origine sau destinate aceleiași utilizări, după caz.

5.
Autoritățile competente notifică statelor membre și Comisiei, prin intermediul sistemului TRACES, decizia lor de a efectua controale oficiale intensificate în temeiul alineatului (4), indicând presupusul comportament fraudulos sau presupusa încălcare gravă sau repetată a normelor.

6.
Comisia stabilește, prin acte de punere în aplicare, procedurile prin care autoritățile competente efectuează în mod coordonat controalele oficiale intensificate menționate la alineatele (4) și (5).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 64 
Măsuri de luat în cazul transporturilor neconforme 
care intră în Uniune din țări terțe

1.
Autoritățile competente rețin oficial orice transport de animale sau mărfuri care intră pe teritoriul Uniunii dintr-o țară terță și care nu respectă normele menționate la articolul 1 alineatul (2), refuzându-i intrarea în Uniune.

Orice astfel de transport este izolat sau plasat în carantină, după caz, iar animalele din acesta primesc adăpost și tratament în condiții corespunzătoare până la comunicarea unei decizii ulterioare.

2.
Comisia stabilește, prin acte de punere în aplicare, modalitățile de instituire a izolării sau a carantinei menționate la alineatul (1) al doilea paragraf.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

3.
După auditarea, în cazul în care acest lucru este posibil, a operatorului responsabil de transportul în cauză, autoritățile competente dispun fără întârziere ca operatorul:

(an) să distrugă transportul, cu respectarea normelor menționate la articolul 1 alineatul (2), dacă este cazul; sau

(ao) să reexpedieze transportul în afara Uniunii, în conformitate cu articolul 70 alineatele (1) și (2); sau

(ap) să supună transportul unui tratament special în conformitate cu articolul 69 alineatul (1) și (2) sau oricărei alte măsuri necesare pentru a asigura conformitatea cu normele menționate la articolul 1 alineatul (2) și, dacă este cazul, să schimbe utilizarea transportului astfel încât să fie utilizat în alte scopuri decât cele inițiale.

4.
Autoritățile competente notifică imediat orice decizie de refuzare a intrării unui transport în temeiul alineatului (1), precum și orice ordin emis în temeiul alineatelor (3) și (5) și al articolului 65:

(aq) Comisiei;

(ar) autorităților competente ale celorlalte state membre;

(as) autorităților vamale;

(at) autorităților competente ale țării terțe de origine;

(au) operatorului responsabil de transport.

Notificarea se realizează prin intermediul sistemului computerizat de gestionare a informațiilor menționat la articolul 130 alineatul (1).

5.
În cazul în care un transport de animale sau mărfuri din categoriile menționate la articolul 45 alineatul (1) nu este prezentat în vederea efectuării controalelor oficiale menționate la articolul respectiv sau în cazul în care prezentarea sa nu respectă cerințele menționate la articolul 48 alineatele (1) și (3), articolul 54 alineatele (1), (2) și (3) sau normele adoptate în temeiul articolului 46, al articolului 47 alineatul (6), al articolului 49, al articolului 51 alineatul (1) și al articolului 56, autoritățile competente ordonă reținerea sau rechemarea acestuia și deținerea sa oficială fără întârziere.

Alineatele (1), (3) și (4) din prezentul articol se aplică unor astfel de transporturi.

Articolul 65 
Măsuri de luat în cazul animalelor sau mărfurilor care intră în Uniune din țări terțe și care prezintă un risc

În cazul în care controalele oficiale indică faptul că un transport de animale sau mărfuri prezintă un risc pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu, transportul în cauză este izolat sau plasat în carantină, iar animalele din acesta primesc adăpost și tratament în condiții corespunzătoare până la comunicarea unei decizii ulterioare.

Autoritățile competente rețin oficial transportul în cauză și, fără întârziere:

(ay) ordonă ca operatorul să distrugă transportul, în conformitate, acolo unde este cazul, cu normele menționate la articolul 1 alineatul (2), luând toate măsurile necesare pentru a proteja sănătatea oamenilor, a animalelor sau a plantelor, bunăstarea animalelor sau mediul; sau 

(az) supun transportul tratamentului special în conformitate cu articolul 69 alineatele (1) și (2).

Articolul 66 
Acțiunile subsecvente deciziilor luate în legătură cu transporturile neconforme care intră în Uniune din țări terțe

1.
Autoritățile competente:

(a) invalidează certificatele oficiale și celelalte documente însoțitoare ale transporturilor care au făcut obiectul măsurilor luate în temeiul articolului 64 alineatele (3) și (5) și al articolului 65;

(b) cooperează în conformitate cu titlul IV în vederea adoptării oricăror măsuri suplimentare necesare pentru a asigura imposibilitatea reintroducerii în Uniune a transporturilor a căror intrare a fost refuzată în temeiul articolului 64 alineatul (1).

2.
Autoritățile competente ale statului membru în care s-au efectuat controalele oficiale supraveghează aplicarea măsurilor dispuse în temeiul articolului 64 alineatele (3) și (5) și în temeiul articolului 65 pentru a se asigura că transportul în cauză nu produce efecte adverse asupra sănătății umane, animale sau a plantelor, asupra bunăstării animalelor sau asupra mediului, în cursul sau în așteptarea aplicării măsurilor respective.

Dacă este cazul, aplicarea măsurilor se realizează sub supravegherea autorităților competente ale unui alt stat membru.

Articolul 67 
Neaplicarea de către operator a măsurilor dispuse de autoritățile competente

1.
Operatorul pune în aplicare toate măsurile dispuse de autoritățile competente în temeiul articolului 64 alineatele (3) și (5) și al articolului 65, fără întârziere și în termen de maximum 60 de zile de la data la care autoritățile competente au notificat operatorului decizia lor luată în conformitate cu articolul 64 alineatul (4).

2.
În cazul în care operatorul nu a întreprins nicio acțiune până la expirarea termenului de 60 de zile, autoritățile competente dispun:

(c) ca transportul să fie distrus sau supus oricărei alte măsuri corespunzătoare;

(d) în cazurile la care se face referire la articolul 65, ca transportul să fie distruse în unități adecvate, situate cât mai aproape posibil de punctul de inspecție la frontieră, luând toate măsurile necesare pentru a proteja sănătatea oamenilor, a animalelor sau a plantelor, bunăstarea animalelor sau mediul.

3.
Autoritățile competente pot amâna termenul menționat la alineatele (1) și (2) din prezentul articol cu intervalul de timp necesar pentru a obține rezultatele celei de a doua expertize prevăzute la articolul 34, cu condiția ca aceasta să nu determine efecte adverse asupra sănătății umane, animale sau a plantelor, asupra bunăstării animale și, în cazul OMG-urilor și al produselor de protecție a plantelor, asupra mediului. 

Articolul 68 
Aplicarea coerentă a articolelor 64 și 65
Comisia, prin acte de punere în aplicare, stabilește norme de asigurare a coerenței deciziilor, a măsurilor luate și a dispozițiilor emise de către autoritățile competente în temeiul articolelor 64 și 65 cu privire la toate punctele de inspecție la frontieră menționate la articolul 57 alineatul (1) și la toate punctele de control menționate la articolul 51 alineatul (1) litera (a), care au forma unor instrucțiuni pe care autoritățile competente trebuie să le urmeze atunci când reacționează la situații obișnuite sau recurente de neconformitate sau de risc.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 69 
Tratamentul special aplicat transporturilor

1.
Tratamentul special aplicat transporturilor menționat la articolul 64 alineatul (3) litera (c) și la articolul 65 litera (b) poate, dacă este cazul, să includă:

(e) tratarea sau prelucrarea, inclusiv prin decontaminare, dacă este cazul, dar nu prin diluare, astfel încât transportul să respecte cerințele normelor menționate la articolul 1 alineatul (2) sau cerințele țării terțe de reexpediere;

(f) tratarea în orice alt mod care să îl facă sigur pentru consumul uman sau animal sau pentru alte scopuri decât consumul uman sau animal.

2.
Tratamentul special prevăzut la alineatul (1):

(g) se realizează într-un mod eficace și asigură eliminarea oricărui risc pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu;

(h) este documentat și se efectuează sub controlul autorităților competente;

(i) respectă cerințele stabilite în normele menționate la articolul 1 alineatul (2).

3.
Comisia este abilitată să adopte acte delegate în conformitate cu articolul 139 cu privire la cerințele și condițiile conform cărora se realizează tratamentul special menționat la alineatul (1).

În absența unor norme adoptate printr-un act delegat, tratamentul special se realizează în conformitate cu normele naționale.

Articolul 70 
Reexpedierea transporturilor

1.
Autoritățile competente permit reexpedierea transporturilor sub rezerva respectării următoarelor condiții:

(j) destinația să fi fost agreată cu operatorul responsabil de transport;

(k) operatorul responsabil de transport să fi informat în prealabil autoritățile competente ale țării terțe de origine sau ale țării terțe de destinație, în cazul în care sunt diferite, cu privire la motivele și circumstanțele refuzului intrării în Uniune a transportului de animale sau mărfuri în cauză;

(l) în cazul în care țara terță de destinație este diferită de țara terță de origine, autoritățile competente din țara terță de destinație să fi informat autoritățile competente ale statului membru despre faptul că sunt dispuse să accepte transportul;

(m) în cazul transporturilor de animale, reexpedierea să se efectueze în conformitate cu cerințele privind bunăstarea animalelor.

2.
Condițiile de la alineatul (1) literele (b) și (c) nu se aplică transporturilor de mărfuri din categoriile menționate la articolul 45 alineatul (1) litera (c).

3.
Comisia specifică, prin acte de punere în aplicare, procedurile aferente schimburilor de informații și notificărilor menționate la alineatul (1).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 71 
Autorizarea controalelor anterioare exportului efectuate de țări terțe

1.
Comisia, prin acte de punere în aplicare, poate autoriza efectuarea de către o țară terță a unor controale specifice ale transporturilor de animale și mărfuri anterior exportării acestora în Uniune, pentru a verifica dacă transporturile exportate îndeplinesc cerințele normelor menționate la articolul 1 alineatul (2). Autorizarea vizează doar transporturile originare din țara terță în cauză și se poate acorda pentru una sau mai multe categorii de animale sau de mărfuri.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

2.
Autorizarea menționată la alineatul (1) precizează:

(n) frecvența maximă a controalelor oficiale pe care le pot efectua autoritățile competente ale statelor membre la intrarea transporturilor în Uniune în cazul în care nu există motive de a suspecta că nu s-au respectat normele menționate la articolul 1 alineatul (2) sau că există un comportament fraudulos;

(o) certificatele oficiale care trebuie să însoțească transporturile introduse în Uniune;

(p) un model de certificate de acest tip;

(q) autoritățile competente ale țării terțe sub a cărei responsabilitate trebuie să fie efectuate controalele anterioare exportului;

(r) dacă este cazul, eventualele organisme delegate cărora autoritățile competente respective le pot delega anumite sarcini. Se poate autoriza o astfel de delegare numai în cazul în care se respectă criteriile stabilite la articolele 25 – 32 sau condiții echivalente.

3.
Autorizarea menționată la alineatul (1) se poate acorda unei țări terțe numai dacă dovezile disponibile și, dacă este cazul, un control efectuat de către Comisie în conformitate cu articolul 119 demonstrează că sistemul controalelor oficiale din țara terță respectivă poate asigura faptul că:

(s) transporturile de animale sau mărfuri exportate în Uniune îndeplinesc cerințele normelor menționate la articolul 1 alineatul (2) sau cerințe echivalente;

(t) controalele efectuate în țara terță înainte de expedierea în Uniune sunt suficient de eficace încât să substituie sau să reducă frecvența controalele fizice, de identitate și ale documentelor prevăzute în normele menționate la articolul 1 alineatul (2).

4.
Autoritățile competente sau un organism delegat specificat în autorizație:

(u) sunt responsabile de contactele cu Uniunea;

(v) se asigură că fiecare transport pe care îl controlează este însoțit de certificatele oficiale menționate la alineatul (2) litera (b).

5.
Comisia, prin intermediul unor acte de punere în aplicare, stabilește normele și criteriile detaliate pentru autorizarea controalelor anterioare exportului efectuate de țările terțe în conformitate cu alineatul (1). Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 72
Nerespectarea și retragerea autorizației de efectuare a controalelor 
anterior exportului de către țări terțe 

1.
În cazul în care controalele oficiale efectuate asupra transporturilor de animale și mărfuri din categoriile pentru care s-a autorizat efectuarea de controale oficiale specifice anterior exportului în temeiul articolului 71 alineatul (1) relevă situații grave și recurente de neconformitate cu normele menționate la articolul 1 alineatul (2), statele membre:

(w) le notifică imediat Comisiei, celorlalte state membre și operatorilor vizați, prin intermediul sistemului TRACES, solicitând în același timp asistență administrativă în conformitate cu procedurile stabilite la titlul IV;

(x) măresc imediat numărul controalelor oficiale efectuate asupra transporturilor provenite din țara terță în cauză și, în cazul în care este necesar pentru a permite o examinare analitică adecvată a situației, rețin un număr rezonabil de eșantioane în condiții de depozitare corespunzătoare.

2.
Comisia poate retrage, prin acte de punere în aplicare, autorizația menționată la articolul 71 alineatul (1) în cazul în care se dovedește, în urma controalelor oficiale menționate la alineatul (1), că nu mai sunt respectate cerințele articolului 71 alineatele (3) și (4).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 73
Cooperarea dintre autorități în legătură cu transporturile care intră în Uniune din țări terțe

1.
Autoritățile competente, autoritățile vamale și celelalte autorități ale statelor membre cooperează îndeaproape pentru a se asigura că controalele oficiale efectuate asupra transporturilor de animale și mărfuri care intră în Uniune se efectuează în conformitate cu dispozițiile prezentului regulament.

În acest scop, autoritățile competente, autoritățile vamale și celelalte autorități:

(y) garantează accesul reciproc la informațiile relevante pentru organizarea și desfășurarea activităților lor în ceea ce privește animalele și mărfurile care intră în Uniune;

(z) asigură schimbul acestor informații în timp util, inclusiv prin mijloace electronice.

2.
Comisia adoptă, prin acte de punere în aplicare, norme uniforme privind acordurile de cooperare pe care trebuie să le încheie autoritățile competente, autoritățile vamale și celelalte autorități menționate la alineatul (1) pentru a asigura:

(aa) accesul autorităților competente la informațiile necesare în vederea identificării imediate și complete a transporturilor de animale și mărfuri care intră în Uniune și care fac obiectul controalelor oficiale la un punct de inspecție la frontieră în conformitate cu articolul 45 alineatul (1);

(ab) actualizarea reciprocă, prin schimburi de informații sau prin sincronizarea seturilor de date relevante, a informațiilor culese de autoritățile competente, de autoritățile vamale și de alte autorități cu privire la transporturile de animale și mărfuri care intră în Uniune;

(ac) comunicarea rapidă a deciziilor luate de către aceste autorități pe baza informațiilor menționate la literele (a) și (b).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 74
Cooperarea dintre autorități în legătură cu transporturile care nu sunt supuse unor controale specifice la frontieră


1.
În cazul altor transporturi de animale și mărfuri decât cele care fac obiectul unor controale la intrarea în Uniune în temeiul articolului 45 alineatul (1) și pentru care s­a emis o declarație vamală de punere în liberă circulație în conformitate cu articolul 4 alineatul (17) și cu articolele 59 – 83 din Regulamentul (CE) nr. 2913/92 se aplică alineatele (2), (3) și (4).

2.
Autoritățile vamale suspendă punerea în liberă circulație în cazul în care au motive să creadă că transportul poate prezenta un risc pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu și informează imediat autoritățile competente cu privire la suspendare. 

3.
Un transport a cărui punere în liberă circulație a fost suspendată în temeiul alineatului (2) este pus în liberă circulație dacă, în termen de trei zile de la suspendare, autoritățile competente nu au solicitat autorităților vamale să mențină suspendarea sau dacă le-au informat că nu există nici un risc. 

4.
În cazul în care autoritățile competente consideră că există un risc pentru sănătatea umană, animală sau a plantelor, pentru bunăstarea animalelor sau, în cazul OMG­urilor și al produselor de protecție a plantelor, pentru mediu: 

(ad) ele dispun ca autoritățile vamale să nu pună transportul în liberă circulație și să includă următoarea declarație pe factura comercială care însoțește transportul sau pe orice alt document de însoțire relevant:

„Produsul prezintă un risc – nu se autorizează punerea în liberă circulație – Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]”;

(ae) nu se permite aplicarea niciunui alt regim vamal fără consimțământul autorităților competente; 

(af) se aplică articolul 64 alineatele (1), (3), (4) și (5), articolele 65, 66 și 67, articolul 69 alineatele (1) și (2) și articolul 70 alineatele (1) și (2).

5.
În cazul altor transporturi de animale și mărfuri decât cele care fac obiectul unor controale la intrarea în Uniune în temeiul articolului 45 alineatul (1) și pentru care nu s-a emis o declarație vamală de punere în liberă circulație, autoritățile competente transmit autorităților vamale ale statelor membre de destinație finală toate informațiile relevante în cazul în care au motive să creadă că transportul în cauză poate prezenta un risc pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu.

Articolul 75
Norme privind controalele oficiale specifice și măsurile care trebuie luate în urma efectuării acestor controale

1.
Comisia este abilitată să adopte acte delegate în conformitate cu articolul 139 cu privire la normele de efectuare a controalelor oficiale specifice și de adoptare a măsurilor necesare în caz de neconformitate, pentru a lua în considerare particularitățile următoarelor transporturi de animale și de mărfuri sau modalitățile și mijloacele de transport al acestora:

(ag) transporturile de produse pescărești proaspete, debarcate de navele de pescuit care arborează pavilionul unei țări terțe direct în porturile desemnate de către statele membre în conformitate cu articolul 5 alineatul (1) din Regulamentul (CE) nr. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat, de modificare a Regulamentelor (CEE) nr. 2847/93, (CE) nr. 1936/2001 și (CE) nr. 601/2004 și de abrogare a Regulamentelor (CE) nr. 1093/94 și (CE) nr. 1447/1999
;

(ah) transporturile de vânat sălbatic cu blană, nejupuit;

(ai) transporturile de mărfuri din categoriile menționate la articolul 45 alineatul (1) litera (b) care se livrează, cu sau fără depozitare într-un antrepozit liber sau vamal special autorizat, unor nave care părăsesc Uniunea, fiind destinate aprovizionării navelor sau consumării de către echipaj și pasageri;

(aj) materialele de ambalaj din lemn;

(ak) alimentele și furajele care însoțesc animalele și sunt destinate hranei acestora;

(al) animalele și mărfurile comandate la distanță și livrate dintr-o țară terță la o adresă din Uniune, precum și obligațiile de notificare necesare în vederea efectuării corespunzătoare a controalelor oficiale;

(am) produsele vegetale care, având în vedere destinația lor ulterioară, pot da naștere riscului de răspândire a unor boli infecțioase sau contagioase la animale;

(an) transporturile de animale și mărfuri din categoriile menționate la articolul 45 alineatul (1) literele (a), (b) și (c), originare din Uniune și care se întorc în Uniune după ce li s-a refuzat intrarea într-o țară terță;

(ao) mărfurile în vrac care intră în Uniune dintr-o țară terță, indiferent dacă toate provin sau nu din țara terță respectivă;

(ap) transporturile de mărfuri menționate la articolul 45 alineatul (1) care provin de pe teritoriul Croației și tranzitează teritoriul Bosniei și Herțegovinei pe la Neum („coridorul Neum”) înainte de a reintra pe teritoriul Croației prin punctele de intrare de la Klek sau Zaton Doli;

(aq) animalele și mărfurile scutite de aplicarea dispozițiilor articolului 45 în temeiul articolului 46.

2.
Comisia este abilitată să adopte acte delegate în conformitate cu articolul 139 cu privire la condițiile de monitorizare a transportării și sosirii transporturilor care conțin anumite animale și mărfuri, de la punctul de inspecție de la frontiera de intrare până la unitatea aflată la locul de destinație din Uniune sau până la punctul de inspecție de la frontiera de ieșire.

3.
Comisia stabilește, prin acte de punere în aplicare, norme referitoare la:

(ar) modelele de certificate oficiale și normele privind emiterea acestor certificate;

(as) formatul documentelor care trebuie să însoțească animalele sau bunurile din categoriile menționate la alineatul (1).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Capitolul VI
Finanțarea controalelor oficiale și a altor activități oficiale

Articolul 76
Norme generale

1.
Statele membre se asigură că sunt disponibile resurse financiare adecvate pentru a asigura personalul și celelalte resurse necesare pentru ca autoritățile competente să efectueze controale oficiale și alte activități oficiale.

2.
În afară de taxele percepute în temeiul articolului 77, statele membre pot să perceapă taxe care să acopere costurile ocazionate de alte controale oficiale decât cele menționate la articolul 77 alineatele (1) și (2).

3.
Prezentul capitol se aplică și în cazul delegării sarcinilor specifice de efectuare a unor controale oficiale în conformitate cu articolul 25.

4.
Statele membre se consultă cu operatorii vizați în ceea ce privește metodele utilizate la calcularea taxelor menționate la articolul 77.

Articolul 77
Taxele obligatorii

1.
Pentru a se asigura că dispun de resurse adecvate în vederea efectuării controalelor oficiale, autoritățile competente percep taxe pentru a-și acoperi costurile ocazionate de:

(at) controalele oficiale efectuate pentru a verifica dacă următorii operatori respectă normele prevăzute la articolul 1 alineatul (2):

(i)
operatorii din sectorul alimentar astfel cum sunt definiți la articolul 3 alineatul (3) din Regulamentul (CE) nr. 178/2002, care sunt fie înregistrați, fie autorizați, fie înregistrați și autorizați în conformitate cu articolul 6 din Regulamentul (CE) nr. 852/2004;

(ii)
operatorii din sectorul furajelor astfel cum sunt definiți la articolul 3 alineatul (6) din Regulamentul (CE) nr. 178/2002 înregistrați sau autorizați în conformitate cu articolele 9 și 10 din Regulamentul (CE) nr. 183/2005 al Parlamentului European și al Consiliului de stabilire a cerințelor privind igiena furajelor
;

(iii)
operatorii profesioniști astfel cum sunt definiți la articolul 2 punctul (7) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor];

(iv)
operatori profesioniști astfel cum sunt definiți la articolul 3 punctul (6) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind producerea și punerea la dispoziție pe piață a materialului de reproducere a plantelor];

(au) controalele oficiale efectuate în vederea emiterii certificatelor oficiale sau a supravegherii emiterii atestatelor oficiale;

(av) controalele oficiale efectuate în vederea verificării îndeplinirii condițiilor privind:

(i)
obținerea și menținerea autorizării menționate la articolul 6 din Regulamentul (CE) nr. 852/2004 sau la articolele 9 și 10 din Regulamentul (CE) nr. 183/2005;

(ii)
obținerea și menținerea autorizării menționate la articolele 84, 92 și 93 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor];
(iii)
obținerea și menținerea autorizării menționate la articolul 25 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind producerea și punerea la dispoziție pe piață a materialului de reproducere a plantelor];

(aw) controalele oficiale efectuate de autoritățile competente la punctele de inspecție la frontieră sau la punctele de control menționate la articolul 51 alineatul (1) litera (a).

2.
În sensul alineatului (1), controalele oficiale menționate la litera (a) din alineatul respectiv includ controalele oficiale efectuate în vederea verificării conformității cu măsurile adoptate de Comisie în conformitate cu articolul 137 din prezentul regulament, cu articolul 53 din Regulamentul (CE) nr. 178/2002, cu articolul 27 alineatul (1), cu articolul 29 alineatul (1), cu articolul 40 alineatul (2), cu articolul 41 alineatul (2), cu articolul 47 alineatul (1), cu articolul 49 alineatul (2) și cu articolul 50 alineatul (2) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor], cu articolele 41 și 144 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind producerea și punerea la dispoziție pe piață a materialului de reproducere a plantelor] și cu partea a VI-a din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind sănătatea animalelor], cu excepția cazului în care decizia de stabilire a măsurilor prevede altceva.

3.
În sensul alineatului (1):

(ax) controalele oficiale menționate la litera (a) din alineatul respectiv nu includ controalele oficiale efectuate în vederea verificării conformității cu restricțiile temporare, cu cerințele sau cu alte măsuri de control al bolilor adoptate de către autoritățile competente în conformitate cu articolul 55 alineatul (1), cu articolele 56, 61, 62, 64 și 65, cu articolul 68 alineatul (1) și cu articolul 69, precum și cu normele adoptate în temeiul articolului 55 alineatul (2), al articolelor 63 și 67 și al articolului 68 alineatul (2) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind sănătatea animalelor], precum și în temeiul articolului 16 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor];

(ay) controalele oficiale menționate la literele (a) și (b) din alineatul respectiv nu includ controalele oficiale efectuate în vederea verificării conformității cu normele menționate la articolul 1 alineatul (2) literele (j) și (k).

Articolul 78
Costuri

1.
Autoritățile competente percep taxe în conformitate cu articolul 77 în vederea recuperării următoarelor costuri:

(az) salariile personalului implicat în efectuarea controalelor oficiale, inclusiv pe cele ale personalului auxiliar, costurile cu asigurările sociale, pensiile și asigurările acestora;

(ba) costul facilităților și al echipamentelor, incluzând costurile de întreținere și asigurare a acestora;

(bb) costul consumabilelor, al serviciilor și al instrumentelor;

(bc) costul formării personalului menționat la litera (a), excluzând formarea aferentă obținerii calificării necesare pentru angajarea de către autoritățile competente;

(bd) costurile de deplasare a personalului menționat la litera (a) și costurile de subzistență aferente;

(be) costul eșantionării și al analizării, testării și diagnosticării de laborator.

2.
În cazul în care autoritățile competente care percep taxe în conformitate cu articolul 77 realizează și alte activități, la calcularea taxelor se ia în considerare numai acea fracțiune a elementelor de cost prevăzute la alineatul (1) din prezentul articol care corespunde controalelor oficiale prevăzute la articolul 77 alineatul (1).

Articolul 79
Calcularea taxelor

1.
Taxele percepute în temeiul articolului 77:

(bf) se stabilesc forfetar pe baza costurilor globale suportate de către autoritățile competente pentru controalele oficiale dintr-o perioadă de timp determinată și se aplică tuturor operatorilor, indiferent dacă pe durata perioadei de referință s-au efectuat sau nu controale oficiale asupra fiecărui operator taxat; la stabilirea nivelului taxelor care urmează să fie percepute pentru fiecare sector, activitate și categorie de operatori, autoritățile competente iau în considerare impactul pe care tipul și dimensiunea activității în cauză, precum și factorii de risc relevanți, îl au asupra distribuției costurilor globale ale controalelor oficiale respective; sau

(bg) se calculează pe baza costurilor efective aferente fiecărui control oficial și se aplică operatorilor care au fost supuși controlului respectiv; o astfel de taxă nu poate să depășească costurile efective ale controlului oficial efectuat și se poate exprima total sau parțial ca funcție a timpului utilizat de către personalul autorităților competente în vederea efectuării controalelor oficiale.

2.
Costurile de deplasare menționate la articolul 78 alineatul (1) litera (e) se iau în considerare la calcularea taxelor menționate la articolul 77 alineatul (1) într-un mod care să nu creeze discriminări între operatori din cauza distanței dintre sediile lor și sediul autorităților competente.

3.
În cazul în care taxele se calculează conform alineatului (1) litera (a), taxele percepute de către autoritățile competente în temeiul articolului 77 nu depășesc costurile globale suportate în legătură cu controalele oficiale efectuate în decursul perioadei de timp menționate la alineatul (1) litera (a).

Articolul 80
Reducerea taxelor pentru operatorii care demonstrează o conformitate constantă

În cazul în care taxele se stabilesc conform articolului 79 alineatul (1) litera (a), rata taxei percepute de la fiecare operator se determină luând în considerare antecedentele operatorului în ceea ce privește conformitatea cu normele menționate la articolul 1 alineatul (2), astfel cum au fost constatate în urma controalelor oficiale, astfel încât taxele aplicate operatorilor care au demonstrat o conformitate constantă să fie mai mici decât cele aplicate altor operatori.

Articolul 81
Aplicarea taxelor

1.
Operatorii primesc o dovadă privind plata taxelor prevăzute la articolul 77 alineatul (1).

2.
Taxele percepute în temeiul articolului 77 alineatul (1) litera (d) se achită de către operatorul responsabil de transport sau de către reprezentantul acestuia.

Articolul 82
Restituirea taxelor și scutirea microîntreprinderilor

1.
Taxele prevăzute la articolul 77 nu se restituie, direct sau indirect, decât dacă au fost percepute în mod necuvenit.

2.
Întreprinderile cu mai puțin de 10 angajați, a căror cifră de afaceri anuală sau bilanț anual total nu depășesc 2 milioane EUR sunt exceptate de la plata taxelor menționate la articolul 77.

3.
Costurile menționate la articolele 77, 78 și 79 nu includ costurile suportate pentru efectuarea controalelor oficiale asupra întreprinderilor la care se face referire la alineatul (2).

Articolul 83
Transparență

1.
Autoritățile competente asigură cel mai înalt nivel de transparență în ceea ce privește:

(bh) metoda și datele utilizate la stabilirea taxelor menționate la articolul 77 alineatul (1);

(bi) utilizarea resurselor colectate prin intermediul acestor taxe;

(bj) sistemele instituite în vederea asigurării unei utilizări eficiente și cumpătate a resurselor colectate prin intermediul acestor taxe.

2.
Pentru fiecare perioadă de referință, fiecare autoritate competentă pune la dispoziția publicului următoarele informații:

(bk) costurile autorităților competente pentru care se cuvine o taxă în conformitate cu articolul 77 alineatul (1), indicându-se costul defalcat per activitate menționată la articolul 77 alineatul (1) și per element de cost menționat la articolul 78 alineatul (1);

(bl) valoarea taxelor menționate la articolul 77 alineatul (1) aplicate fiecărei categorii de operatori și fiecărei categorii de controale oficiale;

(bm) metoda utilizată la stabilirea taxelor menționate la articolul 77 alineatul (1), inclusiv datele și estimările folosite la stabilirea taxelor forfetare menționate la articolul 79 alineatul (1) litera (a);

(bn) în cazul în care se aplică articolul 79 alineatul (1) litera (a), metoda folosită pentru ajustarea nivelului taxelor în conformitate cu articolul 80;

(bo) suma totală reprezentând taxele corespunzătoare scutirii menționate la articolul 82 alineatul (2).

Articolul 84
Cheltuielile determinate de controalele oficiale suplimentare și de 
măsurile de asigurare a respectării legislației

Autoritățile competente percep taxe care să acopere costurile suplimentare suportate ca urmare a:

(ba) controalelor oficiale suplimentare:

(i)
care au devenit necesare în urma detectării unei neconformități pe parcursul unui control oficial efectuat în conformitate cu prezentul regulament;

(ii)
efectuate pentru a evalua amploarea și impactul neconformității sau pentru a verifica remedierea acesteia;

(bb) controalelor oficiale efectuate la cererea operatorului;

(bc) acțiunilor corective întreprinse de autoritățile competente, respectiv de o terță parte la solicitarea acestora, în cazul în care un operator nu a întreprins acțiunile corective dispuse de către autoritățile competente în temeiul articolului 135 în vederea remedierii neconformității;

(bd) controalelor oficiale efectuate și măsurilor luate de autoritățile competente în conformitate cu articolele 64 – 67, 69 și 70, precum și în urma acțiunilor corective întreprinse de către o terță parte la solicitarea autorităților competente, în cazul în care operatorul nu a întreprins acțiunile corective dispuse de către autoritățile competente în temeiul articolului 64 alineatele (3) și (5), precum și al articolelor 65 și 67. 
Capitolul VII
Certificarea oficială

Articolul 85
Cerințe generale privind certificarea oficială

1.
În conformitate cu normele menționate la articolul 1 alineatul (2), certificarea oficială are forma unor:

(a) certificate oficiale; sau

(b) atestate oficiale.

2.
În cazul în care autoritățile competente deleagă sarcini specifice în legătură cu emiterea certificatelor oficiale sau a atestatelor oficiale sau cu supravegherea oficială menționată la articolul 90 alineatul (1), delegarea se face cu respectarea dispozițiilor articolelor 25 – 32.

Articolul 86
Certificatele oficiale

1.
În cazul în care normele menționate la articolul 1 alineatul (2) impun emiterea unui certificat oficial, se aplică dispozițiile articolelor 87, 88 și 89.

2.
Articolele 87, 88 și 89 se aplică și în cazul certificatelor oficiale necesare în vederea exportării transporturilor de animale și mărfuri către țări terțe.

Articolul 87
Semnarea și emiterea certificatelor oficiale

1.
Certificatele oficiale se emit de către autoritățile competente.

2.
Autoritățile competente desemnează inspectorii autorizați să semneze certificatele oficiale. Inspectorii autorizați:

(c) nu au conflicte de interese față de ceea ce se certifică și acționează cu imparțialitate;

(d) beneficiază de formare corespunzătoare cu privire la normele a căror respectare se certifică prin certificatul oficial, precum și cu privire la dispozițiile prezentului capitol.

3.
Certificatele oficiale poartă semnătura inspectorului autorizat și se emit în baza unuia dintre următoarele temeiuri:

(e) cunoașterea directă de către inspectorul autorizat a unor fapte și date relevante pentru certificare, obținute:

(i)
în urma unui control oficial; sau

(ii)
în urma obținerii unui alt certificat oficial emis de către autoritățile competente;

(f) fapte și date relevante pentru certificare, constatate de către o altă persoană autorizată în acest sens de către autoritățile competente și care acționează sub controlul acestora, cu condiția ca inspectorul autorizat să poată verifica acuratețea faptelor și a datelor respective;

(g) fapte și date relevante pentru certificare, obținute prin intermediul sistemelor de control proprii ale operatorilor, suplimentate și confirmate de rezultatele controalelor oficiale obișnuite, în cazul în care inspectorul autorizat are convingerea că prin aceasta se îndeplinesc condițiile necesare pentru emiterea certificatului oficial.

4.
Certificatele oficiale poartă semnătura inspectorului autorizat și se emit exclusiv în temeiul alineatului (3) litera (a) în cazul în care normele menționate la articolul 1 alineatul (2) o impun.

Articolul 88
Garanții privind fiabilitatea certificatelor oficiale 

1.
Certificatele oficiale:

(h) nu se semnează de către inspectorul autorizat în cazul în care sunt necompletate sau incomplete;

(i) se redactează în una dintre limbile oficiale ale instituțiilor Uniunii pe care inspectorul autorizat o înțelege și, în cazul în care este relevant, într-una dintre limbile oficiale ale statului membru de destinație;

(j) sunt autentice și exacte;

(k) permit identificarea semnatarului;

(l) permit verificarea legăturii între certificat și transport, lot sau animal sau marfă individuală care fac obiectul certificatului.

2.
Autoritățile competente iau toate măsurile necesare pentru a preveni și sancționa emiterea de certificate oficiale false sau înșelătoare sau abuzul de certificate oficiale. Printre aceste măsuri se numără, dacă este cazul:

(m) suspendarea temporară a inspectorului autorizat din atribuțiile sale;

(n) retragerea autorizației de a semna certificate oficiale;

(o) orice altă măsură necesară pentru a preveni repetarea abaterii menționate la prima teză a prezentului alineat.

Articolul 89
Competențe de executare privind certificatele oficiale 

Comisia poate institui, prin acte de punere în aplicare, norme de aplicare uniformă a articolelor 87 și 88 în ceea ce privește:

(be) modelele de certificate oficiale și normele privind emiterea acestor certificate;

(bf) mecanismele și modalitățile tehnice și juridice prin care se asigură emiterea unor certificate oficiale exacte și fiabile și se previne riscul de fraudă;

(bg) procedurile care trebuie urmate în cazul retragerii certificatelor oficiale și în vederea realizării unor certificate de înlocuire;

(bh) normele de realizare a copiilor certificate ale certificatelor oficiale;

(bi) formatul documentelor care trebuie să însoțească animalele și mărfurile după efectuarea controalelor oficiale;

(bj) normele de emitere a certificatelor electronice și de utilizare a semnăturilor electronice.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 90
Atestatele oficiale 

1.
În cazul în care normele menționate la articolul 1 alineatul (2) impun emiterea de atestate oficiale fie de către operatori, sub supravegherea oficială a autorităților competente, fie de către înseși autoritățile competente, se aplică alineatele (2), (3) și (4) ale prezentului articol.

2.
Atestatele oficiale:

(a) sunt autentice și exacte;

(b) se redactează în una dintre limbile oficiale ale instituțiilor Uniunii;

(c) în cazul în care se referă la un transport sau un lot specific, permit verificarea legăturii dintre atestatul oficial și transportul sau lotul respectiv.

3.
Autoritățile competente se asigură că membrii personalului care efectuează controale oficiale de supraveghere a procedurii de certificare sau, în cazul în care atestatele oficiale se emit de către autoritățile competente, membrii personalului care sunt implicați în emiterea atestatelor oficiale respective:

(d) sunt imparțiali și nu au conflicte de interese față de ceea ce se certifică prin atestatele oficiale;

(e) beneficiază de formare corespunzătoare cu privire la:

(i)
normele a căror respectare se certifică prin atestatele oficiale;

(ii)
normele prevăzute în prezentul regulament.

4.
Autoritățile competente efectuează cu regularitate controale oficiale pentru a verifica dacă:

(f) operatorii care emit atestatele respectă condițiile prevăzute în normele menționate la articolul 1 alineatul (2);

(g) atestatul se eliberează în baza unor fapte și date relevante, corecte și verificabile.

Titlul III
Laboratoare și centre de referință

Articolul 91
Desemnarea laboratoarelor de referință ale Uniunii Europene

1.
Comisia poate desemna, prin acte de punere în aplicare, laboratoare de referință ale Uniunii Europene în domeniile reglementate prin normele menționate la articolul 1 alineatul (2) în cazul în care eficacitatea controalelor oficiale depinde și de calitatea, uniformitatea și fiabilitatea:

(h) metodelor de analizare, testare sau diagnosticare utilizate de laboratoarele oficiale desemnate în conformitate cu articolul 36 alineatul (1);

(i) rezultatelor analizelor, testelor și diagnosticărilor efectuate de laboratoarele oficiale respective.

2.
Desemnările prevăzute la alineatul (1):

(j) urmează unui proces public de selecție;

(k) se revizuiesc cu regularitate.

3.
Laboratoarele de referință ale Uniunii Europene:

(l) funcționează în conformitate cu standardul EN ISO/IEC 17025 privind „Cerințe generale pentru competența laboratoarelor de testare și calibrare” și sunt evaluate și acreditate în conformitate cu standardul respectiv de către un organism național de acreditare care funcționează în conformitate cu Regulamentul (CE) nr. 765/2008;

(m) sunt imparțiale și nu au conflicte de interese în ceea ce privește exercitarea sarcinilor lor ca laboratoare de referință ale Uniunii Europene;

(n) dispun de personal cu calificare adecvată și formare corespunzătoare în tehnicile de analizare, testare și diagnosticare aplicate în domeniul lor de competență, precum și de personal auxiliar, după caz;

(o) dețin sau au acces la infrastructura, echipamentele și produsele necesare îndeplinirii sarcinilor care li se încredințează;

(p) se asigură că membrii personalului lor au o bună cunoaștere a standardelor și a practicilor internaționale și iau în considerare ultimele evoluții ale cercetării la nivel național, internațional și al Uniunii în cursul activității lor;

(q) dispun de echipamentul necesar pentru a-și îndeplini sarcinile în situații de urgență;

(r) dacă este cazul, dispun de echipamentul necesar pentru respectarea standardelor de biosecuritate relevante.

Articolul 92
Responsabilitățile și sarcinile laboratoarelor de referință ale Uniunii Europene

1.
Laboratoarele de referință ale Uniunii Europene contribuie la îmbunătățirea și la armonizarea metodelor de analizare, testare sau diagnosticare pe care le utilizează laboratoarele oficiale desemnate în conformitate cu articolul 36 alineatul (1), precum și a datelor generate de acestea cu privire la analize, teste și diagnosticări.

2.
În conformitate cu programele de lucru anuale sau multianuale aprobate de către Comisie, laboratoarele de referință ale Uniunii Europene au următoarele sarcini:

(s) furnizează laboratoarelor naționale de referință detalii privind metodele de analizare, testare sau diagnosticare de laborator, inclusiv privind metodele de referință;

(t) coordonează aplicarea metodelor menționate la litera (a) de către laboratoarele naționale de referință și, după caz, de către alte laboratoare oficiale, în special prin organizarea de teste comparative periodice între laboratoare și prin asigurarea monitorizării corespunzătoare a acestor teste comparative în conformitate cu protocoalele acceptate la nivel internațional, dacă acestea sunt disponibile;

(u) coordonează sistemele practice necesare în vederea aplicării noilor metode de analizare, testare sau diagnosticare de laborator și informează laboratoarele naționale de referință cu privire la evoluțiile din acest domeniu;

(v) susțin cursuri de formare în beneficiul personalului laboratoarelor naționale de referință și, în caz de necesitate, al personalului altor laboratoare oficiale, precum și al experților din țări terțe;

(w) acordă Comisiei asistență științifică și tehnică în cadrul misiunii lor;

(x) oferă laboratoarelor naționale de referință informații privind activitățile de cercetare relevante la nivel național, internațional și al Uniunii;

(y) colaborează în cadrul misiunii lor cu laboratoare din țări terțe, precum și cu Autoritatea Europeană pentru Siguranța Alimentară, cu Agenția Europeană pentru Medicamente și cu Centrul European de Prevenire și Control al Bolilor;

(z) oferă în mod activ asistență pentru identificarea în statele membre a focarelor epidemice de boli cu transmitere prin alimente, boli zoonotice sau boli ale animalelor, precum și a dăunătorilor plantelor, prin studiul izolatelor agentului patogen sau al specimenelor de organisme dăunătoare în vederea confirmării diagnosticului, a caracterizării și a efectuării de studii taxonomice sau epizootice;

(aa) coordonează sau efectuează teste de verificare a calității reactivilor utilizați la diagnosticarea bolilor animalelor, a zoonozelor sau a celor cu transmitere prin alimente;

(ab) în cazul în care este relevant pentru domeniul lor de competență, întocmesc și mențin:

(i)
colecții de referință cu organisme dăunătoare plantelor sau cu tulpini de referință ale agenților patogeni;

(ii)
colecții de referință cu materiale destinate contactului cu alimentele, utilizate la calibrarea echipamentelor de analiză și furnizează eșantioane laboratoarelor naționale de referință;

(iii)
liste actualizate cu reactivii și substanțele de referință disponibile, precum și cu producătorii și furnizorii substanțelor și reactivilor respectivi.

3.
Laboratoarele de referință ale Uniunii Europene publică lista cu laboratoarele naționale de referință desemnate de către statele membre în conformitate cu articolul 98 alineatul (1).

Articolul 93
Desemnarea centrelor de referință ale Uniunii Europene pentru materialul de reproducere a plantelor

1.
Comisia poate să desemneze, prin acte de punere în aplicare, centre de referință ale Uniunii Europene care să sprijine Comisia, statele membre și Agenția Europeană pentru Soiuri de Plante (EPVA) în aplicarea normelor menționate la articolul 1 alineatul (2) litera (h).

2.
Desemnările prevăzute la alineatul (1):

(ac) urmează unui proces public de selecție;

(ad) se revizuiesc cu regularitate.

3.
Centrele de referință ale Uniunii Europene pentru materialul de reproducere a plantelor:

(ae) au un nivel înalt de competență științifică și tehnică în materie de inspectare, eșantionare și testare a materialului de reproducere a plantelor;

(af) dispun de personal cu calificare adecvată și formare corespunzătoare în domeniile menționate la litera (a), precum și de personal auxiliar, după caz;

(ag) dețin sau au acces la infrastructura, echipamentele și produsele necesare îndeplinirii sarcinilor care li se încredințează;

(ah) se asigură că membrii personalului lor au o bună cunoaștere a standardelor și a practicilor internaționale din domeniile menționate la litera (a), iar în cursul activității iau în considerare ultimele evoluții ale cercetărilor în aceste domenii de la nivel național, internațional și al Uniunii.

Articolul 94
Responsabilitățile și sarcinile centrelor de referință ale Uniunii Europene pentru materialul de reproducere a plantelor

În conformitate cu programele de lucru anuale sau multianuale aprobate de către Comisie, centrele de referință ale Uniunii Europene desemnate în conformitate cu articolul 93 alineatul (1) au următoarele sarcini:

(bk) furnizează expertiză științifică și tehnică în cadrul misiunii lor, cu privire la:

(i)
inspecțiile pe teren, eșantionarea și testarea efectuate în vederea certificării materialului de reproducere a plantelor;

(ii)
testele efectuate ulterior certificării asupra materialului de reproducere a plantelor;

(iii)
testele efectuate asupra categoriilor standard de material de reproducere a plantelor;

(bl) organizează teste comparative și studii pe teren cu privire la materialul de reproducere a plantelor;

(bm) susțin cursuri de formare în beneficiul personalului autorităților competente și al experților din țări terțe;

(bn) contribuie la elaborarea unor protocoale de testare a materialului de reproducere a plantelor în vederea certificării și de testare ulterioară certificării, precum și la elaborarea unor indicatori de performanță în vederea certificării materialului de reproducere a plantelor;

(bo) diseminează rezultatele cercetărilor și inovațiile tehnice din domeniile care intră domeniul lor de competență.

Articolul 95
Desemnarea centrelor de referință ale Uniunii Europene pentru bunăstarea animalelor

1.
Comisia poate să desemneze, prin acte de punere în aplicare, centre de referință ale Uniunii Europene care să sprijine Comisia și statele membre în aplicarea normelor menționate la articolul 1 alineatul (2) litera (f).

2.
Desemnările prevăzute la alineatul (1):
(a) urmează unui proces public de selecție;

(b) se revizuiesc cu regularitate.

3.
Centrele de referință ale Uniunii Europene pentru bunăstarea animalelor:

(c) au un nivel înalt de competență științifică și tehnică în ceea ce privește relația omului cu animalele, comportamentul animalelor, fiziologia animală, sănătatea și nutriția animalelor în perspectiva bunăstării animalelor, precum și cu privire la aspectele legate de bunăstarea animalelor în cazul utilizării comerciale și în scopuri științifice a acestora;

(d) dispun de personal cu calificare adecvată și formare corespunzătoare în domeniile menționate la litera (a) și în chestiuni de etică privind animalele, precum și de personal auxiliar, după caz;

(e) dețin sau au acces la infrastructura, echipamentele și produsele necesare îndeplinirii sarcinilor care li se încredințează;

(f) se asigură că membrii personalului lor au o bună cunoaștere a standardelor și a practicilor internaționale din domeniile menționate la litera (a), iar în cursul activității iau în considerare ultimele evoluții ale cercetărilor în aceste domenii de la nivel național, internațional și al Uniunii.

Articolul 96
Responsabilitățile și sarcinile centrelor de referință ale Uniunii Europene pentru bunăstarea animalelor

În conformitate cu programele de lucru anuale sau multianuale aprobate de către Comisie, centrele de referință ale Uniunii Europene desemnate în conformitate cu articolul 95 alineatul (1) au următoarele sarcini:

(bp) furnizează expertiză științifică și tehnică, în cadrul misiunii lor, rețelelor sau organismelor naționale științifice prevăzute la articolul 20 din Regulamentul (CE) nr. 1099/2009;

(bq) furnizează expertiză științifică și tehnică în vederea elaborării și a aplicării indicatorilor de bunăstare a animalelor menționați la articolul 18 alineatul (3) litera (f);

(br) elaborează sau coordonează elaborarea unor metode de evaluare a nivelului de bunăstare a animalelor și a unor metode de îmbunătățire a bunăstării animalelor;

(bs) efectuează studii științifice și tehnice privind bunăstarea animalelor utilizate în scop comercial sau științific;

(bt) susțin cursuri de formare în beneficiul personalului rețelelor sau organismelor naționale științifice menționate la litera (a), al personalului autorităților competente și al experților din țări terțe;

(bu) diseminează rezultatele cercetărilor și inovațiile tehnice și colaborează cu organismele de cercetare ale Uniunii în domeniile lor de competență.

Articolul 97 
Obligațiile Comisiei

1.
Comisia publică și actualizează, ori de câte ori este necesar, lista cu:

(a) laboratoarele de referință ale Uniunii Europene prevăzute la articolul 91;

(b) centrele de referință ale Uniunii Europene pentru materialul de reproducere a plantelor prevăzute la articolul 93;

(c) centrele de referință ale Uniunii Europene pentru bunăstarea animalelor prevăzute la articolul 95.

2.
Comisia este împuternicită să adopte acte delegate în conformitate cu articolul 139 cu privire la stabilirea cerințelor, a responsabilităților și a sarcinilor care revin laboratoarelor de referință ale Uniunii Europene, centrelor de referință ale Uniunii Europene pentru materialul de reproducere a plantelor și centrelor de referință ale Uniunii Europene pentru bunăstarea animalelor, în plus față de cele prevăzute la articolul 91 alineatul (3), articolul 92, articolul 93 alineatul (3), articolul 95 alineatul (3) și articolul 96.

3.
Laboratoarele de referință ale Uniunii Europene și centrele de referință ale Uniunii Europene fac obiectul unor controale din partea Comisiei pentru a verifica respectarea cerințelor de la articolul 91 alineatul (3), articolul 92, articolul 93 alineatul (3), articolul 95 alineatul (3) și articolul 96.

4.
În cazul în care controalele efectuate de Comisie menționate la alineatul (3) indică nerespectarea cerințelor articolului 91 alineatul (3), ale articolului 92, ale articolului 93 alineatul (3), ale articolului 95 alineatul (3) și ale articolului 96, după primirea observațiilor din partea laboratorului de referință al Uniunii Europene sau din partea centrului de referință al Uniunii Europene, Comisia:

(d) retrage desemnarea laboratorului sau a centrului respectiv; sau

(e) ia orice alte măsuri adecvate.

Articolul 98 
Desemnarea laboratoarelor naționale de referință

1.
Statele membre desemnează unul sau mai multe laboratoare naționale de referință pentru fiecare laborator de referință al Uniunii Europene desemnat în conformitate cu articolul 91 alineatul (1).

Un stat membru poate desemna un laborator cu sediul într-un alt stat membru sau într-o țară terță care este parte contractantă la Asociația Europeană a Liberului Schimb (AELS).

Același laborator poate fi desemnat ca laborator național de referință al mai multor state membre.

2.
Laboratoarelor naționale de referință li se aplică dispozițiile articolului 36 alineatul (4) litera (e), ale articolului 36 alineatul (5), ale articolului 38, ale articolului 41 alineatul (1), ale articolului 41 alineatul (2) literele (a) și (b) și ale articolului 41 alineatul (3).

3.
Laboratoarele naționale de referință:

(f) sunt imparțiale și nu au conflicte de interese în ceea ce privește exercitarea sarcinilor lor ca laboratoare naționale de referință;

(g) dispun de personal cu calificare adecvată și formare corespunzătoare în tehnicile de analizare, testare și diagnosticare în domeniul lor de competență, precum și de personal auxiliar, după caz;

(h) dețin sau au acces la infrastructura, echipamentele și produsele necesare îndeplinirii sarcinilor care li se încredințează;

(i) se asigură că membrii personalului lor au o bună cunoaștere a standardelor și a practicilor internaționale și iau în considerare ultimele evoluții ale cercetării la nivel național, internațional și al Uniunii în cursul activității lor;

(j) dispun de echipamentul necesar pentru a-și îndeplini sarcinile în situații de urgență;

(k) dacă este cazul, dispun de echipamentul necesar pentru respectarea standardelor de biosecuritate.

4.
Statele membre:

(l) transmit Comisiei, laboratorului de referință al Uniunii Europene relevant și altor state membre denumirea și adresa fiecărui laborator național de referință; și

(m) pun aceste informații la dispoziția publicului;

(n) actualizează informațiile ori de câte ori este necesar.

5.
Statele membre care au mai multe laboratoare naționale de referință pentru un laborator de referință al Uniunii Europene se asigură că laboratoarele respective conlucrează îndeaproape, pentru a asigura o coordonare eficientă între acestea, între ele și alte laboratoare naționale, precum și cu laboratorul de referință al Uniunii Europene.

6.
Comisia este abilitată să adopte acte delegate în conformitate cu articolul 139 cu privire la stabilirea pentru laboratoarele naționale de referință a altor cerințe decât cele prevăzute la alineatele (2) și (3).

Articolul 99 
Responsabilitățile și sarcinile laboratoarelor naționale de referință

1.
În domeniul lor de competență, laboratoarele naționale de referință:

(o) colaborează cu laboratoarele de referință ale Uniunii Europene și participă la cursurile de formare și la testele comparative între laboratoare organizate de către acestea;

(p) coordonează activitățile laboratoarelor oficiale desemnate în conformitate cu articolul 36 alineatul (1) în vederea armonizării și a îmbunătățirii metodelor de analizare, testare sau diagnosticare de laborator și a modului de utilizare a acestora;

(q) dacă este cazul, organizează teste comparative între laboratoarele oficiale, asigură acțiuni corespunzătoare subsecvente testelor și informează autoritățile competente cu privire la rezultatele acestor teste și acțiuni subsecvente;

(r) asigură diseminarea informațiilor furnizate de către laboratorul de referință al Uniunii Europene la autoritățile competente și la laboratoarele oficiale;

(s) acordă autorităților competente asistență științifică și tehnică în cadrul domeniului lor de competență, în vederea aplicării planurilor coordonate de control adoptate în conformitate cu articolul 111;

(t) dacă este cazul, întocmesc și actualizează liste cu reactivii și substanțele de referință disponibile, precum și cu producătorii și furnizorii substanțelor și reactivilor respectivi.

2.
Comisia este abilitată să adopte acte delegate în conformitate cu articolul 139 cu privire la stabilirea unor responsabilități și sarcini ale laboratoarelor naționale de referință suplimentare față de cele prevăzute la alineatul (1).

Titlul IV
Asistență și cooperare administrativă

Articolul 100
Norme generale

1.
În cazurile care prezintă relevanță în mai multe state membre, autoritățile competente ale statelor membre vizate își furnizează reciproc asistență administrativă în conformitate cu articolele 102 – 105, în vederea asigurării unei aplicări corecte a normelor menționate la articolul 1 alineatul (2).

2.
Asistența administrativă include, după caz, participarea autorităților competente ale unui stat membru la controalele oficiale la fața locului efectuate de către autoritățile competente ale unui alt stat membru.

3.
Dispozițiile prezentului titlu nu aduc atingere normelor naționale care:

(u) sunt aplicabile în cazul eliberării de documente care fac obiectul unor proceduri judiciare sau au legătură cu acestea;

(v) vizează protejarea intereselor comerciale ale persoanelor fizice sau juridice.

4.
Toate comunicările transmise între autoritățile competente în conformitate cu articolele 102 – 105 se efectuează în scris.

5.
În vederea eficientizării și a simplificării schimbului de comunicări, Comisia stabilește, prin acte de punere în aplicare, un format standard pentru:

(w) cererile de asistență prevăzute la articolul 102 alineatul (1);

(x) comunicarea notificărilor și a răspunsurilor obișnuite și recurente.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 101 
Organismele de legătură

1.
Fiecare stat membru desemnează unul sau mai multe organisme de legătură însărcinate cu schimbul de comunicări între autoritățile competente în conformitate cu articolele 102 – 105.

2.
Desemnarea organismelor de legătură nu exclude contactele directe, schimbul de informații sau cooperarea între membrii personalului autorităților competente din state membre diferite.

3.
Comisia este abilitată să adopte acte delegate în conformitate cu articolul 139 cu privire la stabilirea cerințelor minime pe care organismele de legătură desemnate în temeiul alineatului (1) au obligația de a le respecta.

4.
Statele membre transmit Comisiei și celorlalte state membre datele de contact ale organismelor de legătură desemnate în temeiul alineatului (1), precum și orice modificare ulterioară a acestor date.

5.
Comisia publică și actualizează pe site-ul său de internet lista cu organismele de legătură comunicate de către statele membre în conformitate cu alineatul (4).

6.
Organismul de legătură transmite toate cererile de asistență emise în temeiul articolului 102 alineatul (1), precum și toate notificările și comunicările emise în temeiul articolelor 103, 104 și 105 organismului corespunzător din statul membru căruia îi este adresată cererea sau notificarea.

7.
Comisia stabilește, prin acte de punere în aplicare, specificațiile instrumentelor tehnice și ale procedurilor de comunicare între organismele de legătură desemnate în temeiul alineatului (1).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 102 
Asistența la cerere

1.
În cazul în care autoritățile competente dintr-un stat membru consideră că, în vederea efectuării controalelor oficiale sau a unor acțiuni eficiente de urmărire a acestor controale pe teritoriul lor, au nevoie de date sau de informații de la autoritățile competente ale unui alt stat membru, ele adresează autorităților competente ale statului membru respectiv o cerere, motivată, de asistență administrativă. Autoritățile competente cărora li s-a adresat solicitarea:

(y) confirmă fără întârziere primirea cererii;

(z) în termen de zece zile de la primirea cererii, indică timpul necesar furnizării unui răspuns avizat;

(aa) efectuează controalele oficiale sau investigațiile necesare pentru a furniza autorităților competente solicitante, fără întârziere, toate informațiile și documentele necesare pentru a le permite să ia decizii în cunoștință de cauză și să verifice respectarea normelor Uniunii în jurisdicția lor.

2.
Documentele se pot transmite în original sau în copie.

3.
Prin acord între autoritățile competente solicitante și cele cărora le-a fost adresată solicitarea, personalul desemnat de către cele dintâi poate fi prezent pe durata controalelor oficiale și a investigațiilor menționate la alineatul (1) litera (c), efectuate de către autoritățile competente cărora le-a fost adresată solicitarea.

În aceste cazuri, membrii personalului autorităților competente solicitante:

(ab) prezintă în orice moment o autorizație scrisă care să menționeze identitatea și calitatea lor oficială;

(ac) au acces, prin intermediarul lor, la aceleași sedii și documente ca și personalul autorităților competente cărora le-a fost adresată solicitarea, cu unicul scop al efectuării anchetei administrative;

(ad) nu pot exercita, din proprie inițiativă, competențele de anchetă conferite funcționarilor autorităților competente cărora le-a fost adresată solicitarea.

Articolul 103 
Asistența în lipsa unei cereri

1.
În cazul în care autoritățile competente dintr-un stat membru sesizează o neconformitate care poate avea implicații pentru un alt stat membru, ele informează neîntârziat autoritățile competente ale celuilalt stat membru, fără a li se solicita aceasta.

2.
Autoritățile competente notificate în conformitate cu alineatul (1):

(ae) confirmă fără întârziere primirea notificării;

(af) în termen de zece zile de la data primirii notificării, precizează:

(i)
care sunt investigațiile pe care intenționează să le efectueze; sau

(ii)
motivele pentru care consideră că nu sunt necesare investigații;

(ag) în cazul în care consideră că investigațiile menționate la litera (b) sunt necesare, cercetează problema și informează fără întârziere autoritățile competente cu privire la rezultate și, dacă este cazul, cu privire la eventualele măsuri luate.

Articolul 104 
Asistența în caz de neconformitate 

1.
În cazul în care, pe parcursul controalelor oficiale efectuate asupra animalelor sau mărfurilor originare dintr-un alt stat membru, autoritățile competente stabilesc că acestea nu sunt conforme cu normele menționate la articolul 1 alineatul (2) în sensul că prezintă un risc pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu, sau că prezintă o încălcare gravă a normelor respective, ele notifică fără întârziere autoritățile competente ale statului membru de expediere și pe cele ale oricărui alt stat membru implicat, pentru a le permite să efectueze investigațiile corespunzătoare.

2.
Fără întârziere, autoritățile competente notificate:

(ah) confirmă primirea notificării;

(ai) precizează care sunt investigațiile pe care intenționează să le efectueze;

(aj) cercetează problema, iau toate măsurile necesare și informează autoritățile competente care au transmis notificarea cu privire la natura investigațiilor și a controalelor oficiale efectuate, la deciziile luate și la motivele care au stat la baza acestor decizii.

3.
În cazul în care autoritățile competente care au transmis notificarea au motive să creadă că investigațiile efectuate sau măsurile luate de către autoritățile competente notificate nu elimină în mod corespunzător neconformitatea confirmată, ele solicită autorităților competente notificate să suplimenteze controalele oficiale efectuate sau măsurile luate. În aceste situații:

(ak) autoritățile competente ale celor două state membre caută o metodă convenabilă în scopul soluționării neconformității în mod adecvat, inclusiv prin efectuarea unor investigații și controale oficiale în comun în conformitate cu articolul 102 alineatul (3);

(al) în cazul în care nu reușesc să convină asupra unor măsuri adecvate, ele informează Comisia fără întârziere.

4.
În cazul în care controalele oficiale efectuate asupra animalelor sau mărfurilor originare dintr-un alt stat membru indică situații repetate de neconformitate față de normele menționate la articolul 1 alineatul (2), autoritățile competente ale statului membru de destinație informează fără întârziere Comisia și autoritățile competente ale celorlalte state membre.

Articolul 105
Asistența acordată de țări terțe 

1.
În cazul în care autoritățile competente primesc din partea unei țări terțe informații care indică o situație de neconformitate sau un risc pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu, autoritățile competente:

(am) transmit neîntârziat aceste informații autorităților competente din celelalte state membre implicate;

(an) în cazul în care informațiile au sau pot avea relevanță la nivelul Uniunii, le transmit fără întârziere Comisiei.

2.
Țării terțe menționate la alineatul (1) i se pot transmite informații obținute prin intermediul controalelor oficiale și al investigațiilor efectuate în conformitate cu prezentul regulament, cu condiția ca:

(ao) autoritățile competente care au furnizat informațiile să consimtă la transmiterea acestora;

(ap) țara terță să își fi luat angajamentul de a oferi asistența necesară strângerii de dovezi privind practicile care sunt sau par a fi neconforme cu normele Uniunii sau care prezintă un risc pentru oameni, animale, plante sau mediu;

(aq) să se respecte normele relevante, naționale și ale Uniunii, aplicabile în cazul transmiterii către țările terțe a unor date cu caracter personal.

Articolul 106 
Asistența coordonată și acțiunile subsecvente întreprinse de Comisie

1.
Comisia coordonează fără întârziere măsurile și acțiunile întreprinse de către autoritățile competente în conformitate cu prezentul titlu în cazurile în care:

(ar) informațiile de care dispune Comisia indică activități care sunt sau par a fi neconforme cu normele menționate la articolul 1 alineatul (2), iar activitățile respective au sau pot avea ramificații în mai multe state membre; sau

(as) informațiile de care dispune Comisia indică posibilitatea ca în mai multe state membre să aibă loc activități identice sau similare care sunt sau par a fi neconforme cu normele menționate la articolul 1 alineatul (2); și

(at) autoritățile competente din statele membre implicate nu reușesc să convină asupra unor acțiuni adecvate de eliminare a neconformității cu normele menționate la articolul 1 alineatul (2).

2.
În situațiile menționate la alineatul (1), Comisia poate:

(au) să trimită o echipă de inspecție care să efectueze un control oficial la fața locului, în colaborare cu statul membru implicat;

(av) să solicite, prin intermediul unor acte de punere în aplicare, autorităților competente din statul membru de expediere și, dacă este cazul, autorităților din alte state membre implicate să intensifice în mod corespunzător controalele oficiale și să raporteze Comisiei care sunt măsurile luate;

(aw) să aplice orice alte măsuri adecvate în conformitate cu normele menționate la articolul 1 alineatul (2).

3.
Comisia este abilitată să adopte acte delegate în conformitate cu articolul 139 pentru a stabili norme de realizare a unui schimb rapid de informații în cazurile menționate la alineatul (1).

Titlul V
Planificare și raportare

Articolul 107 
Planurile de control național multianual (MANCP) și autoritatea unică în sensul MANCP

1.
Statele membre se asigură că autoritățile competente efectuează controalele oficiale în temeiul prezentului regulament pe baza unui plan de control național multianual, care se elaborează și se aplică în mod coordonat pe teritoriul acestora.

2.
Statele membre desemnează o singură autoritate însărcinată cu:

(ax) coordonarea elaborării planului menționat la alineatul (1) de către toate autoritățile competente însărcinate cu controalele oficiale;

(ay) asigurarea faptului că acest plan este coerent și se aplică în mod consecvent.

Articolul 108 
Conținutul planurilor de control naționale multianuale

1.
Planurile de control naționale multianuale se elaborează într-un mod care să asigure:

(az) planificarea controalelor oficiale în toate domeniile vizate prin normele menționate la articolul 1 alineatul (2) și în conformitate cu criteriile menționate la articolul 8 și în normele prevăzute la articolele 15 – 24;

(ba) eficiența stabilirii priorității controalelor oficiale și a alocării resurselor necesare acestora.

2.
Planurile de control naționale multianuale conțin informații generale cu privire la structura și organizarea sistemelor de control oficial din statul membru în cauză, precum și informații privind cel puțin următoarele:

(bb) obiectivele strategice ale planului de control național multianual și modul în care aceste obiective se reflectă în stabilirea priorităților în ceea ce privește controalele oficiale și modul de alocare a resurselor;

(bc) clasificarea controalelor oficiale în funcție de risc;

(bd) desemnarea autorităților competente și a atribuțiilor acestora la nivel central, regional și local, precum și a resurselor disponibile acestor autorități;

(be) după caz, delegarea atribuțiilor către organismele delegate;

(bf) organizarea generală și gestionarea controalelor oficiale la nivel național, regional și local, inclusiv a controalelor oficiale efectuate în unități individuale;

(bg) sistemele de control aplicate diferitor sectoare și coordonarea diverselor servicii ale autorităților competente responsabile de controalele oficiale din aceste sectoare;

(bh) procedurile și sistemele instituite pentru asigurarea respectării obligațiilor autorităților competente menționate la articolul 4 alineatul (1);

(bi) formarea personalului autorităților competente;

(bj) procedurile documentate menționate la articolul 11 alineatul (1);

(bk) organizarea și funcționarea planurilor pentru situații de urgență în conformitate cu normele menționate la articolul 1 alineatul (2);

(bl) organizarea cooperării și a asistenței reciproce între autoritățile competente din statele membre.

Articolul 109 
Întocmirea și punerea în aplicare a planurilor de control multianuale 

1.
Statele membre se asigură că planul de control național multianual prevăzut la articolul 107 alineatul (1) este pus la dispoziția publicului, cu excepția acelor părți a căror dezvăluire ar putea submina eficacitatea controalelor oficiale.

2.
Planul de control național multianual se actualizează ori de câte ori este necesară ajustarea sa în funcție de normele menționate la articolul 1 alineatul (2) și se revizuiește cu regularitate pentru a lua în considerare cel puțin următorii factori:

(bm) apariția unor noi boli, unor noi organisme dăunătoare plantelor sau a altor riscuri pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu;

(bn) schimbări semnificative apărute în structura, administrarea sau funcționarea autorităților competente ale statului membru;

(bo) rezultatele controalelor oficiale efectuate de către statele membre;

(bp) rezultatele controalelor efectuate de Comisie în statul membru în conformitate cu articolul 115 alineatul (1);

(bq) actele delegate adoptate de către Comisie în temeiul articolului 110;

(br) descoperirile științifice;

(bs) rezultatul controalelor oficiale efectuate într-un stat membru de către autoritățile competente ale unei țări terțe.

3.
La cerere, statele membre transmit Comisiei versiunea actualizată a planului lor de control național multianual.

Articolul 110
Competențe delegate pentru planurile de control naționale multianuale

Comisia este abilitată să adopte acte delegate în conformitate cu articolul 139 cu privire la planurile de control naționale multianuale prevăzute la articolul 107 alineatul (1).

Aceste acte delegate instituie norme privind:

(bv) criteriile de clasificare a activităților operatorilor în funcție de risc;

(bw) prioritățile controalelor oficiale pe baza criteriilor prevăzute la articolul 8 și a normelor prevăzute la articolele 15 – 24;

(bx) procedurile de maximizare a eficacității controalelor oficiale;

(by) principalii indicatori de performanță pe care urmează să îi aplice autoritățile competente la evaluarea planului de control național multianual și a punerii sale în aplicare.

Articolul 111 
Planurile de control coordonate și culegerea de date și de informații

În vederea efectuării unei evaluări țintite pentru întreaga Uniune a stadiului aplicării normelor menționate la articolul 1 alineatul (2) sau în vederea stabilirii prevalenței anumitor pericole pe teritoriul întregii Uniuni, Comisia este abilitată să adopte acte delegate în conformitate cu articolul 139 cu privire la:

(bz) organizarea și punerea în aplicare a unor planuri de control coordonate cu durată limitată în unul dintre domeniile reglementate prin normele menționate la articolul 1 alineatul (2);

(ca) organizarea unor activități ad hoc de culegere de date și informații referitoare la aplicarea unui set specific de norme menționate la articolul 1 alineatul (2) sau la prevalența anumitor pericole.

Articolul 112 
Rapoartele anuale ale statelor membre

1.
Fiecare stat membru transmite Comisiei în fiecare an, până la 30 iunie, un raport care precizează:

(a) orice modificări aduse planului de control național multianual pentru a lua în considerare factorii menționați la articolul 109 alineatul (2);

(b) rezultatele controalelor oficiale efectuate în anul precedent în cadrul planului de control național multianual;

(c) tipul și numărul cazurilor de neconformitate cu normele menționate la articolul 1 alineatul (2) detectate de autoritățile competente în anul precedent;

(d) măsurile luate pentru asigurarea eficacității funcționării planului de control național multianual, inclusiv acțiunile de asigurare a respectării legislației și rezultatele acestor măsuri.

2.
În vederea asigurării unei prezentări uniforme a rapoartelor anuale prevăzute la alineatul (1), Comisia adoptă și actualizează, dacă este necesar, prin acte de punere în aplicare, modele standard de formulare pentru transmiterea informațiilor și a datelor menționate la alineatul (1).

Aceste acte de punere în aplicare permit, dacă este posibil, utilizarea modelelor standard de formulare adoptate de Comisie pentru transmiterea altor rapoarte privind controalele oficiale pe care autoritățile competente au obligația de a le transmite Comisiei în conformitate cu normele menționate la articolul 1 alineatul (2).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 113 
Rapoartele anuale ale Comisiei

1.
Comisia pune la dispoziția publicului un raport anual privind efectuarea controalelor oficiale în statele membre, luând în considerare:

(e) rapoartele anuale prezentate de către statele membre în temeiul articolului 112;

(f) rezultatele controalelor efectuate de către Comisie în temeiul articolului 115 alineatul (1);

(g) orice alte informații relevante.

2.
Raportul anual prevăzut la alineatul (1) poate include, după caz, recomandări privind îmbunătățirile care se pot aduce sistemelor de control oficial ale statelor membre și controalelor oficiale specifice anumitor domenii.

Articolul 114 
Planurile pentru situații de urgență privind alimentele și furajele 

1.
În vederea aplicării planului general de gestionare a situațiilor de criză prevăzut la articolul 55 alineatul (1) din Regulamentul (CE) nr. 178/2002, statele membre întocmesc planuri operaționale pentru situații de urgență privind alimentele și furajele, stabilind măsurile care trebuie aplicate fără întârziere în cazul în care se descoperă că alimentele sau furajele prezintă un risc mare pentru sănătatea umană sau animală, fie în mod direct, fie prin intermediul mediului înconjurător.

2.
Planurile pentru situații de urgență privind alimentele și furajele prevăzute la alineatul (1) precizează:

(h) autoritățile competente care trebuie să fie implicate;

(i) competențele și responsabilitățile autorităților menționate la litera (a);

(j) canalele și procedurile de comunicare a informațiilor între autoritățile competente și alte părți implicate, după necesități.

3.
Statele membre își revizuiesc cu regularitate planurile pentru situații de urgență privind alimentele și furajele, pentru a ține seama de modificările apărute în modul de organizare a autorităților competente și de experiența dobândită în urma aplicării planului și a efectuării de exerciții de simulare.

4.
Comisia este abilitată să adopte acte delegate în conformitate cu articolul 139 cu privire la:

(k) normele de instituire a planurilor pentru situații de urgență prevăzute la alineatul (1), în măsura necesară pentru asigurarea unei utilizări coerente și eficiente a planului general de gestionare a situațiilor de criză prevăzut la articolul 55 alineatul (1) din Regulamentul (CE) nr. 178/2002;

(l) rolul părților interesate în instituirea și funcționarea planurilor pentru situații de urgență respective.

Titlul VI
Activitățile Uniunii

Capitolul I
Controalele efectuate de Comisie

Articolul 115 
Controalele efectuate de Comisie în statele membre 

1.
Experții Comisiei efectuează controale în fiecare stat membru în vederea:

(m) verificării aplicării normelor menționate la articolul 1 alineatul (2) și a celor prevăzute în prezentul regulament;

(n) verificării modului de funcționare a sistemelor naționale de control și a autorităților competente care le operează;

(o) investigării și colectării de informații:

(i)
privind controalele oficiale și aplicarea măsurilor de asigurare a respectării legislației;

(ii)
privind problemele importante sau recurente în ceea ce privește aplicarea sau asigurarea aplicării normelor menționate la articolul 1 alineatul (2);

(iii)
în legătură cu situațiile de urgență, cu problemele emergente sau cu noile evoluții din statele membre.

2.
Controalele prevăzute la alineatul (1) se organizează în cooperare cu autoritățile competente ale statelor membre și se efectuează cu regularitate.

3.
Controalele prevăzute la alineatul (1) pot include verificări la fața locului. Experții Comisiei pot însoți personalul din cadrul autorităților competente care efectuează controale oficiale.

4.
Experții Comisiei pot fi asistați de către experți din statele membre. Experții naționali care îi însoțesc pe experții Comisiei beneficiază de aceleași drepturi de acces ca și experții Comisiei.

Articolul 116
Rapoartele Comisiei privind controalele efectuate de experții ei în statele membre

1.
Comisia:

(p) întocmește un proiect de raport cu privire la constatările controalelor efectuate în conformitate cu articolul 115 alineatul (1);

(q) transmite statului membru în care au fost efectuate aceste controale o copie a proiectului de raport prevăzut la litera (a), pentru observații;

(r) ține seama de observațiile statului membru menționate la litera (b) la întocmirea raportului final cu privire la constatările controalelor efectuate de către experții ei în statele membre, astfel cum se prevede la articolul 115 alineatul (1);

(s) pune la dispoziția publicului raportul final menționat la litera (c), precum și observațiile statului membru, menționate la litera (b).

2.
După caz, Comisia poate recomanda, în cadrul rapoartelor sale finale prevăzute la alineatul (1), măsuri corective sau preventive prin care statele membre să abordeze deficiențele specifice sau sistemice identificate de experții ei în timpul controalelor efectuate în conformitate cu articolul 115 alineatul (1).

Articolul 117
Programul controalelor efectuate de Comisie în statele membre

1.
Comisia, prin acte de punere în aplicare:

(t) stabilește un program anual sau multianual al controalelor pe care urmează să le efectueze experții ei în statele membre în conformitate cu articolul 115 alineatul (1);

(u) până la sfârșitul fiecărui an, comunică statelor membre programul de control anual sau orice actualizare a programului de control multianual pentru anul următor.

2.
Comisia, prin intermediul unor acte de punere în aplicare, își poate modifica programul ei de control pentru a lua în considerare evoluțiile din domeniile reglementate prin normele menționate la articolul 1 alineatul (2). Orice astfel de modificare este comunicată statelor membre.

Articolul 118
Obligațiile statelor membre în ceea ce privește controalele efectuate de Comisie

Statele membre:
(cb) aplică măsuri subsecvente corespunzătoare în vederea remedierii eventualelor probleme specifice sau sistemice identificate în timpul controalelor efectuate de către experții Comisiei în conformitate cu articolul 115 alineatul (1);
(cc) acordă tot sprijinul necesar și furnizează toate documentele și alte forme de asistență tehnică pe care le solicită experții Comisiei, pentru a le permite să efectueze controale eficiente și eficace;
(cd) se asigură că experții Comisiei au acces la toate sediile sau părți ale acestora, la animale și mărfuri, precum și la informațiile relevante pentru îndeplinirea sarcinilor lor, inclusiv la sistemele computerizate.
Articolul 119 
Controalele efectuate de Comisie în țări terțe 

1.
Experții Comisiei pot efectua controale în țări terțe în vederea:

(a) verificării conformității sau a echivalenței legislației și a sistemelor din țările terțe, inclusiv a certificării oficiale și a emiterii de certificate oficiale, etichete oficiale, mărci și alte atestate oficiale, cu cerințele stabilite în normele menționate la articolul 1 alineatul (2);

(b) verificării capacității sistemului de control al țării terțe de a asigura conformitatea transporturilor de animale și mărfuri exportate în Uniune cu cerințele relevante stabilite în normele la care se face referire în articolul 1 alineatul (2) sau cu cerințe recunoscute a fi cel puțin echivalente acestora;

(c) colectării de informații și date cu scopul de a elucida cauzele problemelor recurente sau emergente în legătură cu exporturile de animale și mărfuri dintr-o țară terță.

2.
Controalele prevăzute la alineatul (1) vizează în special:

(d) legislația țării terțe;

(e) modul de organizare a autorităților competente din țara terță, competențele și independența acestora, supravegherea lor și autoritatea de care dispun pentru a asigura respectarea efectivă a legislației aplicabile;

(f) instruirea personalului în ceea ce privește efectuarea controalelor oficiale;

(g) resursele de care dispun autoritățile competente, inclusiv facilitățile de analizare, testare și diagnosticare;

(h) existența unor proceduri de control documentate și a unor sisteme de control bazate pe priorități, precum și modul de funcționare a acestora;

(i) după caz, situația în materie de sănătate animală, zoonoze și sănătate a plantelor, precum și procedurile de notificare a Comisiei și a organismelor internaționale relevante cu privire la focarele epidemice de boli ale animalelor și de organisme dăunătoare plantelor;

(j) amploarea și modul de desfășurare a controalelor oficiale efectuate asupra animalelor, plantelor și produselor derivate din acestea care provin din alte țări terțe;

(k) asigurările pe care le poate oferi țara terță cu privire la conformitatea sau echivalența cu cerințele prevăzute în normele la care se face referire la articolul 1 alineatul (2).

3.
În vederea facilitării unei eficiențe și eficacități sporite a controalelor prevăzute la alineatul (1), Comisia poate impune țării terțe în cauză, înainte de efectuarea acestor controale, obligația de a furniza:

(l) informațiile menționate la articolul 124 alineatul (1);

(m) după caz, înregistrări scrise cu privire la controalele oficiale pe care le efectuează.

4.
Comisia poate numi experți din statele membre care să asiste experții ei în timpul controalelor prevăzute la alineatul (1).

Articolul 120 
Frecvența controalelor efectuate de Comisie în țări terțe

Frecvența controalelor efectuate de către Comisie în țările terțe se stabilește în funcție de:

(ce) evaluarea riscului pe care îl reprezintă animalele și mărfurile exportate din aceste țări în Uniune;

(cf) normele menționate la articolul 1 alineatul (2);

(cg) volumul și natura animalelor și a mărfurilor care intră în Uniune din țara terță în cauză;

(ch) rezultatele controalelor efectuate deja de către experții Comisiei sau de către alte organisme de control;

(ci) rezultatele controalelor oficiale efectuate asupra animalelor și a mărfurilor care intră în Uniune din țara terță respectivă și ale oricăror alte controale oficiale efectuate de către autoritățile competente ale statelor membre;

(cj) informațiile primite de la Autoritatea Europeană pentru Siguranța Alimentară sau de la organisme similare;

(ck) informațiile primite de la organisme recunoscute pe plan internațional, precum:

(i)
Organizația Mondială a Sănătății;

(ii)
Comisia Codex Alimentarius;

(iii)
Organizația Mondială pentru Sănătatea Animalelor;

(iv)
Organizația Europeană și Mediteraneană pentru Protecția Plantelor;

(v)
secretariatul Convenției internaționale pentru protecția plantelor;

(vi)
Organizația pentru Cooperare și Dezvoltare Economică;

(vii)
Comisia Economică pentru Europa a Organizației Națiunilor Unite;

(viii)
secretariatul Protocolului de la Cartagena privind biosecuritatea la Convenția privind diversitatea biologică;

(cl) dovezi cu privire la boli emergente sau la alte circumstanțe care ar putea avea ca rezultat intrarea în Uniune, dintr-o țară terță, a unor animale și mărfuri care prezintă riscuri pentru sănătate sau mediu;

(cm) nevoia de a investiga sau de a reacționa la situațiile de urgență din anumite țări terțe.

Articolul 121 
Rapoartele Comisiei privind controalele efectuate de experții ei în țări terțe

Comisa întocmește un raport cu privire la constatările fiecărui control efectuat în conformitate cu articolele 119 și 120.

Dacă este cazul, raportul conține recomandări.

Comisia pune rapoartele sale la dispoziția publicului.

Articolul 122 
Programul controalelor efectuate de Comisie în țări terțe

Comisia comunică statelor membre, în avans, programul său de controale în țările terțe și transmite rapoarte privind rezultatele acestora. Comisia își poate modifica programul astfel încât să țină seama de evoluțiile din domeniile reglementate prin normele menționate la articolul 1 alineatul (2). Orice astfel de modificare este comunicată statelor membre.

Articolul 123 
Controalele efectuate de țări terțe în statele membre 

1.
Statele membre informează Comisia cu privire la:

(a) controalele pe care autoritățile competente ale țărilor terțe planifică să le efectueze pe teritoriul lor;

(b) calendarul și obiectul acestor controale.

2.
Experții Comisiei pot participa la controalele menționate la alineatul (1), la cererea oricăreia dintre următoarele:

(c) autoritățile competente ale statelor membre în care se efectuează aceste controale;

(d) autoritățile competente ale țării terțe care efectuează controalele.

Participarea experților Comisiei, calendarul final și obiectul controalelor menționate la alineatul (1) se organizează printr-o strânsă cooperare între Comisie și autoritățile competente ale statului membru în care se efectuează aceste controale.

3.
Participarea experților Comisiei la controalele menționate la alineatul (1) are drept scop în special:

(e) să ofere consiliere privind normele la care se face referire la articolul 1 alineatul (2);

(f) să ofere informații și date disponibile la nivelul Uniunii care pot fi utile pentru controlul efectuat de autoritățile competente din țara terță;

(g) să asigure uniformitatea controalelor efectuate de către autoritățile competente ale țărilor terțe.

Capitolul II
Condiții de intrare în Uniune a animalelor și a mărfurilor

Articolul 124 
Informații privind sistemele de control ale țărilor terțe

1.
Comisia solicită țărilor terțe care intenționează să exporte animale și mărfuri în Uniune să furnizeze următoarele informații, exacte și actualizate, cu privire la modul general de organizare și gestionare a sistemelor de control sanitar și fitosanitar de pe teritoriul acestora:

(h) orice reglementări sanitare sau fitosanitare adoptate sau propuse pe teritoriul lor;

(i) procedurile de evaluare a riscului și factorii care s-au luat în considerare pentru evaluarea riscurilor și pentru stabilirea nivelului adecvat de protecție sanitară sau fitosanitară;

(j) orice proceduri și mecanisme control și inspecție, inclusiv cu privire la animalele sau mărfurile care provin din alte țări terțe, dacă este cazul;

(k) mecanismele de certificare oficială;

(l) după caz, orice măsuri luate ca urmare a recomandărilor menționate la articolul 121 al doilea paragraf;

(m) dacă este relevant, rezultatele controalelor oficiale efectuate asupra animalelor și mărfurilor destinate a fi exportate în Uniune;

(n) dacă este relevant, informații cu privire la modificările aduse structurii și modului de funcționare a sistemelor de control adoptate în vederea îndeplinirii cerințelor sanitare sau fitosanitare ale Uniunii sau a recomandărilor menționate la articolul 121 al doilea paragraf.

2.
Cererea de informații menționată la alineatul (1) este proporțională, ținând seama de natura animalelor și a mărfurilor care urmează să fie exportate în Uniune și de situația și structura specifică a țării terțe.

Articolul 125 
Stabilirea unor condiții suplimentare pentru intrarea în Uniune a animalelor și a mărfurilor

1.
Comisia este abilitată să adopte acte delegate în conformitate cu articolul 139 cu privire la condițiile care trebuie respectate de către animalele și mărfurile care intră în Uniune din țări terțe, în cazul în care acestea sunt necesare în vederea asigurării conformității animalelor și a mărfurilor cu cerințele relevante stabilite prin normele menționate la articolul 1 alineatul (2), cu excepția literelor (d), (e), (g) și (h) de la articolul 1 alineatul (2), și a articolului 6 din Regulamentul (CE) nr. 853/2004 sau cu cerințe recunoscute a fi cel puțin echivalente.

2.
Condițiile menționate la alineatul (1) identifică animalele și mărfurile prin trimitere la codurile acestora din Nomenclatura combinată și pot include:

(o) cerința ca anumite animale și mărfuri să intre în Uniune numai dintr-o țară terță sau dintr-o regiune a unei țări terțe care figurează în lista întocmită de Comisie în acest sens;

(p) cerința ca transporturile de anumite animale și mărfuri din țările terțe să fie expediate, respectiv obținute sau preparate, din/în unități care respectă cerințele relevante menționate la alineatul (1) sau cerințe recunoscute a fi cel puțin echivalente;

(q) cerința ca transporturile de anumite animale și mărfuri să fie însoțite de un certificat oficial, un atestat oficial sau de orice altă dovadă care să ateste conformitatea transportului cu cerințele relevante prevăzute la alineatul (1) sau cu cerințe recunoscute a fi cel puțin echivalente;

(r) obligația de a furniza dovezile menționate la litera (c) cu respectarea unui format specific;

(s) orice altă cerință necesară în vederea asigurării faptului că animalele și mărfurile oferă un nivel de protecție a sănătății și, în cazul OMG-urilor și al produselor de protecție a plantelor, un nivel de protecție a mediului, echivalent celui asigurat prin cerințele menționate la alineatul (1).

3.
În cazul în care, ca urmare a riscurilor pe care animalele și mărfurile care intră în Uniune din țări terțe le prezintă pentru sănătatea umană, sănătatea animală sau, în cazul OMG-urilor și al produselor de protecție a plantelor, pentru mediu, există motive imperative de urgență care impun acest lucru, actelor delegate adoptate în temeiul alineatului (1) li se aplică procedura prevăzută la articolul 140.

4.
Comisia poate, prin intermediul actelor de punere în aplicare, stabili norme privind formatul și tipul de certificate oficiale, atestate oficial sau dovezi necesare în conformitate cu normele prevăzute la alineatul (2) litera (c).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Articolul 126 
Includerea în lista țărilor terțe menționată la articolul 125 alineatul (2) litera (a)

1.
Includerea unei țări terțe sau a unei regiuni a acesteia în lista menționată la articolul 125 alineatul (2) litera (a) se efectuează în conformitate cu alineatele (2) și (3) din prezentul articol.

2.
Comisia aprobă, prin acte de punere în aplicare, cererea transmisă în acest scop de către țara terță în cauză, însoțită de dovezi și garanții adecvate care atestă conformitatea animalelor și a mărfurilor implicate din țara terță respectivă cu cerințele relevante menționate la articolul 125 alineatul (1) sau cu cerințe echivalente acestora. Respectivele acte de punere în aplicare se adoptă și actualizează în conformitate cu procedura de examinare menționată la face referire articolul 141 alineatul (2).

3.
Comisia decide cu privire la cererea menționată la alineatul (2) luând în considerare, după caz:

(t) legislația țării terțe privind sectorul în cauză;

(u) structura și organizarea autorităților competente ale țării terțe și ale serviciilor sale de control, competențele de care dispun, garanțiile care pot fi furnizate cu privire la aplicarea și asigurarea respectării legislației țării terțe aplicabile sectorului în cauză, precum și fiabilitatea procedurilor de certificare oficială;

(v) desfășurarea de către autoritățile competente din țara terță a unor controale oficiale adecvate și a altor activități în vederea stabilirii prezenței eventualelor pericole pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu;

(w) periodicitatea și rapiditatea furnizării de către țara terță a informațiilor cu privire la prezența pericolelor pentru sănătatea umană, animală sau a plantelor, pentru bunăstarea animalelor sau, în cazul OMG-urilor și al produselor de protecție a plantelor, pentru mediu;

(x) garanțiile oferite de către țara terță cu privire la:

(i)
conformitatea condițiilor aplicate unităților din care provin animalele sau mărfurile exportate în Uniune cu cerințe echivalente celor menționate la articolul 125 alineatul (1);

(ii)
întocmirea și actualizarea unei liste a unităților menționate la punctul (i);

(iii)
transmiterea către Comisie, fără întârziere, a listei unităților menționate la punctul (i) și a versiunilor actualizate;

(iv)
efectuarea de către autoritățile competente ale țării terțe, cu regularitate și eficacitate, a unor controale asupra unităților menționate la punctul (i);

(y) orice alte informații sau date privind capacitatea țării terțe de a se asigura că în Uniune intră numai animale sau mărfuri care oferă nivelul de protecție asigurat prin cerințele relevante menționate la articolul 125 alineatul (1) sau un nivel echivalent.

Articolul 127 
Stabilirea unor măsuri speciale privind intrarea în Uniune a 
anumitor animale și mărfuri

1.
Dacă, în alte cazuri decât cele menționate la articolul 53 din Regulamentul (CE) nr. 178/2002, la articolul 249 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind sănătatea animalelor] și la articolul 27 alineatul (1), articolul 29 alineatul (1), articolul 40 alineatul (2), articolul 41 alineatul (2), articolul 47 alineatul (1), articolul 49 alineatul (2) și articolul 50 alineatul (2) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor], există dovezi care atestă că intrarea în Uniune a anumitor animale sau mărfuri care provin dintr-o țară terță, dintr-o regiune a acesteia sau dintr-un grup de țări terțe poate constitui un risc pentru sănătatea umană, animală sau a plantelor sau, în cazul OMG-urilor și al produselor de protecție a plantelor, pentru mediu, sau în cazul în care există dovezi privind o potențială neconformitate, gravă și de amploare, față de normele menționate la articolul 1 alineatul (2), Comisia adoptă, prin acte de punere în aplicare, măsurile necesare în vederea limitării acestor riscuri sau a eliminării neconformității identificate. Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

2.
Măsurile menționate la alineatul (1) identifică animalele și mărfurile prin trimitere la codurile acestora din Nomenclatura combinată și pot include:

(z) interdicția de intrare în Uniune a animalelor și a mărfurilor menționate la alineatul (1) originare sau expediate din țările terțe sau regiunile acestora în cauză;

(aa) cerința ca animalele și mărfurile menționate la alineatul (1), originare sau expediate din anumite țări terțe sau regiuni ale acestora, să facă obiectul unui tratament sau al unor controale specifice înainte de expediere;

(ab) cerința ca animalele și mărfurile menționate la alineatul (1), originare sau expediate din anumite țări terțe sau regiuni ale acestora, să facă obiectul unui tratament sau al unor controale specifice la intrarea în Uniune;

(ac) cerința ca transporturile de animale și mărfuri dintre cele menționate la alineatul (1), originare sau expediate din anumite țări terțe sau regiuni ale acestora, să fie însoțite de un certificat oficial, de un atestat oficial sau de orice altă dovadă care să ateste conformitatea transportului cu cerințele prevăzute în normele la care se face referire la articolul 1 alineatul (2) sau cu cerințe recunoscute a fi cel puțin echivalente;

(ad) cerința ca dovezile menționate la litera (d) să fie transmise cu respectarea unui format specific;

(ae) orice alte măsuri necesare în vederea limitării riscului.

3.
La adoptarea măsurilor menționate la alineatul (2), se ține seama de:

(af) informațiile colectate în conformitate cu articolul 124;

(ag) orice alte informații furnizate de către țările terțe în cauză;

(ah) după caz, de rezultatele controalelor efectuate de către Comisie în temeiul articolului 119 alineatul (1).

4.
În cazul existenței unor motive imperative de urgență, justificate corespunzător, care privesc sănătatea umană și animală sau, în cazul OMG-urilor și al produselor de protecție a plantelor, protecția mediului, Comisia adoptă acte de punere în aplicare cu aplicabilitate imediată, în conformitate cu procedura menționată la articolul 141 alineatul (3).

Articolul 128 
Echivalență

1.
În domeniile reglementate prin normele menționate la articolul 1 alineatul (2), cu excepția literelor (d), (e), (g) și (h) de la articolul 1 alineatul (2), Comisia poate recunoaște, prin acte de punere în aplicare, că măsurile aplicate într-o țară terță sau în regiuni ale acesteia sunt echivalente cerințelor prevăzute în normele respective, pe baza:

(ai) examinării minuțioase a informațiilor și a datelor furnizate de către țara terță în cauză în conformitate cu articolul 124 alineatul (1);

(aj) după caz, a rezultatelor satisfăcătoare ale controlului efectuat în conformitate cu articolul 119 alineatul (1).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

2.
Actele de punere în aplicare menționate la alineatul (1) stabilesc modalitățile de reglementare a intrării în Uniune a animalelor și mărfurilor din țara terță sau regiunea respectivă și pot include:

(ak) natura și conținutul certificatelor sau atestatelor oficiale care trebuie să însoțească animalele sau mărfurile;

(al) cerințe specifice aplicabile la intrarea animalelor sau a mărfurilor în Uniune și controalele oficiale care se efectuează la intrarea în Uniune;

(am) după caz, proceduri de întocmire și modificare a listelor cu regiunile sau unitățile din țara terță în cauză din care se permite intrarea animalelor și a mărfurilor în Uniune.

3.
În cazul în care oricare dintre condițiile de recunoaștere a echivalenței încetează să mai fie îndeplinită, Comisia abrogă fără întârziere, prin acte de punere în aplicare, actele de punere în aplicare prevăzute la alineatul (1).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Capitolul III
Formarea personalului autorităților competente;

Articolul 129
Formarea și schimbul de personal al autorităților competente

1.
Comisia poate organiza activități de formare pentru personalul autorităților competente și, după caz, pentru personalul altor autorități ale statelor membre implicate în investigarea posibilelor încălcări ale dispozițiilor prezentului regulament și ale normelor menționate la articolul 1 alineatul (2).

Comisia poate organiza aceste activități în cooperare cu statele membre.

2.
Activitățile de formare menționate la alineatul (1) facilitează dezvoltarea unei abordări armonizate a controalelor oficiale și a altor activități oficiale în statele membre. Acestea includ, după caz, instruire privind:

(an) prezentul regulament și normele menționate la articolul 1 alineatul (2);

(ao) metodele și tehnicile de control relevante pentru controalele oficiale și pentru celelalte activități oficiale efectuate de autoritățile competente;

(ap) metodele și tehnicile de producție, prelucrare și comercializare.

3.
Activitățile de formare prevăzute la alineatul (1) se pot adresa și personalului din cadrul autorităților competente ale țărilor terțe și pot fi organizate în afara Uniunii. 

4.
Autoritățile competente asigură diseminarea cunoștințelor dobândite prin intermediul activităților de formare prevăzute la alineatul (1) după necesități, precum și utilizarea adecvată a acestor cunoștințe în activitățile de formare a personalului prevăzute la articolul 4 alineatele (2) și (3). 

Activitățile de formare care vizează difuzarea cunoștințelor respective sunt incluse în programele de formare profesională menționate la articolul 4 alineatul (2).
5.
Comisia poate organiza, în cooperare cu statele membre, programe de schimb de personal între două sau mai multe state membre pentru personalul autorităților competente care efectuează controale oficiale și alte activități oficiale.

Aceste schimburi pot avea loc prin detașarea temporară a membrilor personalului autorităților competente dintr-un stat membru în altul sau prin schimburi de personal între autoritățile competente relevante.
6.
Comisia stabilește, prin acte de punere în aplicare, norme privind organizarea activităților de formare menționate la alineatul (1) și a programelor menționate la alineatul (5).

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

Capitolul IV
Sisteme de gestionare a informațiilor 

Articolul 130 
Sistemul de gestionare a informațiilor pentru controalele oficiale (IMSOC)

1.
Comisia instituie și administrează un sistem computerizat de gestionare a informațiilor în vederea operării integrate a mecanismelor și a instrumentelor prin care se gestionează și se tratează date, informații și documente referitoare la controalele oficiale („IMSOC”).

2.
IMSOC:

(aq) integrează pe deplin și furnizează actualizările necesare pentru sistemul TRACES instituit prin Decizia 2003/24/CE;

(ar) integrează pe deplin și furnizează actualizările necesare pentru sistemele computerizate existente gestionate de către Comisie și utilizate pentru schimbul rapid de date, informații și documente cu privire la riscurile pentru sănătatea umană, sănătatea și bunăstarea animalelor și sănătatea plantelor, instituite prin articolul 50 din Regulamentul (CE) nr. 178/2002, prin articolul 20 din Regulamentul (UE) XXX/XXXX [Oficiul pentru Publicații, vă rugăm să inserați numărul Regulamentului privind sănătatea animalelor] și prin articolul 97 din Regulamentul (UE) XXX/XXXX [Oficiul pentru Publicații, vă rugăm să inserați numărul prezentului regulament];

(as) asigură legături corespunzătoare între sistemul TRACES și sistemele menționate la litera (b) pentru a permite schimbul eficient și actualizarea datelor între aceste sisteme, precum și între acestea și sistemul TRACES, în funcție de necesități.

Articolul 131
Funcțiile generale ale IMSOC

IMSOC:

(cn) permite gestionarea și schimbul computerizat al informațiilor, datelor și documentelor necesare pentru efectuarea controalelor oficiale, rezultate în urma efectuării controalelor oficiale sau a înregistrării efectuării sau a rezultatelor acestora, în toate cazurile în care normele menționate la articolul 1 alineatul (2) și actele delegate menționate la articolele 15 – 24 prevăd schimbul acestor informații, date și documente între autoritățile competente, între autoritățile competente și Comisie și, după caz, între acestea și alte autorități și operatori;

(co) asigură un mecanism de schimb de date și informații în conformitate cu dispozițiile titlului IV;

(cp) asigură un instrument de colectare și gestionare a rapoartelor cu privire la controalele oficiale, furnizate de către statele membre Comisiei;

(cq) permite producerea, gestionarea și transmiterea, inclusiv în format electronic, a jurnalului de călătorie menționat la articolul 5 alineatul (4) din Regulamentul (CE) nr. 1/2005, a înregistrărilor obținute cu ajutorul sistemului de navigație prevăzut la articolul 6 alineatul (9) din Regulamentul (CE) nr. 1/2005, a certificatelor oficiale și a documentului sanitar comun de intrare menționat la articolul 54 din prezentul regulament.

Articolul 132
Utilizarea IMSOC în cazul animalelor și al mărfurilor care fac obiectul unor controale oficiale specifice

1.
În cazul animalelor sau al mărfurilor a căror circulație în interiorul Uniunii sau a căror introducere pe piață face obiectul unor cerințe sau proceduri specifice stabilite prin normele menționate la articolul 1 alineatul (2), IMSOC permite autorităților competente de la locul de expediere și altor autorități competente responsabile de efectuarea controalelor oficiale asupra acestor animale și mărfuri să realizeze în timp real schimburi de date, informații și documente referitoare la animalele sau mărfurile care sunt deplasate dintr-un stat membru în altul și la controalele oficiale efectuate.

Primul paragraf nu se aplică mărfurilor care fac obiectul normelor prevăzute la articolul 1 alineatul (2) literele (g) și (h).

Cu toate acestea, Comisia este abilitată să adopte acte delegate în conformitate cu articolul 139 cu privire la cazurile și măsura în care primul paragraf se aplică mărfurilor menționate la al doilea paragraf.

2.
În cazul animalelor sau al mărfurilor exportate pentru care se aplică normele Uniunii privind emiterea certificatului de export, IMSOC permite autorităților competente de la locul de expediere și altor autorități competente responsabile de efectuarea controalelor oficiale să realizeze în timp real schimburi de date, informații și documente referitoare la animalele și mărfurile respective, precum și la rezultatele controalelor efectuate asupra acestora.

3.
În cazul animalelor sau al mărfurilor care fac obiectul controalelor oficiale menționate la Titlul II, Capitolul V, Secțiunile I și II, IMSOC:

(a) permite autorităților competente de la punctele de inspecție la frontieră și altor autorități competente responsabile de efectuarea controalelor oficiale asupra acestor animale sau mărfuri să realizeze în timp real schimburi de date, informații și documente referitoare la animalele și mărfurile respective, precum și la controalele efectuate asupra acestora;

(b) permite autorităților competente de la punctele de inspecție la frontieră să realizeze schimburi de date, informații și documente relevante cu autoritățile vamale și cu alte autorități responsabile de efectuarea controalelor asupra animalelor sau a mărfurilor care intră în Uniune din țări terțe, precum și cu operatorii implicați în procedurile de intrare, în conformitate cu normele adoptate în temeiul articolului 14 alineatul (4) și al articolului 73 alineatul (2), precum și cu alte norme relevante ale Uniunii;

(c) sprijină și aplică procedurile menționate la articolul 52 alineatul (2) litera (a) și la articolul 63 alineatul (6).

Articolul 133 
Abilitarea de a adopta norme de funcționare a IMSOC

Comisia este abilitată să adopte acte delegate în conformitate cu articolul 139 prin care să stabilească:

(cr) specificațiile tehnice și normele specifice privind funcționarea IMSOC și a componentelor sale;

(cs) procedurile pentru situații de urgență care să fie aplicate în caz de indisponibilitate a oricăreia dintre funcțiile IMSOC;

(ct) cazurile și condițiile în care se poate acorda acces parțial la funcțiile IMSOC țărilor terțe și organizațiilor internaționale implicate, precum și modalitățile de acces;

(cu) cazurile și condițiile în care se pot acorda scutiri de la utilizarea sistemului TRACES utilizatorilor ocazionali;

(cv) normele privind un sistem electronic prin care certificatele electronice eliberate de autoritățile competente din țările terțe să fie acceptate de către autoritățile competente.

Titlul VII
Acțiuni de asigurare a respectării legislației

Capitolul I
Acțiuni întreprinse de autoritățile competente și sancțiuni

Articolul 134 
Obligațiile generale ale autorităților competente în ceea ce privește acțiunile de asigurare a respectării legislației

1.
Atunci când acționează în conformitate cu prezentul capitol, autoritățile competente acordă prioritate acțiunilor care trebuie întreprinse în vederea eliminării sau a limitării riscurilor pentru sănătatea umană, animală și a plantelor, pentru bunăstarea animalelor și, în cazul OMG-urilor și al produselor de protecție a plantelor, pentru mediu.

2.
În cazul în care există o suspiciune de neconformitate, autoritățile competente efectuează o investigație în vederea confirmării sau eliminării suspiciunii.

3.
În cazul în care este necesar pentru îndeplinirea scopului său, investigația menționată la alineatul (2) include:

(a) efectuarea unor controale oficiale intensificate asupra animalelor, mărfurilor și operatorilor pe o perioadă adecvată;

(b) reținerea oficială a animalelor și a mărfurilor și a oricăror substanțe sau produse neautorizate, după caz.

Articolul 135
Investigații și măsuri în caz de neconformitate confirmată

1.
În cazul în care se confirmă o neconformitate, autoritățile competente:

(c) efectuează orice investigație suplimentară necesară în vederea stabilirii originii și amplorii neconformității, precum și a responsabilităților operatorului;

(d) iau măsuri adecvate pentru a se asigura că operatorul în cauză remediază situația de neconformitate și previne repetarea acesteia.

Atunci când decid asupra măsurilor care trebuie luate, autoritățile competente iau în considerare natura neconformității și antecedentele operatorului în ceea ce privește conformitatea.

2.
După caz, atunci când acționează în conformitate cu alineatul (1), autoritățile competente:

(e) dispun sau efectuează tratarea animalelor;

(f) dispun descărcarea, transferul către un alt mijloc de transport, adăpostirea și îngrijirea animalelor, instituirea unor perioade de carantină și amânarea sacrificării animalelor;

(g) dispun tratarea mărfurilor, modificarea etichetelor sau corectarea informațiilor destinate consumatorilor;

(h) restricționează sau interzic introducerea pe piață, circulația, intrarea în Uniune sau exportul animalelor și al mărfurilor, interzic întoarcerea acestora în statul membru de expediere sau dispun întoarcerea acestora în statul membru de expediere;

(i) dispun creșterea frecvenței controalelor proprii efectuate de către operator;

(j) dispun efectuarea unor controale oficiale intensificate sau sistematice asupra anumitor activități ale operatorului în cauză; 

(k) dispun rechemarea, retragerea, îndepărtarea și distrugerea mărfurilor, autorizând, după caz, utilizarea mărfurilor în alte scopuri decât cele inițiale;

(l) dispun izolarea sau închiderea, pe o perioadă de timp corespunzătoare, a tuturor activităților operatorului în cauză sau a unei părți din acestea, a unităților, a exploatațiilor sau a altor sedii ale sale;

(m) dispun încetarea, pe o perioadă de timp corespunzătoare, a tuturor activităților operatorului în cauză sau a unei părți din acestea și, dacă este cazul, a site­urilor de internet pe care le administrează sau le folosește;

(n) dispun suspendarea sau retragerea autorizației unității, fabricii, exploatației sau mijloacelor de transport în cauză, sau a autorizației transportatorului;

(o) dispun sacrificarea sau uciderea animalelor, cu condiția ca aceasta să fie măsura cea mai adecvată pentru a proteja sănătatea umană, precum și sănătatea și bunăstarea animalelor;

(p) iau orice altă măsură pe care o consideră adecvată în vederea asigurării conformității cu normele menționate la articolul 1 alineatul (2).

3.
Autoritățile competente furnizează operatorului în cauză sau reprezentantului său:

(q) o notificare scrisă cu privire la decizia lor privind acțiunea sau măsura care trebuie întreprinsă în conformitate cu alineatele (1) și (2), împreună cu motivele care au stat la baza acestei decizii; și

(r) informații privind căile de atac împotriva unor astfel de decizii, procedura aplicabilă și termenele limită.

4.
Toate cheltuielile efectuate în temeiul prezentului articol sunt suportate de către operatorii răspunzători.

Articolul 136 
Sancțiuni

1.
Statele membre stabilesc norme cu privire la sancțiunile aplicabile în cazul nerespectării dispozițiilor prezentului regulament și iau toate măsurile necesare pentru a asigura aplicarea lor. Sancțiunile aplicate trebuie să fie eficiente, proporționale și cu efect de descurajare. Statele membre notifică aceste dispoziții Comisiei până la data menționată la articolul 162 alineatul (1) paragraful al doilea și îi comunică fără întârziere orice modificare ulterioară care le aduce atingere.

2.
Statele membre se asigură că sancțiunile financiare aplicabile în cazul încălcării intenționate a dispozițiilor prezentului regulament și a normelor menționate la articolul 1 alineatul (2) depășesc avantajul economic urmărit prin încălcare.

3.
Statele membre se asigură că sunt aplicate sancțiuni corespunzătoare în special în următoarele cazuri:

(s) în cazul în care operatorii nu cooperează în timpul controalelor oficiale sau al altor activități oficiale;

(t) în cazul unor certificate oficiale false sau înșelătoare;

(u) în cazul întocmirii sau al utilizării frauduloase a certificatelor oficiale, a etichetelor oficiale, a mărcilor și a altor forme de atestare oficială.

Capitolul II
Măsurile de asigurare a respectării legislației Uniunii

Articolul 137
Deficiențe grave ale sistemului de control al unui stat membru 

1.
În cazul în care Comisia are dovezi privind o deficiență gravă a sistemelor de control ale unui stat membru care poate determina un risc pe scară largă pentru sănătatea umană, animală sau a plantelor, pentru bunăstarea animalelor sau, în cazul OMG­urilor și al produselor de protecție a plantelor, pentru mediu, sau care poate determina o încălcare pe scară largă a normelor menționate la articolul 1 alineatul (2), ea adoptă, prin acte de punere în aplicare, una sau mai multe dintre următoarele măsuri, care urmează să fie aplicate până la eliminarea deficienței sistemului de control:

(v) interdicția de a pune la dispoziție pe piață sau de a transporta, deplasa sau manipula în alte moduri anumite animale sau mărfuri afectate de deficiența sistemului de control oficial;

(w) condiții speciale pentru activitățile, animalele sau mărfurile menționate la litera (a);

(x) suspendarea desfășurării controalelor oficiale la punctele de inspecție la frontieră sau la alte puncte de control afectate de deficiența sistemului de control oficial sau retragerea acestor puncte de inspecție la frontieră sau a altor puncte de control ;

(y) alte măsuri pertinente cu caracter temporar, necesare în vederea limitării riscului respectiv până la remedierea deficienței sistemului de control.

Respectivele acte de punere în aplicare se adoptă în conformitate cu procedura de examinare menționată la articolul 141 alineatul (2).

2.
Măsurile menționate la alineatul (1) se adoptă numai dacă statul membru în cauză nu reușește să remedieze situația la cererea și în termenul stabilit de către Comisie.

3.
În cazul existenței unor motive imperative de urgență, justificate corespunzător, care privesc sănătatea umană și animală sau, în cazul OMG-urilor și al produselor de protecție a plantelor, protecția mediului, Comisia adoptă acte de punere în aplicare cu aplicabilitate imediată, în conformitate cu procedura menționată la articolul 141 alineatul (3).

Titlul VIII
Dispoziții comune

Capitolul I
Dispoziții procedurale

Articolul 138 
Modificarea anexelor și a trimiterilor la standardele europene

1.
Comisia este abilitată să adopte acte delegate în temeiul articolului 139 cu privire la modificarea anexelor II și III la prezentul regulament, pentru a lua în considerare modificările normelor menționate la articolul 1 alineatul (2), progresul tehnic și evoluțiile științifice.
2.
În vederea actualizării trimiterilor la standardele europene menționate la articolul 26 alineatul (1) litera (b) punctul (iv), la articolul 36 alineatul (4) litera (e) și la articolul 91 alineatul (3) litera (a), Comisia este abilitată să adopte acte delegate de modificare a acestor trimiteri în cazul în care CEN modifică standardele respective.

Articolul 139 
Exercitarea delegării

1.
Competența de a adopta acte delegate este conferită Comisiei în condițiile prevăzute la prezentul articol.
2.
Delegarea de competențe menționată la articolul 4 alineatul (3), la articolul 15 alineatul (2), la articolele 16 și 17, la articolul 18 alineatul (3), la articolele 19, 20, 21 și 22, la articolul 23 alineatul (1), la articolul 24 alineatul (1), la articolul 25 alineatul (3), la articolul 26 alineatul (2), la articolul 40, la articolul 43 alineatul (4), la articolul 45 alineatul (3), la articolele 46 și 49, la articolul 51 alineatul (1), la articolul 52 alineatele (1) și (2), la articolul 56 alineatul (2), la articolul 60 alineatul (3), la articolul 62 alineatul (2), la articolul 69 alineatul (3), la articolul 75 alineatele (1) și (2), la articolul 97 alineatul (2), la articolul 98 alineatul (6), la articolul 99 alineatul (2), la articolul 101 alineatul (3), la articolul 106 alineatul (3), la articolele 110 și 111, la articolul 114 alineatul (4), la articolul 125 alineatul (1), la articolul 132 alineatul (1) al treilea paragraf, la articolul 133, la articolul 138 alineatele (1) și (2), la articolul 143 alineatul (2), la articolul 144 alineatul (3), la articolul 151 alineatul (3), la articolul 153 alineatul (3) și la articolul 159 alineatul (3) se conferă pe o perioadă nedeterminată de la data intrării în vigoare a prezentului regulament.

3.
Delegarea de competențe menționată la articolul 4 alineatul (3), la articolul 15 alineatul (2), la articolele 16 și 17, la articolul 18 alineatul (3), la articolele 19, 20, 21 și 22, la articolul 23 alineatul (1), la articolul 24 alineatul (1), la articolul 25 alineatul (3), la articolul 26 alineatul (2), la articolul 40, la articolul 43 alineatul (4), la articolul 45 alineatul (3), la articolele 46 și 49, la articolul 51 alineatul (1), la articolul 52 alineatele (1) și (2), la articolul 56 alineatul (2), la articolul 60 alineatul (3), la articolul 62 alineatul (2), la articolul 69 alineatul (3), la articolul 75 alineatele (1) și (2), la articolul 97 alineatul (2), la articolul 98 alineatul (6), la articolul 99 alineatul (2), la articolul 101 alineatul (3), la articolul 106 alineatul (3), la articolele 110 și 111, la articolul 114 alineatul (4), la articolul 125 alineatul (1), la articolul 132 alineatul (1) al treilea paragraf, la articolul 133, la articolul 138 alineatele (1) și (2), la articolul 143 alineatul (2), la articolul 144 alineatul (3), la articolul 151 alineatul (3), la articolul 153 alineatul (3) și la articolul 159 alineatul (3) poate fi revocată în orice moment de către Parlamentul European sau de către Consiliu. Decizia de revocare pune capăt delegării de competențe specificate în decizia respectivă. Ea intră în vigoare în ziua următoare datei publicării sale în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere valabilității niciunuia dintre actele delegate care sunt deja în vigoare.

4.
De îndată ce adoptă un act delegat, Comisia îl notifică simultan Parlamentului European și Consiliului.

5.
Un act delegat adoptat în conformitate cu articolul 4 alineatul (3), cu articolul 15 alineatul (2), cu articolul 16 sau 17, cu articolul 18 alineatul (3), cu articolele 19, 20, 21 sau 22, cu articolul 23 alineatul (1), cu articolul 24 alineatul (1), cu articolul 25 alineatul (3), cu articolul 26 alineatul (2), cu articolul 40, cu articolul 43 alineatul (4), cu articolul 45 alineatul (3), cu articolele 46 sau 49, cu articolul 51 alineatul (1), cu articolul 52 alineatele (1) și (2), cu articolul 56 alineatul (2), cu articolul 60 alineatul (3), cu articolul 62 alineatul (2), cu articolul 69 alineatul (3), cu articolul 75 alineatele (1) și (2), cu articolul 97 alineatul (2), cu articolul 98 alineatul (6), cu articolul 99 alineatul (2), cu articolul 101 alineatul (3), cu articolul 106 alineatul (3), cu articolul 110 sau 111, cu articolul 114 alineatul (4), cu articolul 125 alineatul (1), cu articolul 132 alineatul (1), cu articolul 133, cu articolul 138 alineatele (1) și (2), cu articolul 143 alineatul (2), cu articolul 144 alineatul (3), cu articolul 151 alineatul (3), cu articolul 153 alineatul (3) și cu articolul 159 alineatul (3) intră în vigoare numai în cazul în care nici Parlamentul European, nici Consiliul nu formulează obiecții în termen de două luni de la notificarea actului respectiv către Parlamentul European și Consiliu sau în cazul în care, înainte de expirarea termenului respectiv, atât Parlamentul European, cât și Consiliul, informează Comisia că nu vor formula obiecții. Termenul respectiv se amână cu două luni la inițiativa Parlamentului European sau a Consiliului.

Articolul 140
Procedura de urgență

1.
Actele delegate adoptate în temeiul prezentului articol intră imediat în vigoare și se aplică atât timp cât nu se formulează nicio obiecție în conformitate cu alineatul (2). În notificarea unui act delegat către Parlamentul European și Consiliu se menționează motivele aplicării procedurii de urgență.
2.
Parlamentul European sau Consiliul se poate opune unui act delegat în conformitate cu procedura stabilită la articolul 139 alineatul (5). Într-un astfel de caz, Comisia abrogă actul fără întârziere în urma notificării deciziei de a formula obiecții de către Parlamentul European sau Consiliu.

Articolul 141 
Comitetul

1.
Comisia este asistată de Comitetul permanent pentru plante, animale, produse alimentare și hrană pentru animale instituit în temeiul articolului 58 alineatul (1) din Regulamentul (CE) nr. 178/2002. Acesta este un comitet în sensul Regulamentului (UE) nr. 182/2011.

2.
Atunci când se face trimitere la prezentul alineat, se aplică articolul 5 din Regulamentul (UE) nr. 182/2011.

În cazul în care avizul comitetului trebuie obținut prin procedură scrisă, această procedură se încheie fără rezultat dacă, înainte de expirarea termenului de transmitere a avizului, președintele comitetului decide astfel sau o majoritate simplă a membrilor comitetului solicită încheierea procedurii.

3.
Atunci când se face trimitere la prezentul alineat, se aplică articolul 8 din Regulamentul (UE) nr. 182/2011, coroborat cu articolul 5 din același regulament

Capitolul II
Dispoziții finale și tranzitorii

Articolul 142 
Abrogări

1.
Regulamentul (CE) nr. 882/2004, Directivele 89/608/CEE și 96/93/CE și Decizia 92/438/CEE se abrogă de la [Oficiul pentru Publicații, vă rugăm să inserați data intrării în vigoare a prezentul regulament + 1 an].

Cu toate acestea, articolele 14 – 17 și 26 – 29 din Regulamentul (CE) nr. 882/2004 se aplică în continuare până la [Oficiul pentru Publicații, vă rugăm să inserați data intrării în vigoare a prezentul regulament + 3 ani].

2.
Regulamentul (CE) nr. 854/2004 și Directivele 89/662/CEE, 90/425/CEE, 91/496/CEE, 96/23/CE și 97/78/CE se abrogă de la [Oficiul pentru Publicații, vă rugăm să inserați data intrării în vigoare a prezentul regulament + 3 ani].

3.
Trimiterile la actele abrogate se interpretează ca trimiteri la prezentul regulament și se citesc în conformitate cu tabelul de corespondență din anexa IV.

Articolul 143
Măsuri tranzitorii privind abrogarea Directivelor 91/496/CEE și 97/78/CE

1.
Dispozițiile relevante ale Directivelor 91/496/CEE și 97/78/CE prin care se reglementează aspectele menționate la articolul 45 alineatul (2), la articolul 46, la articolul 49 literele (b), (c) și (d), la articolul 51 alineatul (1) litera (a), la articolul 52 alineatele (1) și (2) și la articolul 56 alineatul (1) litera (a) din prezentul regulament se aplică în continuare până la o dată care urmează să fie stabilită în actul delegat adoptat în conformitate cu alineatul (2).

2.
Comisia este abilitată să adopte acte delegate în conformitate cu articolul 139 cu privire la data de la care dispozițiile menționate la alineatul (1) nu se mai aplică. Această dată este data de aplicare a normelor corespunzătoare care urmează să fie stabilite în conformitate cu actele delegate sau de punere în aplicare prevăzute la articolul 45 alineatul (2), la articolul 46, la articolul 49 literele (b), (c) și (d), la articolul 51 alineatul (1) litera (a), la articolul 52 alineatele (1) și (2) și la articolul 56 alineatul (1) litera (a) din prezentul regulament.

Articolul 144
Măsuri tranzitorii privind abrogarea Directivei 96/23/CE

1.
Autoritățile competente continuă să efectueze controalele oficiale necesare în vederea detectării prezenței substanțelor și a grupurilor de reziduuri enumerate în anexa I la Directiva 96/23/CE, în conformitate cu anexele II, III și IV la directiva respectivă, până la o dată care urmează să fie stabilită în actul delegat adoptat în conformitate cu alineatul (3).

2.
Articolul 29 alineatele (1) și (2) din Directiva 96/23/CE se aplică în continuare până la o dată care urmează să fie stabilită în actul delegat adoptat în conformitate cu alineatul (3).

3.
Comisia este abilitată să adopte acte delegate în conformitate cu articolul 139 cu privire la data de la care autoritățile competente nu mai efectuează controale oficiale în conformitate cu dispozițiile alineatului (1) și de la care articolul 29 alineatele (1) și (2) din Directiva 96/23/CE nu se mai aplică. Data respectivă este data de aplicare a normelor corespunzătoare care urmează să fie stabilite în temeiul actelor delegate sau de punere în aplicare prevăzute la articolele 16 și 111 din prezentul regulament.

Articolul 145
Modificări ale Directivei 98/58/CE

Directiva 98/58/CE se modifică după cum urmează:

(cw) Articolul 2 se modifică după cum urmează:

(i)
punctul 3 se elimină;

(ii)
se adaugă următorul al doilea paragraf:

„Se aplică și definiția «autorităților competente» prevăzută la articolul 2 punctul (5) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]”;

(cx) Articolul 6 se modifică după cum urmează:

(i)
alineatul (1) se elimină;
(ii)
alineatul (2) se înlocuiește cu următorul text:

„2.
Statele membre prezintă Comisiei, până la data de 30 iunie a fiecărui an, un raport anual privind anul precedent cu privire la inspecțiile efectuate de către autoritatea competentă în vederea verificării conformității cu cerințele prezentei directive. Raportul este însoțit de o analiză a celor mai grave constatări de neconformitate și de un plan național de acțiune menit să prevină sau să reducă apariția acestora în anii următori. Comisia prezintă statelor membre rezumate ale acestor rapoarte.”;

(cy) La alineatul (3), litera (a) se elimină; 

(cz) Articolul 7 se elimină.

Articolul 146 
Modificări ale Directivei 1999/74/CE

Directiva 1999/74/CE se modifică după cum urmează:

(da) Articolul 8 se modifică după cum urmează:

(i)
alineatul (1) se elimină; 

(ii)
alineatul (2) se înlocuiește cu următorul text:

„Statele membre prezintă Comisiei, până la data de 30 iunie a fiecărui an, un raport anual privind anul precedent cu privire la inspecțiile efectuate de către autoritatea competentă în vederea verificării conformității cu cerințele prezentei directive. Raportul este însoțit de o analiză a celor mai grave constatări de neconformitate și de un plan național de acțiune menit să prevină sau să reducă apariția acestora în anii următori. Comisia prezintă statelor membre rezumate ale acestor rapoarte.”;

(iii)
la alineatul (3), litera (a) se elimină;

(db) Articolul 9 se elimină.

Articolul 147
Modificări ale Regulamentului (CE) nr. 999/2001 al Consiliului

Regulamentul (CE) nr. 999/2001 se modifică după cum urmează:

(dc) Articolele 19 și 21 se elimină.

(dd) În anexa X, capitolele A și B se elimină.

Articolul 148
Modificări ale Regulamentului (CE) nr. 1829/2003
Regulamentul (CE) nr. 1829/2003 se modifică după cum urmează:

(de) Articolul 32 se modifică după cum urmează:

(i)
primul și al doilea paragraf se elimină.

(ii)
al treilea paragraf se înlocuiește cu următorul text:

„Solicitanții de autorizații pentru alimente și furaje modificate genetic contribuie la costurile determinate de sarcinile laboratorului de referință al Uniunii Europene și ale laboratoarelor naționale de referință desemnate în conformitate cu articolul 91 alineatul (1) și cu articolul 98 alineatul (1) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament] pentru domeniul respectiv.”

(iii)
la al cincilea paragraf, cuvintele „și a anexei” se elimină.

(iv)
la al șaselea paragraf, cuvintele „și care se referă la adaptarea anexei” se elimină.

(df) anexa se elimină.

Articolul 149
Modificări ale Regulamentului (CE) nr. 1831/2003
Regulamentul (CE) nr. 1831/2003 se modifică după cum urmează:

(dg) la articolul 7, alineatul (3) litera (f) se înlocuiește cu următorul text:

„o declarație în scris din care să reiasă că trei eșantioane ale aditivului pentru furaje au fost trimise de solicitant direct laboratorului de referință al Uniunii Europene menționat la articolul 21.”

(dh) Articolul 21 se modifică după cum urmează:

(i)
primul, al treilea și al patrulea paragraf se elimină;

(ii)
alineatul (2) se înlocuiește cu următorul text:

„Solicitanții de autorizații pentru aditivi contribuie la costurile determinate de sarcinile laboratorului de referință al Uniunii Europene și ale laboratoarelor naționale de referință desemnate în conformitate cu articolul 91 alineatul (1) și cu articolul 98 alineatul (1) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament] pentru domeniul respectiv.”

(di) Anexa II se elimină.

Articolul 150 
Modificări ale Regulamentului (CE) nr. 1/2005
Regulamentul (CE) nr. 1/2005 se modifică după cum urmează:

(dj) Articolul 2 se modifică după cum urmează:

(i)
literele (d), (f), (i) și (p) se elimină;

(ii)
se adaugă următorul al doilea paragraf:

„Se aplică și definițiile pentru «autorități competente», «punct de inspecție la frontieră», «medic veterinar oficial» și «punct de ieșire» prevăzute la articolul 2 punctele (5), (29), (32) și (36) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]*.

_________________

* JO L …, …, p. …”;

(dk) Articolele 14, 15, 16 și 21, articolul 22 alineatul (2), articolele 23, 24 și 26 se elimină;

(dl) Articolul 27 se modifică după cum urmează:

(i)
alineatul (1) se elimină;

(ii)
alineatul (2) se înlocuiește cu următorul text:

„2.
Statele membre prezintă Comisiei, până la data de 30 iunie a fiecărui an, un raport anual privind anul precedent cu privire la inspecțiile efectuate de către autoritatea competentă în vederea verificării conformității cu dispozițiile prezentului regulament. Raportul este însoțit de o analiză a deficiențelor majore detectate și de un plan de acțiune privind remedierea lor.”;

(dm) Articolul 28 se elimină.

Articolul 151 
Modificări ale Regulamentului (CE) nr. 396/2005 și măsurile tranzitorii aferente

1.
Regulamentul (CE) nr. 396/2005 se modifică după cum urmează:

(a) Articolele 26, 27, articolul 28 alineatele (1) și (2) și articolul 30 se elimină;

(b) la articolul 31 alineatul (1), teza introductivă se înlocuiește cu următorul text:

„1.
În fiecare an, până la data de 30 iunie, statele membre prezintă Comisiei, autorității și celorlalte state membre următoarele informații cu privire la anul calendaristic anterior:”;

2.
Articolul 26, articolul 27 alineatul (1) și articolul 30 din Regulamentul (CE) nr. 396/2005 se aplică în continuare până la o dată care urmează să fie stabilită în actul delegat adoptat în conformitate cu alineatul (3).

3.
Comisia este abilitată să adopte acte delegate în conformitate cu articolul 139 cu privire la data de la care articolul 26, articolul 27 alineatul (1) și articolul 30 menționate la alineatul (2) nu se mai aplică. Data respectivă este data de aplicare a normelor corespunzătoare care urmează să fie stabilite în temeiul actelor delegate prevăzute la articolul 16 din prezentul regulament.

Articolul 152
Modificări ale Directivei 2007/43/CE

Directiva 2007/43/CE se modifică după cum urmează:

(dn) Articolul 2 se modifică după cum urmează:

(i)
la alineatul (1), literele (c) și (d) se elimină;
(ii)
se adaugă următorul alineat (3):

„3.
Se aplică și definiția pentru «autorități competente» și «medic veterinar oficial» prevăzute la articolul 2 punctele (5) și (32) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]*;

_________________

* JO L …, …, p. …”;

(do) Articolul 7 se modifică după cum urmează:

(i)
alineatul (1) se elimină;

(ii)
alineatul (2) se înlocuiește cu următorul text:

„Statele membre prezintă Comisiei, până la data de 30 iunie a fiecărui an, un raport anual privind anul precedent cu privire la inspecțiile efectuate de către autoritatea competentă în vederea verificării conformității cu cerințele prezentei directive. Raportul este însoțit de o analiză a celor mai grave constatări de neconformitate și de un plan național de acțiune menit să prevină sau să reducă apariția acestora în anii următori. Comisia prezintă statelor membre rezumate ale acestor rapoarte.”.

Articolul 153
Modificări ale Regulamentului (CE) nr. 834/2007 și măsurile tranzitorii aferente

1.
Regulamentul (CE) nr. 834/2007 se modifică după cum urmează:

(a) Articolul 2 se modifică după cum urmează:

(i)
litera (n) se înlocuiește cu următorul text:

„(n)
„autorități competente” înseamnă autorități competente astfel cum sunt definite la articolul 2 punctul (5) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament] *.

_________________

* JO L …, …, p. …”;

(ii)
litera (o) se elimină;

(iii)
litera (p) se înlocuiește cu următorul text:

„(p)
„organism de control” înseamnă un organism delegat astfel cum este definit la articolul 2 punctul (38) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]”;

(b) la articolul 24 alineatul (1) litera (a), „articolul 27 alineatul (10)” se înlocuiește cu „articolul 3 alineatul (3) și articolul 25 alineatul (4)” din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]”;

(c) Articolul 27 se modifică după cum urmează:

(i)
alineatul (1) se înlocuiește cu următorul text:

„Controalele oficiale în vederea verificării conformității cu prezentul regulament se efectuează în conformitate cu Regulamentul (CE) nr. 882/2004”;

(ii)
alineatele (2) – (14) se elimină;

(d) la articolul 29 alineatul (1), „articolul 27 alineatul (4)” se înlocuiește cu „articolul 3 alineatul (3) și articolul 25 alineatul (4)” din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]”;

(e) la articolul 30, alineatul (2) se elimină. 

2.
Articolul 27 și articolul 30 alineatul (2) din Regulamentul (CE) nr. 834/2007 se aplică în continuare până la o dată care urmează să fie stabilită în actul delegat adoptat în conformitate cu alineatul (3).

3.
Comisia este abilitată să adopte acte delegate în conformitate cu articolul 139 cu privire la data de la care dispozițiile menționate la alineatul (2) nu se mai aplică. Data respectivă este data de aplicare a normelor corespunzătoare care urmează să fie stabilite în temeiul actelor delegate prevăzute la articolul 23 alineatul (2) din prezentul regulament.

Articolul 154 
Modificări ale Directivei 2008/119/CE

Directiva 2008/119/CE se modifică după cum urmează:

(dp) Articolul 2 se modifică după cum urmează:

(i)
punctul 2 se elimină;
(ii)
se adaugă următorul al doilea paragraf:

„Se aplică și definiția «autorităților competente» prevăzută la articolul 2 punctul (5) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]*;

_________________

* JO L …, …, p. …”;

(dq) Articolul 7 se modifică după cum urmează:

(i)
alineatele (1) și (2) se elimină;

(ii)
alineatul (3) se înlocuiește cu următorul text:

„3.
Statele membre prezintă Comisiei, până la data de 30 iunie a fiecărui an, un raport anual privind anul precedent cu privire la inspecțiile efectuate de către autoritatea competentă în vederea verificării conformității cu cerințele prezentei directive. Raportul este însoțit de o analiză a celor mai grave constatări de neconformitate și de un plan național de acțiune menit să prevină sau să reducă apariția acestora în anii următori. Comisia prezintă statelor membre rezumate ale acestor rapoarte.”;

(dr) Articolul 9 se elimină.

Articolul 155 
Modificări ale Directivei 2008/120/CE

Directiva 2008/120/CE se modifică după cum urmează:

(ds) Articolul 2 se modifică după cum urmează:

(i)
punctul 10 se elimină;
(ii)
se adaugă următorul al doilea paragraf:

„Se aplică și definiția «autorităților competente» prevăzută la articolul 2 punctul (5) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]*;

_________________

* JO L …, …, p. …”;

(dt) Articolul 8 se modifică după cum urmează:

(i)
alineatele (1) și (2) se elimină;

(ii)
alineatul (3) se înlocuiește cu următorul text:

„Statele membre prezintă Comisiei, până la data de 30 iunie a fiecărui an, un raport anual privind anul precedent cu privire la inspecțiile efectuate de către autoritatea competentă în vederea verificării conformității cu cerințele prezentei directive. Raportul este însoțit de o analiză a celor mai grave constatări de neconformitate și de un plan național de acțiune menit să prevină sau să reducă apariția acestora în anii următori. Comisia prezintă statelor membre rezumate ale acestor rapoarte.”;

(du) Articolul 10 se elimină.

Articolul 156 
Modificări ale Regulamentului (CE) nr. 1099/2009
Regulamentul (CE) nr. 1099/2009 se modifică după cum urmează:

(dv) Articolul 2 se modifică după cum urmează:

(i)
litera (q) se elimină;

(ii)
se adaugă următorul al doilea paragraf:

„În plus față de definițiile prevăzute la primul paragraf, se aplică și definiția «autorităților competente» prevăzută la articolul 2 punctul (5) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]*;

_________________

* JO L …, …, p. …”;

(dw) Articolul 22 se elimină.

Articolul 157
Modificări ale Regulamentului (CE) nr. 1069/2009
Regulamentul (CE) nr. 1069/2009 se modifică după cum urmează:

(dx) Articolul 3 se modifică după cum urmează:

(i)
punctele 10 și 15 se elimină;

(ii)
se adaugă următorul al doilea paragraf:

„Se aplică și definițiile pentru «autorități competente» și pentru «tranzit» prevăzute la articolul 2 punctele (5) și (50) din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]*.

_________________

* JO L …, …, p. …”;

(dy) Articolele 45, 49 și 50 se elimină.

Articolul 158
Modificări ale Regulamentului (CE) nr. 1107/2009
Articolul 68 din Regulamentul (CE) nr. 1107/2009 se modifică după cum urmează:

(dz) primul paragraf se înlocuiește cu următorul text:

„Statele membre întocmesc și prezintă Comisiei, până la data de 30 iunie a fiecărui an, un raport privind obiectul și rezultatele controalelor oficiale efectuate în vederea verificării conformității cu prezentul regulament.”;

(ea) al doilea și al treilea paragraf se elimină.

Articolul 159 
Modificări ale Directivei 2009/128/CE și măsurile tranzitorii aferente

1.
Directiva 2009/128/CE se modifică după cum urmează:

(a) la articolul 8, alineatul (1), alineatul (2) al doilea paragraf și alineatele (3), (4), (6) și (7) se elimină;

(b) Anexa II se elimină.

2.
Articolul 8 alineatul (1), alineatul (2) al doilea paragraf și alineatele (3), (4) și (6), precum și anexa II la Directiva 2009/128/CE se aplică în continuare până la o dată care urmează să fie stabilită în actul delegat adoptat în conformitate cu alineatul (3).

3.
Comisia este abilitată să adopte acte delegate în conformitate cu articolul 139 cu privire la data de la care dispozițiile menționate la alineatul (2) nu se mai aplică. Data respectivă este data de aplicare a normelor corespunzătoare care urmează să fie stabilite în temeiul actelor delegate prevăzute la articolul 22 din prezentul regulament.

Articolul 160
Modificări ale Regulamentului (UE) nr. 1151/2012
Regulamentul (UE) nr. 1151/2012 se modifică după cum urmează:

(eb) Articolul 36 se modifică după cum urmează:

(i)
titlul se înlocuiește cu următorul text: „Conținutul controalelor oficiale”;

(ii)
alineatele (1) și (2) se elimină;

(iii)
la alineatul (3), teza introductivă se înlocuiește cu următorul text:

„3.
controalele oficiale efectuate în conformitate cu Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]* se referă la:

_________________

* JO L …, …, p. …”; 

(ec) Arti colul 37 se modifică după cum urmează:

(i)
la alineatul (1), primul paragraf se înlocuiește cu următorul text: 
„1.
În ceea ce privește denumirile de origine protejate, indicațiile geografice protejate și specialitățile tradiționale garantate care desemnează produse originare din Uniune, verificarea conformității cu specificațiile produselor înainte de introducerea produsului pe piață este efectuată de:

(a) autoritățile competente desemnate în conformitate cu articolul 3 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]; sau

(b) organismele delegate în sensul articolului 2 punctul 38 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament].”;

(ii)
la alineatul (3), primul paragraf se elimină;

(iii)
la alineatul (4), cuvintele „alineatele (1) și (2)” se înlocuiesc cu următorul text: „alineatul (2)”;

(ed) articolele 38 și 39 se elimină.

Articolul 161
Modificări ale Regulamentului (UE) nr. [….]/2013
Regulamentul (UE) nr. [.…]/2013 [Oficiul pentru Publicații, vă rugăm să inserați numărul Regulamentului de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, sănătatea plantelor și materialul de reproducere a plantelor] se modifică după cum urmează:

(ee) Articolul 29 se modifică după cum urmează:

(i)
titlul se înlocuiește cu următorul text:

„Laboratoarele și centrele de referință ale Uniunii Europene”;

(ii)
alineatul (1) se înlocuiește cu următorul text: 

„1.
Pentru a acoperi costurile suportate prin aplicarea programelor de lucru aprobate de către Comisie, se pot acorda granturi pentru:

(a) laboratoarele de referință ale Uniunii Europene menționate la articolul 91 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament]*;

(b) centrele de referință ale Uniunii Europene pentru materialul de reproducere a plantelor prevăzute la articolul 93 din regulamentul respectiv;

(c) centrele de referință ale Uniunii Europene pentru bunăstarea animalelor prevăzute la articolul 95 din regulamentul respectiv.

_________________

* JO L …, …, p. …”;

(iii)
la alineatul (2), litera (a) se înlocuiește cu următorul text:

„(a)
costurile cu personalul, indiferent de statutul său, implicat direct în activitățile laboratoarelor sau centrelor, care sunt efectuate în calitatea lor de laborator sau centru de referință al Uniunii;”;

(ef) se adaugă următorul articol 29a:

„Articolul 29a
Acreditarea laboratoarelor naționale de referință pentru sănătatea plantelor

1.
Se pot acorda granturi laboratoarelor naționale de referință menționate la articolul 98 din Regulamentul (UE) nr. XXX/XXXX [Oficiul pentru Publicații, vă rugăm să inserați numărul prezentului regulament] pentru acoperirea costurilor suportate în vederea acreditării conform standardului EN ISO/IEC 17025 pentru utilizarea metodelor de analizare, testare și diagnosticare de laborator destinate verificării conformității cu normele privind măsurile de protecție împotriva dăunătorilor plantelor.

2.
Pentru fiecare laborator de referință al Uniunii Europene pentru sănătatea plantelor se pot acorda granturi unui singur laborator național de referință din fiecare stat membru, timp de maximum trei ani de la desemnarea respectivului laborator de referință al Uniunii Europene.”

Articolul 162 
Intrare în vigoare și aplicare

1.
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Cu excepția cazului în care se prevede altfel la alineatele (2) – (5), regulamentul se aplică de la [Oficiul pentru Publicații, vă rugăm să inserați data intrării în vigoare a prezentului regulament + 1 an].

2.
În domeniul care intră sub incidența normelor menționate la articolul 1 alineatul (2) litera (g), prezentul regulament se aplică de la [Oficiul pentru Publicații, vă rugăm să inserați data aplicării Regulamentului privind măsurile de protecție împotriva organismelor dăunătoare plantelor], cu următoarele excepții:

(a) articolele 91 și 92 și articolele 97 – 99 se aplică în conformitate cu alineatul (1);

(b) articolul 33 alineatele (1), (2), (3) și (4), articolul 36 alineatul (4) litera (e) și articolul 36 alineatul (5) se aplică de la [Oficiul pentru Publicații, vă rugăm să inserați data intrării în vigoare a prezentului regulament + 5 ani].

3.
În domeniul care intră sub incidența normelor menționate la articolul 1 alineatul (2) litera (h), prezentul regulament se aplică de la [Oficiul pentru Publicații, vă rugăm să inserați data aplicării Regulamentului privind producerea și punerea la dispoziție pe piață a materialului de reproducere a plantelor], cu următoarele excepții:

(c) articolele 93, 94 și 97 se aplică în conformitate cu alineatul (1);

(d) Articolul 33 alineatele (1), (2) (3) și (4) se aplică de la [Oficiul pentru Publicații, vă rugăm să inserați data intrării în vigoare a prezentului regulament + 5 ani].

4.
Articolul 15 alineatul (1), articolul 18 alineatul (1), articolele 45 – 62 și articolele 76 – 84, articolul 150 litera (b), articolul 152 litera (b) punctul (i), articolul 154 litera (b) punctul (i), articolul 155 litera (b) punctul (i) și articolul 156 litera (b) se aplică de la [Oficiul pentru Publicații, vă rugăm să inserați data intrării în vigoare a prezentului regulament + 3 ani].

5.
Articolul 161 se aplică de la [Oficiul pentru Publicații, vă rugăm să inserați data intrării în vigoare a prezentului regulament].

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,
Pentru Parlamentul European
Pentru Consiliu

Președintele
Președintele

ANEXA I
TERITORIILE MENȚIONATE LA ARTICOLUL 2 ALINEATUL 45
1.
Teritoriul Regatului Belgiei

2.
Teritoriul Republicii Bulgaria

3.
Teritoriul Republicii Cehe

4.
Teritoriul Regatului Danemarcei, cu excepția Insulelor Feroe și a Groenlandei

5.
Teritoriul Republicii Federale Germania

6.
Teritoriul Republicii Estonia

7.
Teritoriul Irlandei

8.
Teritoriul Republicii Elene

9.
Teritoriul Regatului Spaniei, cu excepția Ceuta și Melilla

10.
Teritoriul Republicii Franceze

11.
Teritoriul Republicii Italiene

12.
Teritoriul Republicii Cipru

13.
Teritoriul Republicii Letonia

14.
Teritoriul Republicii Lituania

15.
Teritoriul Marelui Ducat al Luxemburgului

16.
Teritoriul Ungariei

17.
Teritoriul Republicii Malta

18.
Teritoriul din Europa al Regatului Țărilor de Jos

19.
Teritoriul Republicii Austria

20.
Teritoriul Republicii Polone

21.
Teritoriul Republicii Portugheze

22.
Teritoriul României

23.
Teritoriul Republicii Slovenia

24.
Teritoriul Republicii Slovace

25.
Teritoriul Republicii Finlanda

26.
Teritoriul Regatului Suediei

27.
Teritoriul Regatului Unit al Marii Britanii și Irlandei de Nord

În scopul controalelor oficiale efectuate de către autoritățile competente în vederea verificării conformității cu normele menționate la articolul 1 alineatul (2) litera (g) și al altor activități oficiale efectuate în relație cu articolul 1 alineatul (2) litera (g), trimiterile la țări terțe se interpretează ca trimiteri la țările terțe și la teritoriile incluse în lista din anexa I la Regulamentul (UE) nr. XXX/XXXX [Oficiul pentru Publicații, vă rugăm să inserați numărul Regulamentului privind măsurile de protecție împotriva organismelor dăunătoare plantelor], iar trimiterile la teritoriul Uniunii se interpretează ca trimiteri la teritoriul Uniunii fără teritoriile incluse în lista din anexa respectivă.

ANEXA II
FORMAREA PERSONALULUI DIN CADRUL AUTORITĂȚILOR COMPETENTE

Capitolul I: Obiectul programelor de formare a personalului care efectuează controale oficiale și alte activități oficiale

1.
Diferite metode și tehnici de control, precum inspecția, verificarea, screening-ul, screening-ul țintit, eșantionarea, precum și analizarea, testarea și diagnosticarea de laborator

2.
Proceduri de control

3.
Normele menționate la articolul 1 alineatul (2)

4.
Evaluarea neconformității cu normele menționate la articolul 1 alineatul (2)

5.
Pericole în producția, prelucrarea și distribuția animalelor și a mărfurilor

6.
Diferitele etape de producție, prelucrare și distribuție, precum și posibilele riscuri pentru sănătatea umană și, după caz, pentru sănătatea animalelor și a plantelor, pentru bunăstarea animalelor, pentru mediu și pentru identitatea și calitatea materialului de reproducere a plantelor

7.
Evaluarea aplicării procedurilor HACCP și a bunelor practici agricole 

8.
Sisteme de gestionare, precum programele de asigurare a calității administrate de către operatori și evaluarea acestora în măsura în care sunt relevante pentru cerințele stabilite prin normele la care se face referire în articolul 1 alineatul (2)

9.
Sisteme de certificare oficială

10.
Proceduri de intervenție în situații de urgență, inclusiv comunicarea dintre statele membre și Comisie

11.
Procedurile juridice și implicațiile controalelor oficiale

12.
Examinarea evidențelor scrise, a materialelor documentare și a altor înregistrări, inclusiv a celor referitoare la testele comparative între laboratoare, la acreditare și la evaluarea riscurilor, care ar putea fi relevante în vederea evaluării conformității cu normele menționate la articolul 1 alineatul (2); pot fi incluse aspecte financiare și comerciale 

13.
Procedurile de control și cerințele aplicabile la intrarea în Uniune a animalelor și a mărfurilor care provin din țări terțe

14.
Orice alt domeniu necesar pentru a asigura efectuarea controalelor oficiale în conformitate cu prezentul regulament

Capitolul II: Domenii tematice ale procedurilor de control

1.
Modul de organizare a autorităților competente și relația dintre autoritățile competente centrale și autoritățile cărora le-au fost conferite sarcini de efectuare a controalelor oficiale sau a altor activități oficiale

2.
Relația dintre autoritățile competente și organismele delegate sau persoanele fizice cărora le-au fost delegate sarcini referitoare la controalele oficiale sau la alte activități oficiale

3.
Declarație privind obiectivele care trebuie îndeplinite

4.
Sarcinile, responsabilitățile și atribuțiile personalului

5.
Proceduri de eșantionare, metode și tehnici de control, inclusiv analize, teste și diagnosticări de laborator, interpretarea rezultatelor și deciziile subsecvente 

6.
Programe de screening și de screening țintit

7.
Asistență reciprocă în cazul în care controalele oficiale necesită aplicarea de măsuri de către mai multe state membre

8.
Acțiuni care trebuie întreprinse ca urmare a controalelor oficiale

9.
Cooperarea cu alte servicii și departamente care pot avea responsabilități relevante sau cu operatorii

10.
Verificarea adecvației metodelor de eșantionare și a analizelor, testelor și diagnosticărilor de laborator

11.
Orice alte activități sau informații necesare pentru o desfășurare eficientă a controalelor oficiale

ANEXA III
CARACTERIZAREA METODELOR DE ANALIZĂ

1.
Metodele de analiză și rezultatele măsurătorilor ar trebui să fie caracterizate prin următoarele criterii:

(e) acuratețe (fidelitate și precizie);

(f) aplicabilitate (matrice și interval de concentrare);

(g) limită de detecție;

(h) limită de cuantificare;

(i) precizie;

(j) repetabilitate;

(k) reproductibilitate;

(l) recuperare;

(m) selectivitate;

(n) sensibilitate;

(o) linearitate;

(p) incertitudine de măsurare;

(q) alte criterii care pot fi selectate, după caz.

2.
Valorile de precizie menționate la punctul 1 litera (e) se obțin fie în urma unui test interlaboratoare realizat în conformitate cu un protocol privind testele interlaboratoare recunoscut la nivel internațional [de exemplu, ISO 5725 „Acuratețea (fidelitatea și precizia) metodelor de măsurare și a rezultatelor”], fie în baza unor teste de respectare a anumitor criterii, în cazul în care s-au stabilit criterii de performanță pentru metodele de analiză. Valorile repetabilității și reproductibilității se exprimă într-o formă recunoscută la nivel internațional [de exemplu, intervale de încredere de 95 %, astfel cum sunt definite în ISO 5725 „Acuratețea (fidelitatea și precizia) metodelor de măsurare și a rezultatelor”]. Rezultatele testului interlaboratoare se publică sau se pun la dispoziție în mod gratuit.

3.
Metodele de analiză care se aplică în mod uniform mai multor grupuri de mărfuri ar trebui să aibă prioritate față de metodele care se aplică numai unor mărfuri individuale.

4.
În situațiile în care metodele de analiză pot fi validate numai în cadrul unui singur laborator, atunci ele ar trebui să fie validate în conformitate cu protocoale științifice sau orientări recunoscute la nivel internațional sau, în cazul în care s-au stabilit criterii de performanță pentru metodele de analiză, în baza unor teste privind respectarea criteriilor.

5.
Metodele de analiză adoptate în temeiul prezentului regulament ar trebui să fie redactate în formatul standard recomandat în ISO pentru metodele de analiză.

	Articolul 11 alineatul (3)
	Articolul 16 litera (c), articolele 134 și 135

	Articolul 12 primul alineat
	Articolul 8 alineatul (4)

	Articolul 12 al doilea alineat
	Articolul 14

	Articolul 13
	Articolul 16 litera (c), articolele 134 și 135

	Articolul 14 alineatul (1)
	Articolele 98 și 99

	Articolul 14 alineatul (2)
	Articolul 91

	Articolul 15 alineatul (1) primul paragraf
	Articolul 16 literele (a) și (b)

	Articolul 15 alineatul (1) al doilea paragraf
	Articolul 33 alineatul (7)

	Articolul 15 alineatul (1) al treilea paragraf
	-

	Articolul 15 alineatul (2) primul paragraf
	Articolul 33 alineatul (7)

	Articolul 15 alineatul (2) al doilea paragraf
	Articolul 34 alineatul (3)

	Articolul 15 alineatul (3) primul, al doilea și al treilea paragraf
	Articolul 16 litera (c) și articolul 135

	Articolul 15 alineatul (3) al patrulea paragraf
	Titlul II capitolul V secțiunea III

	Articolul 16 alineatul (1)
	Articolul 103 alineatul (1), articolul 106 alineatul (1) și articolul 135

	Articolul 16 alineatele (2) și (3)
	Articolul 16 litera (c) și articolul 135

	Articolul 17
	Articolul 16 litera (c) și articolul 135

	Articolul 18 
	Articolul 16 litera (c) și articolul 135

	Articolul 19
	Articolul 135 alineatul (4)

	Articolul 20 alineatul (1)
	Titlul IV

	Articolul 20 alineatul (2) primul paragraf
	Articolul 104 alineatele (1) și (2)

	Articolul 20 alineatul (2) al doilea paragraf
	Articolul 104 alineatul (3)

	Articolul 20 alineatul (2) al treilea și al patrulea paragraf
	Articolul 106 alineatul (1) litera (d)

	Articolul 20 alineatul (2) al cincilea și al șaselea paragraf
	Articolul 106 alineatul (2)

	Articolul 21
	Articolele 115, 116 și 118

	Articolul 22
	Articolul 134

	Articolul 23
	Articolul 16 litera (c) și articolul 135

	Articolul 24 alineatele (1) și (2)
	Articolul 15 alineatul (2) litera (d), articolul 16 litera (c), articolele 134 și 135

	Articolul 24 alineatul (3)
	Articolul 15 alineatul (2) litera (d), articolul 16 litera (c) și articolul 135

	Articolul 25
	Articolul 16 litera (c) și articolul 135 alineatul (2)

	Articolul 26
	Articolul 6

	Articolul 27
	Articolul 136

	Articolul 28
	Articolul 136

	Articolul 29 alineatele (1) și (2)
	Articolele 124, 125, 126 și 128

	Articolul 29 alineatul (3)
	Titlul II capitolul V secțiunea II

	Articolul 29 alineatul (4)
	Articolul 112 alineatul (1)

	Articolul 30 alineatele (1) și (2)
	Titlul II capitolul V secțiunea III

	Articolul 30 alineatul (3)
	Articolul 128 alineatul (3)

	Articolul 31
	Titlul II capitolul VI

	Articolul 33
	Articolul 141

	Articolul 34
	Articolul 16 literele (a) și (b)

	Articolul 35
	-

	Articolul 36
	-

	Articolul 37
	-

	Articolul 38
	-

	Articolul 39
	-

	Anexa I
	Articolul 16 literele (a) și (b)

	Anexa II
	Articolul 16 literele (a) și (b)

	Anexa III
	Articolul 16 literele (a) și (b)

	Anexa IV
	Articolul 16 literele (a) și (b)


3.
Directivele 89/662/CEE și 90/425/CEE

	Directiva 89/662/CEE
	Prezentul regulament

	Articolul 1
	-

	Articolul 2 alineatele (1), (2) și (3)
	-

	Articolul 2 alineatul (4)
	Articolul 2 alineatul (5)

	Articolul 2 alineatul (5)
	Articolul 2 alineatul (32)

	Articolul 3 alineatul (1) primul și al doilea paragraf
	-

	Articolul 3 alineatul (1) al treilea paragraf
	Articolul 8 alineatul (1)

	Articolul 3 alineatul (1) al patrulea paragraf
	Articolul 134 alineatele (2) și (3) și articolul 135

	Articolul 3 alineatul (2)
	-

	Articolul 3 alineatul (3) 
	-

	Articolul 4 alineatul (1) prima teză
	Articolul 8 alineatul (1), articolele 9, 134 și 135

	Articolul 4 alineatul (1) prima liniuță
	Articolul 8 alineatul (6) litera (a)

	Articolul 4 alineatul (1) a doua liniuță
	-

	Articolul 4 alineatul (2)
	Articolul 136

	Articolul 5 alineatul (1) litera (a) primul paragraf
	Articolul 8

	Articolul 5 alineatul (1) litera (a) al doilea paragraf
	Articolul 134 alineatele (2) și (3)

	Articolul 5 alineatul (1) litera (b)
	-

	Articolul 5 alineatul (2)
	-

	Articolul 5 alineatul (3) literele (a), (b) și (d)
	-

	Articolul 5 alineatul (3) litera (c)
	Articolul 8 alineatul (7)

	Articolul 5 alineatele (4) și (5)
	-

	Articolul 6 alineatul (1)
	Articolul 47

	Articolul 6 alineatul (2)
	-

	Articolul 7 alineatul (1)
	Titlul IV și articolul 135

	Articolul 7 alineatul (2)
	-

	Articolul 8 alineatul (1)
	Titlul IV

	Articolul 8 alineatul (2)
	Articolul 6 și articolul 135 alineatul (3)

	Articolul 8 alineatul (3)
	Articolul 135 alineatul (4)

	Articolul 9
	-

	Articolul 10
	Articolul 3 alineatul (1)

	Articolul 11
	Articolele 9, 13 și 14

	Articolul 12
	-

	Articolul 13
	-

	Articolul 14
	-

	Articolul 15
	-

	Articolul 16 alineatul (1)
	Articolul 112 alineatul (1)

	Articolul 16 alineatul (2)
	-

	Articolul 16 alineatul (3)
	Articolul 112 alineatul (2)

	Articolul 17
	Articolul 141

	Articolul 18
	Articolul 141

	Articolul 19
	-

	Articolul 20
	-

	Articolul 22
	-

	Articolul 23
	-

	Anexa A
	-

	Anexa B
	-


	Directiva 90/425/CEE
	Prezentul regulament

	Articolul 1
	-

	Articolul 2 alineatele (1) – (5)
	-

	Articolul 2 alineatul (6)
	Articolul 2 alineatul (5)

	Articolul 2 alineatul (7)
	Articolul 2 alineatul (32)

	Articolul 3 alineatele (1) și (2)
	-

	Articolul 3 alineatul (3)
	Articolul 8, articolul 134 alineatele (2) și (3) și articolul 135

	Articolul 3 alineatul (4)
	-

	Articolul 4 alineatul (1)
	Articolul 8

	Articolul 4 alineatul (2)
	-

	Articolul 4 alineatul (3)
	Articolul 136

	Articolul 5 alineatul (1) litera (a) primul paragraf
	Articolul 8

	Articolul 5 alineatul (1) litera (a) al doilea paragraf
	Articolul 134 alineatele (2) și (3)

	Articolul 5 alineatul (1) litera (b) punctul (i) primul paragraf
	-

	Articolul 5 alineatul (1) litera (b) punctul (i) al doilea paragraf
	Articolul 8

	Articolul 5 alineatul (1) litera (b) punctele (ii), (iii) și (iv)
	-

	Articolul 5 alineatul (2) litera (a) primul paragraf
	Articolul 8 alineatul (7)

	Articolul 5 alineatul (2) litera (a) al doilea și al treilea paragraf
	-

	Articolul 5 alineatul (2) litera (b)
	-

	Articolul 5 alineatul (3)
	-

	Articolul 6
	-

	Articolul 7 alineatul (1)
	Articolul 47

	Articolul 7 alineatul (2)
	-

	Articolul 8 alineatul (1)
	Titlul IV și articolul 135

	Articolul 8 alineatul (2)
	-

	Articolul 9 alineatul (1)
	Titlul IV

	Articolul 9 alineatul (2)
	Articolul 6 și articolul 135 alineatul (3)

	Articolul 9 alineatul (3)
	Articolul 135 alineatul (4)

	Articolul 9 alineatul (4)
	-

	Articolul 10
	-

	Articolul 11
	Articolul 3 alineatul (1)

	Articolul 12
	-

	Articolul 13
	Articolele 9, 13 și 14

	Articolul 14
	-

	Articolul 15
	-

	Articolul 16
	-

	Articolul 17
	Articolul 141

	Articolul 18
	Articolul 141

	Articolul 19
	Articolul 141

	Articolul 20
	Articolele 130, 131, 132 și 133

	Articolul 21
	-

	Articolul 22 alineatul (1)
	Articolul 112 alineatul (1)

	Articolul 22 alineatul (2)
	-

	Articolul 22 alineatul (3)
	Articolul 112 alineatul (2)

	Articolul 23
	-

	Articolul 24
	-

	Articolul 26
	-

	Articolul 27
	-

	Anexa A
	-

	Anexa B
	-

	Anexa C
	-


4.
Directivele 97/78/CE și 91/496/CEE

	Directiva 97/78/CE
	Prezentul regulament

	Articolul 1
	-

	Articolul 2
	Articolul 2

	Articolul 2 alineatul (2) litera (a)
	Articolul 2 alineatul (17)

	Articolul 2 alineatul (2) litera (b)
	Articolul 2 alineatul (46) 

	Articolul 2 alineatul (2) litera (c)
	Articolul 2 alineatul (47)

	Articolul 2 alineatul (2) litera (d)
	Articolul 2 alineatul (48)

	Articolul 2 alineatul (2) litera (e)
	-

	Articolul 2 alineatul (2) litera (f)
	Articolul 2 alineatul (27)

	Articolul 2 alineatul (2) litera (g)
	Articolul 2 alineatul (29)

	Articolul 2 alineatul (2) litera (h)
	-

	Articolul 2 alineatul (2) litera (i)
	-

	Articolul 2 alineatul (2) litera (j)
	-

	Articolul 2 alineatul (2) litera (k)
	Articolul 2 alineatul (5)

	Articolul 3 alineatele (1) și (2)
	Articolul 45 alineatul (1)

	Articolul 3 alineatul (3)
	Articolul 14 și articolul 54 alineatul (1), alineatul (2) litera (a) și alineatul (3)

	Articolul 3 alineatul (4)
	Articolul 55

	Articolul 3 alineatul (5)
	Articolul 45 alineatele (2) și (3) și articolul 56

	Articolul 4 alineatul (1)
	Articolul 47 alineatul (4)

	Articolul 4 alineatul (2)
	- 

	Articolul 4 alineatele (3) și (4)
	Articolul 47 alineatele (1), (2) și (3) și articolul 50

	Articolul 4 alineatul (5)
	Articolul 50

	Articolul 5 alineatul (1)
	Articolul 54 alineatul (2) litera (b) și alineatul (4) 

	Articolul 5 alineatul (2)
	Articolul 56 alineatul (2)

	Articolul 5 alineatul (3)
	Articolul 48 alineatele (2) și (3)

	Articolul 5 alineatul (4)
	Articolul 56

	Articolul 6 alineatul (1) litera (a) primul paragraf
	Articolul 62 alineatul (1)

	Articolul 6 alineatul (1) litera (a) al doilea paragraf
	Articolul 62 alineatul (2)

	Articolul 6 alineatul (1) litera (b)
	-

	Articolul 6 alineatul (2)
	Articolele 57 și 60

	Articolul 6 alineatul (3)
	Articolul 61

	Articolul 6 alineatul (4)
	Articolul 58 alineatul (1) și articolul 61 alineatul (3)

	Articolul 6 alineatul (5)
	-

	Articolul 6 alineatul (6)
	Articolul 58 alineatul (2), articolul 60 alineatul (3), articolul 61 alineatul (5), articolul 62 alineatul (2) și articolul 62 alineatul (4)

	Articolul 7 alineatul (1)
	Articolul 48 alineatul (1)

	Articolul 7 alineatul (2)
	Articolul 47 alineatele (1), (2) și (3) și articolul 50

	Articolul 7 alineatul (3)
	Articolul 55

	Articolul 7 alineatul (4)
	Articolul 48 alineatul (2), articolul 53 și articolul 54 alineatul (4)

	Articolul 7 alineatul (5) 
	-

	Articolul 7 alineatul (6)
	Articolele 50 și 56

	Articolul 8 alineatul (1)
	-

	Articolul 8 alineatul (2)
	Articolul 75 alineatul (1) litera (b)

	Articolul 8 alineatele (3), (4), (5), (6) și (7)
	Articolul 75 alineatul (2)

	Articolul 9
	Articolul 49 literele (b) și (c)

	Articolul 10 alineatele (1), (2) și (4)
	Articolul 52 alineatul (2)

	Articolul 10 alineatul (3)
	-

	Articolul 11
	Articolul 49 litera (d)

	Articolul 12
	Articolul 46 litera (h) și articolul 75 alineatul (1) litera (k)

	Articolul 13
	Articolul 75 alineatul (1) litera (c)

	Articolul 14
	- 

	Articolul 15
	Articolul 75 alineatul (1) litera (h)

	Articolul 16 alineatul (1) litera (a)
	Articolul 46 litera (d)

	Articolul 16 alineatul (1) litera (b)
	Articolul 46 litera (e)

	Articolul 16 alineatul (1) litera (c)
	Articolul 46 litera (c)

	Articolul 16 alineatul (1) litera (d)
	Articolul 46 litera (g)

	Articolul 16 alineatul (1) litera (e)
	Articolul 46 litera (a)

	Articolul 16 alineatul (1) litera (f)
	Articolul 46 litera (b)

	Articolul 16 alineatul (2)
	-

	Articolul 16 alineatul (3)
	-

	Articolul 16 alineatul (4)
	Articolul 75 alineatul (1) literele (c) și (f)

	Articolul 17 alineatul (1)
	Articolul 64 alineatul (5)

	Articolul 17 alineatul (2)
	Articolul 64 alineatele (1), (2) și (3)

	Articolul 17 alineatul (2) litera (a)
	Articolul 64 alineatul (3) litera (b) și articolele 67 și 70 

	Articolul 17 alineatul (2) litera (a) prima liniuță
	-

	Articolul 17 alineatul (2) litera (a) a doua liniuță
	Articolul 66 alineatul (1) litera (a)

	Articolul 17 alineatul (2) litera (b)
	Articolul 67

	Articolul 17 alineatul (3)
	Articolul 63 alineatele (4), (5) și (6)

	Articolul 17 alineatul (4)
	-

	Articolul 17 alineatul (5)
	Articolul 64 alineatul (3), articolul 67 și articolul 84 alineatul (1) litera (d)

	Articolul 17 alineatul (6)
	-

	Articolul 17 alineatul (7)
	Articolul 63 alineatul (6), articolul 68 și articolul 70 alineatul (3)

	Articolul 18
	Articolul 62 alineatul (2)

	Articolul 19 alineatul (1)
	Articolul 75 alineatul (1) litera (g)

	Articolul 19 alineatul (2)
	Articolul 75 alineatul (1) litera (a)

	Articolul 19 alineatul (3)
	Articolul 62 alineatul (3) litera (a) și alineatul (4)

	Articolul 20 alineatul (1)
	Articolul 63

	Articolul 20 alineatul (2)
	-

	Articolul 22 alineatul (1)
	-

	Articolul 22 alineatul (2)
	Articolul 65

	Articolul 22 alineatul (3)
	-

	Articolul 22 alineatul (4)
	-

	Articolul 22 alineatul (5)
	-

	Articolul 22 alineatul (6)
	-

	Articolul 22 alineatul (7)
	-

	Articolul 24
	Articolul 63 alineatele (4), (5) și (6)

	Articolul 24 alineatul (3)
	Articolele 71 și 128

	Articolul 25 alineatul (1)
	Articolele 100 – 106

	Articolul 25 alineatul (2)
	Articolul 6

	Articolul 25 alineatul (3)
	-

	Articolul 26
	Articolul 129 alineatele (5) și (6)

	Articolul 27
	Articolul 4 alineatele (2) și (3) și articolul 129 alineatele (1) și (6)

	Articolul 28
	-

	Articolul 29
	-

	Articolul 30
	-

	Articolul 31
	-

	Articolul 32
	-

	Articolul 33
	-

	Articolul 34
	-

	Articolul 35
	-

	Articolul 36
	-

	Anexa I
	Anexa I

	Anexa II
	Articolul 62

	Anexa III
	Articolul 50


	Directiva 91/496/CEE
	Prezentul regulament

	Articolul 1
	-

	Articolul 2 alineatul (1)
	-

	Articolul 2 alineatul (2) litera (a)
	Articolul 2 alineatul (46)

	Articolul 2 alineatul (2) litera (b)
	Articolul 2 alineatul (47)

	Articolul 2 alineatul (2) litera (c)
	Articolul 2 alineatul (48)

	Articolul 2 alineatul (2) litera (d)
	-

	Articolul 2 alineatul (2) litera (e)
	Articolul 2 alineatul (27)

	Articolul 2 alineatul (2) litera (f)
	Articolul 2 alineatul (29)

	Articolul 3 alineatul (1) litera (a)
	Articolul 54 alineatul (1) și alineatul (2) litera (a), articolul 56 alineatul (1) litera (b)

	Articolul 3 alineatul (1) litera (b)
	Articolul 45 alineatul (1) și articolul 64 alineatul (2)

	Articolul 3 alineatul (1) litera (c) punctul (i)
	Articolul 54 alineatul (2) litera (b), articolul 54 alineatul (4) și articolul 55

	Articolul 3 alineatul (1) litera (c) punctul (ii)
	Articolul 77 alineatul (1) litera (d)

	Articolul 3 alineatul (1) litera (d)
	Articolul 55

	Articolul 3 alineatul (2)
	-

	Articolul 4 alineatul (1)
	Articolul 47 alineatul (1), articolul 47 alineatul (2) și articolul 50

	Articolul 4 alineatul (2)
	Articolul 47 alineatele (1), (3) și (4) și articolul 50

	Articolul 4 alineatul (3)
	Articolul 49 litera (c)

	Articolul 4 alineatul (4)
	Articolul 77 alineatul (1) litera (d)

	Articolul 4 alineatul (5)
	Articolul 4 alineatele (2) și (3), articolul 49 litera (c) și articolul 50

	Articolul 5
	Articolul 53, articolul 54 alineatul (2) litera (b) și alineatul (4), articolul 55, articolul 56 alineatul (1) litera (a) și articolul 64 alineatul (1)

	Articolul 6 alineatul (1)
	-

	Articolul 6 alineatul (2) litera (a)
	Articolul 62 alineatele (1) și (2)

	Articolul 6 alineatul (2) litera (b)
	Articolul 62 alineatul (1)

	Articolul 6 alineatul (2) litera (c)
	Articolul 57

	Articolul 6 alineatul (2) litera (d)
	Articolul 62 alineatul (3) litera (a) și alineatul (4)

	Articolul 6 alineatul (3)
	Articolul 58

	Articolul 6 alineatul (3) litera (a)
	Articolul 58 alineatul (1) litera (b)

	Articolul 6 alineatul (3) litera (b)
	Articolul 58 alineatul (1) litera (c)

	Articolul 6 alineatul (3) litera (c)
	Articolul 57 alineatul (2) și articolul 62 alineatul (3)

	Articolul 6 alineatul (3) litera (d)
	Articolul 58 alineatul (1) litera (d)

	Articolul 6 alineatul (3) litera (e)
	Articolul 57 alineatul (2) și articolul 62 alineatul (3)

	Articolul 6 alineatul (3) litera (f)
	Articolul 57 alineatul (2) și articolul 62 alineatul (3)

	Articolul 6 alineatul (3) litera (g)
	Articolul 58 alineatul (1) litera (e)

	Articolul 6 alineatul (4)
	Articolul 57 și articolul 58 alineatul (1)

	Articolul 6 alineatul (5)
	Articolul 58 alineatul (2)

	Articolul 7 alineatul (1) prima liniuță
	Articolul 48 alineatul (2)

	Articolul 7 alineatul (1) a doua liniuță
	Articolul 54 alineatul (2) litera (b), articolul 54 alineatul (4) și articolul 56

	Articolul 7 alineatul (1) a treia liniuță
	Articolul 48 alineatul (1)

	Articolul 7 alineatul (2)
	Articolul 56

	Articolul 7 alineatul (3)
	-

	Articolul 8
	Articolul 51 alineatul (1) litera (b)

	Articolul 9
	Articolul 49 litera (d)

	Articolul 10
	Articolul 64 alineatul (2)

	Articolul 11 alineatul (1)
	Articolul 63

	Articolul 11 alineatul (2)
	-

	Articolul 12 alineatul (1)
	Articolele 64, 66 și 67

	Articolul 12 alineatul (2)
	Articolul 64 alineatul (3), articolul 67 și articolul 84 alineatul (1) litera (d)

	Articolul 12 alineatul (3)
	Articolul 68, articolul 69 alineatul (3) și articolul 70 alineatul (3)

	Articolul 12 alineatul (4)
	-

	Articolul 12 alineatul (5)
	-

	Articolul 13
	Articolul 62 alineatul (2)

	Articolul 14
	-

	Articolul 15
	Articolul 77 alineatul (1) litera (d)

	Articolul 16
	Articolul 52

	Articolul 17
	Articolul 6

	Articolul 17a
	-

	Articolul 18 alineatul (1)
	-

	Articolul 18 alineatul (2)
	Articolul 65

	Articolul 18 alineatul (3)
	-

	Articolul 18 alineatul (4)
	-

	Articolul 18 alineatul (5)
	-

	Articolul 18 alineatul (6)
	-

	Articolul 18 alineatul (7)
	-

	Articolul 18 alineatul (8)
	-

	Articolul 19
	Articolele 115 și 116

	Articolul 20
	Articolele 100 – 106

	Articolul 21
	Articolul 129 alineatele (5) și (6)

	Articolul 22
	-

	Articolul 23
	-

	Articolul 24
	-

	Articolul 25
	-

	Articolul 26
	-

	Articolul 27
	-

	Articolul 28
	- 

	Articolul 29
	-

	Articolul 30
	-

	Articolul 31
	-

	Anexa A
	Articolul 62

	Anexa B
	Articolul 64 alineatul (2)


5.
Directiva 96/93/CE

	Directiva 96/93/CE
	Prezentul regulament

	Articolul 1
	-

	Articolul 2 alineatul (1)
	Articolul 2 alineatul (22)

	Articolul 2 alineatul (2)
	Articolul 2

	Articolul 3 alineatul (1)
	Articolul 87 alineatul (2) litera (b)

	Articolul 3 alineatul (2)
	Articolul 87 alineatul (3) literele (a) și (b)

	Articolul 3 alineatul (3)
	Articolul 88 alineatul (1) litera (a)

	Articolul 3 alineatul (4)
	Articolul 87 alineatul (3) litera (b)

	Articolul 3 alineatul (5)
	Articolul 89

	Articolul 4 alineatul (1)
	Articolul 87 alineatul (2) litera (a) și articolul 88 alineatul (2) 

